Täiskogu kokkuvõte - Strasbourg 14.-17.jaanuar 2008
2008-01-21 - 17:41
Nädala tähtsündmused:
Teisipäev, 15. jaanuar:
Parlamendi ees kõnega esinenud Süüria ülemmufti Ahmad Badr El Din El Hassoun märkis oma kõnes, et maailmas on vaid üks kultuur ja see on inimkonna kultuur.
Ta rõhutas, et riikide vahel tuleb leida ühine nimetaja ja see peab olema ilmalik, mitte religioosne.
Täiskogu kiitis esimesel lugemisel heaks lennujaamamaksude direktiivi eelnõu.
Eelnõus pannakse paika lennujaamamaksude kogumise ühtsed eeskirjad ühenduse suuremates lennujaamades.
Direktiivi eesmärgiks on ära hoida turgu valitseva seisundi võimalik kuritarvitamine üksikute lennujaamade poolt ning panustada seeläbi Euroopa lennundussektori tasakaalustatud arengusse.
Raporti poolt hääletas 613, vastu 33 ja erapooletuks jäi 51 saadikut.
Ühenduse töötervishoiu ja tööohutuse 2007–2012 aasta strateegiat käsitlevas raportis leiavad parlamendiliikmed, et kutsehaiguste puhul tuleb kindlaks määrata uued ohud.
Samuti rõhutavad nad, et asbest tuleb tööpaikadest eemaldada ning et tervishoiutöötajaid tuleb paremini kaitsta vere teel levivate haiguste eest.
Raporti poolt hääletas 598, vastu 20 ja erapooletuks jäi 23 saadikut.
Kolmapäev, 16. jaanuar:
Sloveenia peaminister Janez Janša esitles eesistumise kava .
Sloveenia eesistumine algas 1. jaanuaril 2008 ning tegemist on esimese nn "uue" liikmesriigi eesistumisega.
Eesistumise prioriteetideks on: Lissaboni lepingu ratifitseerimine, Lissaboni strateegia, kliima ja energeetika, Lääne-Balkani Euroopa perspektiiv ja kultuuridevaheline dialoog.
Sloveenia eesistumise kava on osa 18-kuulisest programmist, mis oli ka Saksamaa ja Portugali eesistumiste tegevuse aluseks.
Täiskogu kiitis teisel lugemisel heaks tarbijakrediidi direktiivi eelnõu , millega luuakse tingimused tõelise siseturu tekkimiseks tarbijakrediidi valdkonnas ning tagatakse samas tarbijakaitse kõrge tase.
Suuremate ostude tegemiseks võtab tarbimislaenu kaks kolmandikku eurooplastest.
Parlament toetab laste õiguste strateegia välja töötamist ning teeb arvukalt omapoolseid ettepanekuid strateegia tõhustamiseks.
Saadikud nõuavad muu hulgas Interneti teel toimuva laste seksuaalse kuritarvitamise vastu võitlemist.
Samuti soovivad nad, et lastega seotud seksiturismi reguleeriks piiriülene kriminaalõigus ning et loodaks mehhanismid, millega karistada lapstööjõuga valmistatud toodete tarnijaid Euroopas.
Raporti poolt hääletas 630, vastu 26 ja erapooletuks jäi 62 saadikut.
Neljapäev, 17. jaanuar:
Vastu võetud resolutsioonis nõuab parlament Keenias "uute presidendivalimiste korraldamist juhul, kui osutub võimatuks korraldada presidendivalimistel antud häälte usaldusväärne ja õiglane ülelugemine sõltumatu asutuse poolt".
Saadikud toetavad samuti Keenia valitsusele antava eelarvetoetuse külmutamist seni, kuni kriisile leitakse poliitiline lahendus.
Parlament toetab Euroopa Komisjoni ettepanekut muuta Europol Euroopa Liidu ametiks .
Saadikud on rahul sellega, et Europoli pädevust laiendatakse nii, et lisaks õigusele võidelda organiseeritud kuritegevusega on tal õigus tegeleda ka teiste raskete kuritegude uurimisega.
Parlamendiliikmed viisid siiski sisse mitmed muudatusettepanekud mh andmekaitse parandamiseks.
Resolutsiooni poolt hääletas 502, vastu 46 ja erapooletuks jäi 41 saadikut.
Täiskogu võttis vastu kaks raportit, milles rõhutatakse tihedama koostöö vajadust Musta mere ja Lõuna-Kaukaasia regioonis .
Saadikud toovad samuti esile demokraatlike põhimõtete ja inimõiguste olulisuse mõlemas piirkonnas.
Lisaks märgitakse ära vajadus parandada majandus- ja kaubandussuhteid, eelkõige energiatarnete osas.
Euroopa Parlament võttis vastu resolutsiooni, milles nõutakse, et Hiina võimud vabastaksid viivitamatult inimõiguste eest võitleja Hu Jia ning pööraks inimõigustega seotud muredele Pekingi olümpiamängudeks valmistumise ajal palju rohkem tähelepanu.
Vastu võetud resolutsioonis kutsuvad saadikud Egiptuse valitsust üles lõpetama kõik ahistamise vormid, sealhulgas kohtulikud meetmed, ajakirjanike ja üldisemalt inimõiguste kaitsjate ja reforme nõudvate aktivistide kinnipidamine, ning täielikult austama sõnavabadust.
Saadikud nõuavad samuti piinamise ja halva kohtlemise kõigi vormide lõpetamist ning uurimiste algatamist, ning kohtuvõimu sõltumatuse tagamist.
20080111BRI18238
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-001-ET DOC XML V0//ET
Institutsioonid
Osaistungjärgu avamine:
2008-01-21 - 17:41
Osaistungjärgu avas Euroopa Parlamendi president Hans-Gert PÖTTERING.
President tervitas saadikuid uue aasta puhul ning tõi esile, et parlamendi suurimaks prioriteediks 2008. aastal on Lissaboni lepingu ratifitseerimine.
Samuti on väga olulised kliimamuutuste, keskkonnakaitse, konkurentsivõime ja tööhõive küsimused.
Pöttering tervitas lisaks Schengeni ruumiga ühinenud riike ning eurotsooniga liitunud Maltat ja Küprost.
President märkis ka, et 9. jaanuaril avati kultuuridevahelise dialoogi aasta ning et ta ootab kõiki saadikuid osalema teisipäevasel pidulikul istungil, kui parlamendi ees kõneleb Süüria ülemmufti Ahmad Badr El Din El Hassoun.
President Pöttering viitas seejärel 12. detsembril põhiõiguste harta allkirjastamise ajal istungit häirinud saadikutele, öeldes, et kõnelejate segamine on andestamatu ning et segajate karistamiseks kasutatakse kodukorras ette nähtud meetmeid.
Muudatused päevakorras:
Teisipäev:
Rahvapartei palus, et edasi lükataks Panayiotis DEMETRIOU (EPP-ED, CY) ja Michael CASHMAN i (PSE, UK) raportite arutelu.
Palve rahuldati.
Kolmapäev:
Liberaalide fraktsioon palus, et nõukogu ja komisjoni avaldus ning arutelu seoses olukorraga Pakistanis lõpeks resolutsiooni vastu võtmisega.
Palve lükati tagasi.
Sotsiaaldemokraatide fraktsioon palus, et kolmapäeva pärastlõunast arutelu pikendataks kella 18.00ni ning et nõukogu infotund lõpeks kell 19.30.
Palve kiideti heaks.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-COVER-ET DOC XML V0//ET
-//EP//TEXT IM-PRESS 20080111BRI18238 ITEM-002-ET DOC XML V0//ET
Euroopa Ülemkogu
Sloveenia eesistumise kava esitlemine
2008-01-21 - 17:41
Sloveenia peaminister Janez Janša esitles 16. jaanuaril eesistumise kava.
Sloveenia eesistumine algas 1. jaanuaril 2008 ning tegemist on esimese nn "uue" liikmesriigi eesistumisega.
Eesistumise prioriteetideks on: Lissaboni lepingu ratifitseerimine, Lissaboni strateegia, kliima ja energeetika, Lääne-Balkani Euroopa perspektiiv ja kultuuridevaheline dialoog.
Sloveenia eesistumise kava on osa 18-kuulisest programmist, mis oli ka Saksamaa ja Portugali eesistumiste tegevuse aluseks.
Nõukogu kõnevoor
Janez JANŠA märkis on kõne sisse juhatades, et Sloveenia on "raudse eesriide" taha kuulunud riikidest esimene, kes on nõukogu eesistujaks saanud.
Ta ütles, et Sloveenia on ELi liikmena teinud suuri edusamme ning tänas kõiki sellele kaasaaitajaid.
Kõneledes eesistumise prioriteetidest tõi peaminister esile Lissaboni lepingu ratifitseerimise tähtsuse.
"Me loodame, et Sloveenia eesistumise lõpuks on enamus liikmesriikidest läinud Ungari teed.
Sloveenia parlament otsustab ratifitseerimise enne selle kuu lõppu.
Eesmärgiks on, et Lissaboni leping jõustuks 1. jaanuaril 2009," kinnitas peaminister Janša.
Peaministri sõnul on samuti oluline Lissaboni strateegia järgmine tsükkel.
Ta leidis, et jätkata tuleb samas suunas ning et kõige olulisemaks on investeerimine inimestesse, tööturu moderniseerimine, ettevõtluspotentsiaali tõstmine, mõistliku hinnaga energia tarnete tagamine ning keskkonnakaitse.
Peaminister rõhutas samuti " teadmiste vaba liikumise " olulisust, mistõttu eesistujariik esitab kevadisel ülemkogul ettepaneku tagada ka ideede ja teadmiste vaba liikumine.
Välispoliitika osas jätkab eesistujariik liitumisläbirääkimisi Horvaatia ja Türgiga.
Janša rõhutas, et suhted Lääne-Balkani ja eelkõige Kosovoga on üliolulised.
Ta leidis, et Kosovo "status quo" ei ole jätkusuutlik ning et "Kosovo probleemile on vaja erilahendust".
Peaminister lubas, et eesistujariik püüab leida lahendust, mis on vastuvõetav enamusele ELi riikidest ning mis samal ajal tagab piirkonna stabiilsuse pikemas perspektiivis.
Nõukogu eesistuja sõnul on tähelepanu vaja pöörata ka Serbiale, endise Jugoslaavia Makedoonia Vabariigile, Albaaniale, Montenegrole ning Bosnia-Hertsegoviinale.
Samuti tuleb jätkata Euroopa naabruspoliitika, Barcelona protsessi ning Euromediga seotud tegevusi.
Peaminister tõi lisaks tähelepanu vajavate teemadena esile ÜRO reformi, vaesuse vastase võitluse, kliimamuutuste vastase võitluse ja kultuuridevahelise dialoogi.
Oma sõnavõttu lõpetades ütles Janša: "Meie suurimaks sooviks on aidata kaasa rahulolevate eurooplaste arvu suurenemisele.
Me soovime, et ühel päeval võiks iga ELi tänavatel kõndiv inimene vastata kõhklemata küsimusele, kas ta hoolib ELi tulevikust, ja öelda: "Ma hoolin Euroopast, sest ma tean, et Euroopa hoolib minust"."
Komisjoni kõnevoor
Komisjoni president José Manuel BARROSO rõhutas samuti Lissaboni lepingu olulisust.
Ta tõi lisaks esile energia ja kliimamuutuste paketi ning uuendatud Lissaboni strateegia tähtsuse.
Fraktsioonide kõnevoor
Joseph DAUL (EPP-ED, FR) märkis, et Sloveenia on väga edukas - "mis meil võttis 50 aastat, olete teie suutnud saavutada 4 aastaga".
"Te sümboliseerite uute liikmesriikide integratsiooni," lisas ta.
Daul ütles, et tema fraktsioon toetab Sloveeniat tolle püüdlustes, eelkõige mis puudutab Lissaboni lepingu ratifitseerimist, keskkonnakaitset, energiaküsimusi, konkurentsivõimet, kultuuridevahelist dialoogi ning koostööd Balkanil.
Martin SCHULZ (PSE, DE) avaldas samuti Sloveenia eesistumisele toetust.
Ta märkis, et ELi laienemine ei ole veel otsustatud ning soovis teada, millised on eesistuja vaated Türgi liitumise osas.
Schulz leidis, et liit on endiselt kaugel Euroopa Komisjoni esimese presidendi soovist, et Türgist saaks ELi liige.
Graham WATSON (ALDE, UK) sõnas, et Euroopa ootab, et 2008. aasta oleks progressiaasta ning et progress algaks kohe.
Watson nentis, et Lääne-Balkan on õigusega eesistumise prioriteetide hulgas.
Samas on tema arvates Kosovo küsimus pakilisem kui Bosnia-Hertsegoviina teema.
Lisaks rõhutas Watson, et Serbiaga stabilisatsiooni- ja assotsiatsioonilepingu sõlmimise eeltingimuseks on riigi koostöö Jugoslaavia sõjatribunaliga.
Brian CROWLEY (UEN, IE) leidis oma sõnavõtus, et ELi ees seisvad suurimad väljakutsed on Lissaboni lepingu ratifitseerimine, Balkan, ELi uus energiapakett ning Iisraeli-Palestiina konflikti lahendamine.
Monica FRASSONI (Verts/ALE, IT) avaldas arvamust, et Sloveenia eesistumise ajal on kõige olulisemateks küsimusteks Lissaboni lepingu ratifitseerimine ning uus keskkonna-alane pakett.
Ta kritiseeris tuumaenergia uute kasutusvõimaluste uurimist ning nõudis, et edendataks tõeliselt jätkusuutlike energiate, nt päikese- ja tuuleenergia kasutamist.
Ka ei olnud Frassoni rahul partnerlusläbirääkimiste salastatusega ning tema sõnul ei ole parlamenti teavitatud nt läbirääkimistest Hiinaga.
Francis WURTZ (GUE/NGL, FR) leidis, et rohkem tuleks rääkida tööajadirektiivist ja sotsiaalsest dumpingust.
Samuti tuleks tema arvates uurida, mis on tehtud 2 miljardi euroga, mis rahvusvaheline üldsus Kosovole abina on andnud.
Jens-Peter BONDE (IND/DEM, DK) kritiseeris peaministrit, öeldes, et too on sõlminud teiste peaministritega kokkuleppe mitte korraldada referendumeid.
Sloveenia oleks Bonde arvates pidanud näitama eeskuju ning referendumi korraldama.
Bonde rõhutas lõpuks, et referendumite korraldamist ei saa ära keelata ning et see on igaühe enda otsus.
Eesti saadiku sõnavõtt
Tunne KELAM (EPP-ED, EE) märkis, et "Sloveenia on esimene liikmesriik, kes totalitaarse kommunismi all kannatanuna võib nüüd juhtida Euroopat tervikuna".
Seetõttu on Sloveenia peaministril Kelami sõnul "ajalooline väljakutse ja võimalus" edendada erinevate ajalooliste kogemuste integratsiooni, et "luua ühine ja tasakaalustatud arusaam meie ajaloost kui Euroopa ühisest ajaloost".
Kelam leidis, et meil kõigil on vaja kindlustunnet, et kommunismi tingimustes toime pandud massimõrvad iial ei korduks ning "see on võimalik ainult siis, kui Euroopa tervikuna otsustab langetada totalitaarse kommunismi osas samasuguse moraalse ja poliitilise hinnangu, nagu on langetatud natsismi osas".
Arutelu: 16.01.2008 Sloveenia eesistumise veebileht
ET
1
LINK
http://www.eu2008.si/en/?
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-001-ET DOC XML V0//ET
-//EP//TEXT IM-PRESS 20080111BRI18238 ITEM-003-ET DOC XML V0//ET
Inimõigused
Hiina dissidendi Hu Jia vahistamine
2008-01-21 - 17:41
Euroopa Parlament võttis vastu resolutsiooni, milles nõutakse, et Hiina võimud vabastaksid viivitamatult inimõiguste eest võitleja Hu Jia ning pööraks inimõigustega seotud muredele Pekingi olümpiamängudeks valmistumise ajal palju rohkem tähelepanu.
Hiina politsei viis inimõiguste eest võitleja Hu Jia tema kodust Pekingis kaasa 27. detsembril 2007. aastal süüdistatuna riigivastasele tegevusele õhutamises.
Hu Jia ning tema abikaasa Zeng Jinyan, kes olid ka eelmise aasta Sahharovi auhinna kandidaadid, on viimastel aastatel juhtinud tähelepanu inimõiguste rikkumistele Hiinas ja olnud oma inimõigustealase tegevuse tõttu mitmeid kordi koduarestis.
Inimõiguste organisatsioonid nimetasid vahistamist Hiina võimude veel üheks sammuks panna kriitikud enne Pekingi olümpiamänge vaikima ning 57 Hiina haritlast avaldasid kohe avaliku kirja, milles nõuti Hu Jia viivitamatut vabastamist.
Ka Euroopa Parlamendi president tegi 31. detsembril avalduse, milles ta mõistis Hiina võimud Hu Jia vahistamise eest hukka.
Saadikud nõuavad Hu Jia ja teiste dissidentide viivitamatut vabastamist
Vastu võetud resolutsioonis mõistab parlament "Hu Jia kinnipidamise teravalt hukka ning nõuab tema ja kõikide meelsuskuriteo eest vangistatud dissidentide viivitamatut vabastamist".
Samuti kutsutakse Hiina võime üles võimaldama Hu Jiale ja kõigile teistele vahi all viibivatele dissidentidele vajaduse korral arstiabi.
Hiinat kutsutakse üles täitma inimõiguste osas võetud kohustusi
Parlamendiliikmed kutsuvad Hiinat üles "täitma inimõiguste ja õigusriigi osas võetud kohustusi /.../ ning lõpetama Hiina inimõiguste kaitsjate ahistamine, et näidata Hiina jaoks olulisel olümpia-aastal oma pühendumist inimõiguste järgimisele".
Saadikud nõuavad samuti tungivalt, et "Hiina ei kasutaks olümpiamänge ettekäändena inimõiguste rikkumistest teatavate või nende vastu meelt avaldavate dissidentide, ajakirjanike ja inimõiguste aktivistide vahistamiseks, ebaseaduslikuks kinnipidamiseks ja vangistamiseks".
Resolutsioonis kordavad saadikud oma seisukohta, et "inimõigustega seotud muredele tuleks Pekingi olümpiamängudeks valmistumise ajal pöörata palju rohkem tähelepanu" ning nad rõhutavad, et "järgida tuleb üldiseid eetilisi põhimõtteid ja edendada inimväärikuse säilitamisega tegelevat rahumeelset ühiskonda, nagu see on sätestatud olümpiaharta artiklites 1 ja 2".
Lisaks kutsuvad saadikud Hiinat reformima oma kriminaalõigust ja suurendama ajakirjanike, kirjanike, vabakutseliste, reporterite ja teiste isikute sõnavabadust.
Parlament nõuab tungivalt, et "Hiina võimud sulgeksid nn varivanglad ehk kinnipidamiskohad, mis on mõeldud võimude jaoks probleeme tekitavate isikute kinnipidamiseks enne selle aasta olümpiamänge".
Eesti saadiku sõnavõtt
Tunne KELAM (EPP-ED, EE) märkis, et tänavuste olümpiamängude võõrustamise õiguse saamiseks võttis Hiina valitsus endale inimõiguste osas lisakohustused vastata rahvusvaheliselt tunnustatud inimõiguste standarditele.
"Vastupidiselt nendele ootustele kasutab Peking olümpiamänge ettekäändena, et õigustada inimõiguste aktivistide suurenevat tagakiusamist," nentis Kelam.
Sellega on Hiina valitsus Kelami sõnul näidanud, et ta ei kavatse austada olümpiatraditsiooni põhiväärtuseid.
"Seetõttu ei saa demokraatlike riikide reaktsioon piirduda enam lihtsalt kaebustega," rõhutas Kelam ja lisas, et kui Hiina valitsus ei tee olulisi muudatusi, siis demokraatlikud mängudes osalejad ohustavad omaenda usaldusväärsust selles osas, et milliseid väärtuseid nad toetavad.
Arutelu: 17.01.2008
Hääletus: 17.01.2008 Euroopa Parlamendi 17. jaanuari 2008. aasta resolutsioon Hiina dissident Hu Jia arreteerimise kohta
-//EP//TEXT TA P6-TA-2008-0021 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-002-ET DOC XML V0//ET
-//EP//TEXT IM-PRESS 20080111BRI18238 ITEM-004-ET DOC XML V0//ET
Inimõigused
EP kritiseerib inimõiguste olukorda Egiptuses
2008-01-21 - 17:41
Vastu võetud resolutsioonis kutsuvad saadikud Egiptuse valitsust üles lõpetama kõik ahistamise vormid, sealhulgas kohtulikud meetmed, ajakirjanike ja üldisemalt inimõiguste kaitsjate ja reforme nõudvate aktivistide kinnipidamine, ning täielikult austama sõnavabadust.
Saadikud nõuavad samuti piinamise ja halva kohtlemise kõigi vormide lõpetamist ning uurimiste algatamist, ning kohtuvõimu sõltumatuse tagamist.
Parlament ütleb resolutsioonis, et ta "tunnustab rolli, mida Egiptus mängib Lähis-Ida rahuprotsessis, ning tähtsust, mida ELi–Egiptuse suhted omavad kogu Euroopa–Vahemere piirkonnale ning võitluses rahvusvahelise terrorismi ja fundamentalismi vastu, kuid märgib, et inimõiguste austamine on ELi–Egiptuse assotsiatsioonilepingu põhiväärtusi, ning kinnitab taas Euroopa–Vahemere piirkonna partnerluse tähtsust õigusriigi põhimõtete ja põhivabaduste kaitsmisel".
Valitsus peab tagama põhiõiguste kaitse
Viidates hiljutistele vahistamistele ja meetmetele valitsusväliste organisatsioonide ning inimõiguste kaitsjate vastu, kutsuvad saadikud Egiptuse valitsust üles "lõpetama kõik ahistamise vormid, sealhulgas kohtulikud meetmed, ajakirjanike ja üldisemalt inimõiguste kaitsjate ja reforme nõudvate aktivistide kinnipidamine, ning täielikult austama sõnavabadust vastavalt Egiptuse poolt allkirjastatud ja ratifitseeritud ÜRO kodaniku- ja poliitiliste õiguste rahvusvahelise pakti artiklile 19".
Egiptuse valitsust julgustatakse täitma "oma kohustust lõpetada erakorraline seisukord 31. mail 2008" ning tal palutakse "muuta oma 1966. aasta seadust nr 25 sõjakohtute kohta, mis on põhivabaduste täieliku kasutamise üks peamisi takistusi, ning tagama, et kõik terrorismi vastu võitlemiseks võetud meetmed ja õigusaktid on täielikult kooskõlas rahvusvahelise inimõigustealase õigusega".
Kohtuvõimu sõltumatus ja ühinemisvabadus
Parlament "toetab tugevalt meetmeid, mis tagavad akadeemilise vabaduse, ajakirjandusvabaduse ja isiklikud usulised veendumused" ning saadikud rõhutavad, et oluline on "tagada ja tugevdada kohtunike sõltumatust" ning "austada ja kaitsta kohtunike ühinemis- ja sõnavabadust".
Parlamendiliikmed nõuavad, et ametiühingute ning valitsusväliste organisatsioonide vastased meetmed tühistataks ning et "ühenduste seaduses ei sätestataks kodanikuühiskonna organisatsioonide rahumeelse tegevuse suhtes meelevaldseid piiranguid".
Saadikud nõuavad samuti dissidentide, sh Kamal Abbasi ja Ayman Nouri kohest vabastamist.
Võõrtööliste õigused ja piinamine
Resolutsioonis rõhutatakse vajadust "täielikult rakendada põhimõtteid, mis on sätestatud Aafrika Ühtsuse Organisatsiooni 1969. aasta konventsioonis ja 1993. aasta rahvusvahelises konventsioonis võõrtööliste ja nende perekondade kaitse kohta".
Saadikud avaldavad samuti toetust ÜRO võõrtööliste komitee 2007. aasta mai lõppjäreldustele, milles nõutakse, et alustataks uuesti uurimist 27 sudaanlasest varjupaigataotleja tapmise asjas 2005. aasta detsembris.
Saadikud nõuavad samuti piinamise ja halva kohtlemise kõigi vormide lõpetamist ning uurimiste algatamist, kui on piisavalt kahtlusi, et piinamisjuhtumid on aset leidnud.
Nad kutsuvad sellega seoses Egiptuse valitsust üles võimaldama ÜRO piinamise ning muude julmade, ebainimlike või inimväärikust alandavate kohtlemis- ja karistamisviiside eriraportööri visiiti.
Resolutsiooni poolt hääletas 52 ja erapooletuks jäi 7 saadikut, vastuhääli ei olnud.
Arutelu: 17.01.2008
Hääletus: 17.01.2008 Euroopa Parlamendi 17. jaanuari 2008. aasta resolutsioon olukorra kohta Egiptuses
-//EP//TEXT TA P6-TA-2008-0023 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-003-ET DOC XML V0//ET
-//EP//TEXT IM-PRESS 20080111BRI18238 ITEM-005-ET DOC XML V0//ET
Justiits- ja siseküsimused
Euroopa Liidu laste õiguste strateegia
2008-01-21 - 17:41
Parlament toetab laste õiguste strateegia välja töötamist ning teeb arvukalt omapoolseid ettepanekuid strateegia tõhustamiseks.
Saadikud nõuavad muu hulgas Interneti teel toimuva laste seksuaalse kuritarvitamise vastu võitlemist.
Samuti soovivad nad, et lastega seotud seksiturismi reguleeriks piiriülene kriminaalõigus ning et loodaks mehhanismid, millega karistada lapstööjõuga valmistatud toodete tarnijaid Euroopas.
Raporti poolt hääletas 630, vastu 26 ja erapooletuks jäi 62 saadikut.
Roberta ANGELILLI (UEN, IT) omaalgatuslikus raportis toetavad saadikud laste õiguste strateegia loomist ning paluvad Euroopa Komisjonil esitada ettepanek eraldi eelarverea loomiseks lapse õiguste jaoks, et rahastada tulevase strateegia rakendamist.
Saadikud leiavad ka, et teavet lapse õiguste kohta tuleks levitada lastele lapsesõbralikul viisil ja sobivate vahendite kaudu.
Laste vastu suunatud vägivald ja laste kuritarvitamine
Saadikud rõhutavad, et kõik laste vastu suunatud vägivallavormid mis tahes olukorras, sh kodus, on õigustamatud ja tuleb hukka mõista.
Liikmesriike kutsutakse üles võitlema aukuritegude, laste seksuaalse ärakasutamise, lastekaubanduse, pedofiilia, Interneti teel toimuva laste seksuaalse kuritarvitamise, laste prostitutsiooni ja lastega seotud seksiturismi vastu.
Raportis soovitakse, et Interneti-teenuse pakkujad, otsingumootorite operaatorid, pangad ja teised osapooled teeksid koostööd, et takistada keelatud materjalide ostu.
Parlamendiliikmed toetavad raportis tõhusa ja proportsionaalse eeskirjade süsteemi loomist, mille eesmärk on eelkõige keelata kahjulike piltide ja materjali edastamine ning vägivaldsete videomängude müümine.
Samuti pooldavad nad ELis ühtse klassifitseerimis- ja märgistussüsteemi loomist alaealistele suunatud audiovisuaalse meediasisu ja videomängude müümisel ja levitamisel, et Euroopa standard võiks olla eeskujuks ka ELi mittekuuluvatele riikidele.
Lapstööjõu keelustamine
Raportis kutsutakse komisjoni üles looma mehhanismid, millega muudetakse tarnija vastutavaks laste tööd turustusahelas käsitlevate ÜRO konventsioonide rikkumiste korral Euroopas.
Komisjonil palutakse ka jõustada tööõiguse järgimise kohustus kogu tööhõiveprotsessi vältel.
Lapseröövid ja sekskuriteod
Parlamendiliikmed teevad lapseröövidest teavitamise varajase hoiatamise süsteemi loomise ettepaneku ja toetavad Euroopa Komisjoni kava võtta kasutusele kogu ELis kehtiv laste abiliini telefoninumber.
Saadikud leiavad samuti, et seksiturism tuleks lugeda kõikides liikmesriikides kuriteoks, mida reguleerib piiriülene kriminaalõigus.
Nad nõuavad, et kolmandas riigis kuriteo toime pannud ELi kodaniku suhtes kohaldataks ühtset, kogu ELis kohaldatavat piiriülest kriminaalõigust.
Lapsendamine
Raportis kutsutakse liikmesriike üles tegutsema selle nimel, et tagada laste põhiõigus perekonnale.
Saadikute arvates tuleks kaaluda võimalust võtta vastu lapsendamist käsitlev ühenduse õigusakt, mis parandaks teabeteenuste, rahvusvahelise lapsendamise ettevalmistamise, rahvusvahelise lapsendamise avalduste töötlemise ja lapsendamisjärgsete teenustega tegelemise kvaliteeti.
Eesti saadikute sõnavõtud
Siiri OVIIR (ALDE, EE) märkis liberaalide fraktsiooni nimel sõna võttes, et tal on hea meel selle üle, et Euroopa Parlament on jõudnud Euroopa Liidu lapse õiguste strateegia aruteluni, sest "laste õigusi toetav poliitika moodustab homse ühiskonna aluse".
Oviir lisas: "On ratsionaalne, et Euroopa Liidu lapse õiguste strateegia väljatöötamisel on aluseks võetud ka ÜRO lapse õiguste konventsioonis ja selle lisaprotokollides kajastatud põhimõtted.
Aga selleks, et Euroopa Liidu lapse õiguste strateegia oleks tulemuslikum ja rakendatav ühiselt kõigis 27 liikmesriigis, tuleks selles konkreetsemalt ette näha rakendusmeetmeid, mille käivitamist toetataks lisaks liikmesriikidele ka Euroopa Liidu vahenditest."
Seejärel tõi Oviir ühe positiivse igati toimiva algatusena ära lapse õiguste strateegias toodud soovituse võtta kogu Euroopa Liidus kasutusele laste abiliini telefoninumber.
Ta märkis, et samalaadset "laste abiliini oleme meie Eestis praktiseerinud nüüd juba kolm aastat ja - kinnitan teile - see toimib edukalt".
Oviir lisas veel, et erilist tähelepanu tuleks pöörata puuetega laste ja vanemliku hoolitsuseta laste õiguste tagamisele.
Ta juhtis tähelepanu sellele, et "lastekodust välja astuvatele lastele, st 18-19aastastele, kes juriidiliselt on küll täiskasvanud, kuid sotsiaalselt seda mitte, ei ole me meie dokumentides küllaldast tähelepanu pööranud ja seda tuleks meil hakata tegema".
Kartin SAKS (PSE, EE) märkis oma sõnavõtus, et: "Olukorras, kus kolmandikul maailma lastest pole piisavalt süüa ja kus kuuendik ei käi koolis, on kuidagi imelik rääkida vaesusest Euroopa kontekstis.
Aga ometigi on see probleem ja eriti murettekitav on tõsiasi, et võrreldes täiskasvanutega on puuduses laste arv palju suurem.
Tõsi, enamasti ei tähenda see tühja kõhtu, vaid arenguks vajalike võimaluste puudumist."
Saks juhtis parlamendi tähelepanu faktile, et "uutes liikmesriikides on turumajanduse tormiline areng kaasa toonud suure kihistumise, mis eriti teravalt mõjutab just laste heaolu.
Sotsiaalsed probleemid omakorda suurendavad aga vägivalda.
Ja see pole ainult laste traagika.
Suur osa inimressurssi – seda, mida näiteks minu kodumaal Eestis napib kõige enam – jääb kasutamata ja seetõttu on see ka riikide ja liidu probleem."
Kuigi enamus lastega seotud poliitikaid on liikmesriikide pädevuses, rõhutas Saks "just Euroopa Liidu strateegia, indikaatorite, andmekogude ja raportite olulisust" ning ta avaldas lootust, et nende mõju liikmesriikidele suureneb veelgi enam.
Roberta ANGELILLI (UEN, IT)
Dokument: A6-0520/2007
Menetlus: Omaalgatuslik raport
Arutelu: 15.01.2008
Hääletus: 16.01.2008 Euroopa Parlamendi 16. jaanuari 2008. aasta resolutsioon Euroopa Liidu lapse õiguste strateegia väljatöötamise kohta
-//EP//TEXT TA P6-TA-2008-0012 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-004-ET DOC XML V0//ET
-//EP//TEXT IM-PRESS 20080111BRI18238 ITEM-006-ET DOC XML V0//ET
Justiits- ja siseküsimused
Euroopa Politseiameti loomine
2008-01-21 - 17:41
Parlament toetab Euroopa Komisjoni ettepanekut muuta Europol Euroopa Liidu ametiks.
Saadikud on rahul sellega, et Europoli pädevust laiendatakse nii, et lisaks õigusele võidelda organiseeritud kuritegevusega on tal õigus tegeleda ka teiste raskete kuritegude uurimisega.
Parlamendiliikmed viivad siiski sisse mitmed muudatusettepanekud mh andmekaitse parandamiseks.
Resolutsiooni poolt hääletas 502, vastu 46 ja erapooletuks jäi 41 saadikut.
Komisjoni ettepanek puudutab nõukogu otsust, millega moodustatakse Euroopa Politseiamet ning mis asendab ja tunnistab kehtetuks 1995. aasta Europoli konventsiooni ja selle kolm protokolli.
Ettepanekus nähakse ette Europoli muutmine ELi ametiks, millel on kaks tagajärge: rahastamine peab toimuma ühenduse eelarvest ning Europoli töötajad saavad EÜ ametnike staatuse.
Parem andmekaitse
Augustín DÍAZ DE MERA GARCÍA CONSUEGRA (EPP-ED, ES) nõuandemenetluse raportis teevad saadikud mitmeid ettepanekuid, mille eesmärk on andmekaitse parandamine.
Näiteks soovitakse raportis, et Europol säilitaks andmeid ainult nii kaua, kui on vaja tema ülesannete täitmiseks.
Andmete jätkuva säilitamise vajadus tuleks saadikute arvates läbi vaadata vähemalt kord kahe aasta tagant.
Saadikud soovivad samuti, et andmeid, mis käsitlevad rassilist ja etnilist päritolu, poliitilisi seisukohti, usulisi või filosoofilisi tõekspidamisi, parteilist või ametiühingukuuluvust, seksuaalset sättumust või tervist, ei töödeldaks, välja arvatud juhul, kui see on absoluutselt vajalik ja proportsionaalne konkreetse juhtumiga seoses ning toimub eritagatisi rakendades.
Europoli pädevust laiendatakse
Saadikud on rahul sellega, et Europoli pädevust laiendatakse nii, et lisaks õigusele tegeleda organiseeritud kuritegevusega on tal õigus tegeleda ka teiste raskete kuritegude uurimisega (nt rahapesu).
Lisaks saab Europol edaspidi paluda liikmesriikidel alustada teatavaid uurimisi.
Muud
Parlament soovib samuti, et otsus vaadataks läbi kuue kuu jooksul pärast seda, kui on jõustunud Lissaboni leping.
Nimelt saaks parlament sellisel juhul Europoliga seotud küsimustes kaasotsustusõiguse.
Kuna tegemist on nõuandemenetlusega, ei ole parlamendi muudatused siiski nõukogule siduvad.
Augustín DÍAZ DE MERA GARCÍA CONSUEGRA (EPP-ED, ES)
Dokument: A6-0447/2007
Menetlus: Nõuandemenetlus (*)
Arutelu: 16.01.2008
Hääletus: 17.01.2008 Euroopa Parlamendi 17. jaanuari 2008. aasta õigusloomega seotud resolutsioon ettepaneku kohta võtta vastu nõukogu otsus, millega asutatakse Euroopa Politseiamet (EUROPOL)
-//EP//TEXT TA P6-TA-2008-0015 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-005-ET DOC XML V0//ET
-//EP//TEXT IM-PRESS 20080111BRI18238 ITEM-007-ET DOC XML V0//ET
Tarbijad
Parlament hääletas üle-euroopalise tarbijakrediidituru poolt
2008-01-21 - 17:41
Täiskogu kiitis teisel lugemisel heaks tarbijakrediidi direktiivi eelnõu, millega luuakse tingimused tõelise siseturu tekkimiseks tarbijakrediidi valdkonnas ning tagatakse samas tarbijakaitse kõrge tase.
Suuremate ostude tegemiseks võtab tarbimislaenu kaks kolmandikku eurooplastest.
16. jaanuaril vastu võetud direktiivi eelnõu näeb ette tarbijakrediidilepingute ühtlustamise teatavate põhielementide osas, nt lepingueelne teave, lepinguline teave, taganemisõigus, ennetähtaegne tagastamine ja kulukuse aastamäär.
Euroopa Liidus võetakse aastas umbes 800 miljardi euro väärtuses tarbimislaene, millest umbes 1% on piiriülesed laenud.
Euroopa Komisjon esitas direktiivi eelnõu parlamendile 2002. aasta sügisel ning eelnõu tuli parlamendis esimesele lugemisele 2004. aasta aprillis.
Nõukogu võttis ühisseisukoha vastu 2007. aasta lõpus.
Teisel lugemisel parlamendis tekitas lahkarvamusi eelkõige laenu ennetähtaegse tagastamisega seonduv, ent kolm suurimat fraktsiooni jõudsid lõpuks nõukoguga kokkuleppele ning täiskogu võttis eelnõu vastu.
Ühtlustatud teave
Direktiivi jõustumisel antakse tarbijatele terves ELis laenude kohta sama informatsiooni, nii et nad saavad valida enda jaoks kõige soodsama laenu, kas siis oma koduriigis või mõnes teises liikmesriigis.
Tarbijad saavad nii kasutada ka krediiditooteid, mis nende koduriigis ei ole kättesaadavad.
Uus direktiiv teeb samuti lihtsamaks laenude kulukuse võrdluse, sest laenuandja peab tarbijat teavitama laenu kulukuse aastamäärast ja muudest laenuga seotud kuludest.
Kurt LECHNER i (EPP-ED, DE) raportis rõhutatakse, et laenuandjad peavad tarbijatele andma teavet nii laenupakkumise eeliste kui puuduste kohta.
Lepingueelse teabe andmise osas olid saadikud paindlikumad kui Euroopa Komisjon või nõukogu.
Saadikud ütlevad, et lepingueelne teave tuleb esitada Euroopa tarbijakrediidi standardinfo teabelehe formaadis.
Tarbija krediidivõimelisus
Samuti soovitakse tarbijaid kaitsta liiga suurte võlgade eest.
Laenuandja poolt antav teave peab laenuvõtjal võimaldama teha informeeritud ja vastutustundliku valiku.
Lisaks peab laenuandja hindama laenuvõtja krediidi tagasimaksmise suutlikkust.
Selle nõudmise täitmiseks võivad pangad pöörduda päringuga vastavate andmebaaside poole.
Parlament otsustas, et kui tarbijale keeldutakse laenu andmast, peab tal olema õigus andmetega tutvuda, et vajadusel kõrvaldada puudused.
Krediidi ennetähtaegne tagastamine
Uus direktiiv annab tarbijatele samuti õiguse tagastada laen ennetähtaegselt ning eelnõus pannakse paika vastavad tingimused, sh tarbija poolt makstava hüvitise kohta.
Krediidi ennetähtaegse tagastamise korral on krediidiandjal õigus saada õiglast ja objektiivselt põhjendatud hüvitist võimalike kulude eest, mis on otseselt seotud krediidi ennetähtaegse tagastamisega tingimusel, et ennetähtaegne tagastamine toimus fikseeritud laenuintressiga perioodil.
Direktiiv paneb paika reeglid, mille alusel hüvitist arvutatakse ning hüvitise maksimaalse protsendimäära (1 % ennetähtaegselt tagastatud krediidi summast, juhul kui krediidi ennetähtaegse tagastamise ja kokkulepitud krediidilepingu lõpetamise vaheline periood on pikem kui üks aasta).
Direktiiv ütleb samuti, millistel juhtudel hüvitist ei saa taotleda ning annab liikmesriikidele võimaluse lubada krediidiandjal erandkorras nõuda suuremat hüvitist.
Samas ei tohi hüvitise summa ületada intressi, mida tarbija oleks maksnud, kui laenu ei oleks ennetähtaegselt tagastatud.
Taganemisõigus
Eelnõu kohaselt on tarbijal neljateistkümne päeva jooksul õigus krediidilepingust taganeda.
Samas võib seotud krediidilepingute puhul seda perioodi tarbija soovil vähendada seitsme päevani.
Direktiiviga hõlmatud laenud
Parlament otsustas, et direktiivi kohaldatakse 200-75 000 euro suuruste krediidilepingute suhtes.
Direktiiv ei puuduta krediidilepinguid, mille eesmärgiks on anda laenu eraotstarbelise kinnisvara soetamiseks või tarbijale kuuluva kinnisvara ümberkujundamiseks, ja mis on tagatud kas kinnisvarale seatud hüpoteegiga või muu võrreldava tagatisega.
Lisaks puudutab direktiiv vaid laene, mille pealt makstakse intresse ning mille tagasimakseperiood on üle ühe kuu (teatud tingimustel üle kolme kuu).
Jõustumine
Direktiiv jõustub 20. päeval pärast selle Euroopa Liidu Teatajas avaldamist.
Liikmesriigid peavad direktiivi üle võtma kahe aasta jooksul pärast selle jõustumist.
Kurt LECHNER (EPP-ED, DE)
Dokument: A6-0504/2007
Menetlus: Kaasotsustamismenetlus (***II)
Arutelu: 15.01.2008
Hääletus: 16.01.2008 Euroopa Parlamendi 16. jaanuari 2008. aasta õigusloomega seotud resolutsioon nõukogu ühise seisukoha kohta eesmärgiga võtta vastu Euroopa Parlamendi ja nõukogu direktiiv, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ
-//EP//TEXT TA P6-TA-2008-0011 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-006-ET DOC XML V0//ET
-//EP//TEXT IM-PRESS 20080111BRI18238 ITEM-008-ET DOC XML V0//ET
Transport
Uus maksusüsteem suurte lennujaamade jaoks
2008-01-21 - 17:41
Täiskogu kiitis esimesel lugemisel heaks lennujaamamaksude direktiivi eelnõu.
Eelnõus pannakse paika lennujaamamaksude kogumise ühtsed eeskirjad ühenduse suuremates lennujaamades.
Direktiivi eesmärgiks on ära hoida turgu valitseva seisundi võimalik kuritarvitamine üksikute lennujaamade poolt ning panustada seeläbi Euroopa lennundussektori tasakaalustatud arengusse.
Raporti poolt hääletas 613, vastu 33 ja erapooletuks jäi 51 saadikut.
Kui Euroopa Komisjon soovis, et direktiivi kohaldataks lennujaamadele, mille aastane vedude maht on üle 1 miljoni reisija või 25 000 tonni kauba, siis parlament soovib Ulrich STOCKMANN i (PSE, DE) raportis piiriks kehtestada 5 miljonit reisijat või 15% selle asukohaliikmesriigi aastastest reisijatevedudest.
Parlament leiab, et nii säästetakse väiksemaid lennujaamu, mis ei ole turul domineerivad.
Parlamendi seisukoht puudutab 67 lennujaama Euroopa Liidus, sh Tallinna lennujaama.
Uute reeglite kohaselt peavad kõik direktiiviga hõlmatud lennujaamad vastama ühtsetele tingimustele seoses vastastikuse teavitamiskohustuse, läbipaistvuse nõuete ning lennujaamamaksude kogumise meetodiga.
Samuti soovitakse direktiivi täieliku kohaldamise tagamiseks moodustada riikide sõltumatud reguleerivad asutused.
Viimased peaksid saadikute arvates lahendama ka võimalikud lennujaama juhtorgani ja lennuettevõtjate vahelised eriarvamused seoses muudatustega lennujaamamaksude määras või struktuuris, kaasa arvatud muutused teenuse kvaliteedis.
Lisaks võttis parlament vastu muudatusettepanekud, mis puudutavad lennujaamamaksude ja lennujaamade liitude mõistet, lennujaama juhtorgani poolt lennujaamamaksu eest osutatava teenuse kvaliteeti ja uute infrastruktuuriprojektide rahastamist.
Järgmisena peab oma ühisseisukoha esitama nõukogu.
Ulrich STOCKMANN (PSE, DE)
Dokument: A6-0497/2007
Menetlus: Kaasotsustamismenetlus (***I)
Arutelu: 14.01.2008
Hääletus: 15.01.2008 Euroopa Parlamendi 15. jaanuari 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu direktiiv lennujaamamaksude kohta
-//EP//TEXT TA P6-TA-2008-0004 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-007-ET DOC XML V0//ET
-//EP//TEXT IM-PRESS 20080111BRI18238 ITEM-009-ET DOC XML V0//ET
Tööhõivepoliitika
Töötajate kaitse kutsehaiguste ja tööõnnetuste eest
2008-01-21 - 17:41
Ühenduse töötervishoiu ja tööohutuse 2007–2012 aasta strateegiat käsitlevas raportis leiavad parlamendiliikmed, et kutsehaiguste puhul tuleb kindlaks määrata uued ohud.
Samuti rõhutavad nad, et asbest tuleb tööpaikadest eemaldada ning et tervishoiutöötajaid tuleb paremini kaitsta vere teel levivate haiguste eest.
Raporti poolt hääletas 598, vastu 20 ja erapooletuks jäi 23 saadikut.
Töötervishoid on Euroopa Liidus väga valuline teema - rahvusvahelise tööorganisatsiooni (ILO) hinnangul suri ELis 2006. aastal umbes 167 000 inimest tööõnnetuse või tööga seotud haiguse tagajärjel.
Lisaks kannatab komisjoni teatises toodud hinnangu järgi igal aastal ligikaudu 300 000 töötajat erineva astmega alalise puude all.
Tervishoiutöötajaid tuleb kaitsta vere teel levivate haiguste eest
Saadikud märgivad Glenis WILLMOTT i (PSE, UK) omaalgatuslikus raportis, et tervishoiutöötajatel on oht nakatuda rohkem kui kahekümnesse eluohtlikku viirusesse, sealhulgas B-hepatiiti, C-hepatiiti ning HIV/AIDSi.
Seetõttu kutsutakse komisjoni üles kiirendama direktiivi "Töötajate kaitse kohta bioloogiliste mõjuritega kokkupuutest tulenevate ohtude eest" läbivaatamist ja saadikud leiavad, et komisjon peaks vajalikud muudatused direktiivi sisse viima enne komisjoni ametiaja lõppu 2009. aastal.
Kutsehaiguste ja tööga seotud luu- ja lihaskonna haiguste uus seadusandlus
Saadikud tervitavad komisjoni eesmärki vähendada tööõnnetusi kogu ELis keskmiselt 25% võrra.
Samas tuleks seada ka kutsehaiguste vähendamisega seotud eesmärgid, leitakse raportis.
Parlamendiliikmed soovivad, et komisjon kaaluks võimalust muuta kutsehaigusi käsitlev ELi soovitus miinimumnõuetega direktiiviks.
Lisaks on saadikud mures luu- ja lihaskonna haiguste üha suureneva esinemissageduse pärast ning nad paluvad komisjonil esitada direktiivi ettepanek, mis hõlmaks kõiki tööga seotud luu- ja lihaskonna haigustega seotud riske.
Uued riskid ja asbest
Saadikud väljendavad seisukohta, et vaja on kindlaks määrata ning jälgida aegsasti uusi ja esilekerkivaid riske, psühhosotsiaalseid riske.
Lisaks märgivad saadikud, et liikmesriigid peaksid koostama riiklikud tegevuskavad asbesti järkjärguliseks kõrvaldamiseks, mis sisaldab ka kohustust kaardistada asbest hoonetes ja tagada asbesti ohutu kõrvaldamine.
Muud
Raportis rõhutatakse veel, et valitsused peaksid tagama oma tervishoiu ja ohutuse alastes strateegiates kohustuse säilitada töökoht (koolituse, ülesannete ümberjaotamise jne kaudu) inimestele, kes on olnud tööea jooksul füüsiliselt või vaimselt haiged.
Saadikud soovivad lisaks, et komisjon vaataks läbi direktiivi, mis puudutab rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamist.
Glenis WILLMOTT (PSE, UK)
Dokument: A6-0518/2007
Menetlus: Omaalgatuslik raport
Arutelu: 15.01.2008
Hääletus: 15.01.2008 Euroopa Parlamendi 15. jaanuari 2008. aasta resolutsioon ühenduse töötervishoiu ja tööohutuse strateegia kohta aastateks 2007–2012
-//EP//TEXT TA P6-TA-2008-0009 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-008-ET DOC XML V0//ET
-//EP//TEXT IM-PRESS 20080111BRI18238 ITEM-010-ET DOC XML V0//ET
Välissuhted
Süüria ülemmufti: maailmas on vaid üks kultuur
2008-01-21 - 17:41
Parlamendi ees kõnega esinenud Süüria ülemmufti Ahmad Badr El Din El Hassoun märkis oma kõnes, et maailmas on vaid üks kultuur ja see on inimkonna kultuur.
Ta rõhutas, et riikide vahel tuleb leida ühine nimetaja ja see peab olema ilmalik, mitte religioosne.
Oma kõne alguses väljendas ülemmufti veendumust, et maailmas on vaid üks kultuur ja see on inimkonna kultuur.
Ta rõhutas, et kultuuri loob inimkond, religioon pärineb aga Jumalast.
Hr Hassoun leidis, et seetõttu tuleb üles kasvatada põlvkond, kes usub, et "meil on üks inimeste kultuur" ning et "inimene on püha, sest ta on Looja looming."
Religiooni ja riigi eraldatus
Hr Hassoun märkis, et kui me soovime rahu, siis tuleb müüride asemel ehitada "rahu sildasid" ja et alustada tuleks Palestiinast ja Iisraelist.
Ta leidis ka, et riigid peaksid rajanema ilmalikel põhimõtetel ning lisas, et keegi ei saa teistele oma usku peale suruda.
Ülemmufti puudutas ka naiste õiguste küsimust, öeldes, et tema riigis austatakse ja väärtustatakse naisi, ehkki nad kannatavad mõnikord meeste tegude tõttu.
Ta märkis ka, et naiste rõhumist ei põhjusta mitte religioon, vaid ikka inimesed.
Oma kõne lõpetades kiitis ülemmufti Euroopat rahu saavutamise eest.
Ta leidis, et Euroopa Parlament peaks olema eeskujuks ning kutsus parlamenti üles aitama kaasa universaalse parlamendi loomisele.
Samuti märkis ta, et kuna Damaskus on käesoleval aastal araabia maailma kultuuripealinn, võiks Euroopa Parlament korraldada seal kohtumise, et näidata, et "maailm on üks".
Euroopa Parlamendi president: sallivus on kultuuridevahelise dialoogi nurgakiviks
Parlamendi president Hans-Gert Pöttering ütles ülemmuftit tervitades, et ta on veendunud, et "kultuuride ja religioonide rahumeelne kooseksisteerimine, nii Euroopa Liidus kui ka suhetes rahvastega mujal maailmas, eriti Vahemere teisel kaldal, Lähis-Idas, on nii võimalik kui ka ülioluline".
Ta lisas, et üle Vahemere tuleb ehitada intellektuaalne ja kultuuriline sild, mis põhineks vastastikusel rikastamisel ja jagatud väärtustel.
Pöttering rõhutas: "Sallivus on kultuuridevahelise dialoogi jaoks keskse tähtsusega.
Ent sallivus ei tähenda ükskõiksust.
Sallivus tähendab enese vaadete kaitsmist, teiste ärakuulamist ning nende veendumuste austamist."
Pöttering tõi esile, et rõhutada tuleb eelkõige meie ühisosa ehk üldiseid demokraatlikke väärtuseid, eeskätt inimväärikust ja võõrandamatute inimõiguste kaitset.
President Pöttering märkis lõpetuseks, et see, et ülemmuftit saadavad kõrged vaimulikud, tõestab selgelt eduka kooseksisteerimise võimalikkust.
Ülemmuftiga oli kaasas piiskop Antoine Odo, kes on Süüria Chaldeani piiskoppide organisatsiooni president.
Lisateave
Ahmad Badr El Din El Hassoun valiti Süüria ülemmuftiks 2005. aastal.
Ülemmufti on kõrgeim islami (sunniidi) vaimulik, kellel on õigus teha šariaadi tõlgendamise küsimustes iseseisvaid otsuseid.
Ülemmufti külaskäik on seotud kultuuridevahelise dialoogi aastaga, mis kuulutati pidulikult alanuks 8. jaanuaril Ljubljanas.
Kultuuridevahelise dialoogi aasta raames on parlamenti kutsutud ka Palestiina omavalitsuse president Mahmoud Abbas, Iisraeli president Shimon Peres ja Rooma paavst Benedictus XVI.
Samuti on esimeeste konverents otsustanud, et külla kutsutakse Ghana president ja Aafrika Liidu praegune president John Kufuor, ÜRO peasekretär Ban Ki-Moon, dalai-laama ning Ühendkuningriigi ülemrabi Jonathan Sacks.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-009-ET DOC XML V0//ET
-//EP//TEXT IM-PRESS 20080111BRI18238 ITEM-011-ET DOC XML V0//ET
Välissuhted
Tihedama koostöö vajadus Lõuna-Kaukaasias ja Musta mere piirkonnas
2008-01-21 - 17:41
Täiskogu võttis vastu kaks raportit, milles rõhutatakse tihedama koostöö vajadust Musta mere ja Lõuna-Kaukaasia regioonis.
Saadikud toovad samuti esile demokraatlike põhimõtete ja inimõiguste olulisuse mõlemas piirkonnas.
Lisaks märgitakse ära vajadus parandada majandus- ja kaubandussuhteid, eelkõige energiatarnete osas.
Musta mere strateegia
Roberta Alma ANASTASE (EPP-ED, RO) omaalgatuslik raport on vastuseks komisjoni Musta mere sünergia teatisele ning raporti poolt hääletas 581, vastu 19 ja erapooletuks jäi 17 saadikut.
Parlamendiliikmed väljendavad rahulolematust edusammudega, mis on tehtud pärast eelmise teatise avaldamist 1997. aastal, ning nad kutsuvad Euroopa Komisjoni üles esitama "konkreetsed ettepanekud piirkondliku koostöö ja tõelise partnerluse edendamiseks Musta mere piirkonnas".
Parlamendiliikmed kiidavad heaks piiriüleste projektide jaoks mõeldud rahaliste vahendite kahekordistamise Euroopa naabruspoliitika ja partnerluse rahastamisvahendi raames ning nad toovad esile terve rea valdkondi, kus tihedam koostöö on vajalik.
Saadikud nõuavad muu hulgas ELi aktiivsemat ja laiaulatuslikumat osalemist Musta mere piirkonnas püsivate konfliktide lahendamises.
Samuti toetavad nad uue infrastruktuuri ja toimivate transpordikoridoride loomist, millega mitmekesistatakse nii tarnijaid kui ka teid.
Lisaks on vaja lahendada piirkonna keskkonnaprobleemid, eriti Musta merega ja Doonau suudmealaga seotud probleemid.
Lõuna-Kaukaasia
Lydie POLFER i (ALDE, LU) omaalgatuslikus raportis tuuakse esile diferentseeritud lähenemise olulisus suhetes Armeenia, Gruusia ja Aserbaidžaaniga.
Saadikud rõhutavad, et poliitilises lähenemisviisis nendele Lõuna-Kaukaasia kolmele riigile ei tohiks eirata nende riikide eripärasid.
Raporti poolt hääletas 567, vastu 25 ja erapooletuks jäi 23 saadikut.
Raportis toetatakse komisjoni algatust viia läbi teostatavusuuring, et anda hinnang vabakaubanduslepingu võimalikule sõlmimisele Gruusia ja Armeeniaga.
Lisaks rõhutavad saadikud kodanikuühiskonna tegevuse toetamise ja tugevdamise ning inimestevaheliste kontaktide arendamise olulisust.
Samuti kutsuvad nad asjaomaste riikide parlamente üles tugevdama parlamentaarse opositsiooni esindatust parlamentaarsete koostöökomiteede delegatsioonides.
Parlamendiliikmed kutsuvad raportis Armeenia ametiasutusi üles tegema täiendavaid jõupingutusi sõltumatu kohtusüsteemi loomisel, politsei, avaliku teenistuse ja kohaliku omavalitsuse reformide edendamisel, korruptsiooni vastu võitlemisel ja aktiivse kodanikuühiskonna loomisel.
Saadikud väljendavad samuti "tõsist muret inimõiguste olukorra halvenemise ja puuduliku meediavabaduse pärast Aserbaidžaanis" ning "sügavat muret hiljutiste sündmuste pärast Gruusias".
Parlament väljendab samas "rahulolu rahvusvahelise valimiste vaatlemise missiooni üldhinnanguga", mille kohaselt presidendivalimised olid üldiselt kooskõlas OSCE ja Euroopa Nõukogu demokraatlike valimiste suhtes kehtivate kohustuste ja standarditega ning saadikud märgivad, et tegemist oli "esimeste tõeliste konkureerivate presidendivalimistega".
Samuti kutsutakse Gruusia võime üles tegelema enne 2008. aasta kevade parlamendivalimisi puudujääkidega, mida rahvusvaheline valimiste vaatlemise missioon märkis oma eelaruandes.
Konfliktide rahumeelne lahendamine
Raportis käsitletakse ka lahendamata konflikte piirkonnas.
Saadikud märgivad, et nad "ei tunnusta välisriikide ühtegi sellist katset, mille eesmärk on luua ainumõjusfääre" ja nad kutsuvad piirkonna riike üles oma sõjaliste kulutuste suurendamist lõpetama.
Parlamendiliikmed kinnitavad, et nad toetavad Gruusia territoriaalset terviklikkust ja rahvusvaheliselt tunnustatud piiride puutumatust tingimusteta ning märgivad, et edasine viivitamine Mägi-Karabahhi konflikti lahendamisel ei too kasu kummalegi kaasatud poolele, vaid ohustab piirkonna stabiilsust ning takistab piirkondlikku ja majanduslikku arengut.
Lisaks kutsuvad saadikud Türgit veel kord üles tegema tõsiseid ja intensiivseid jõupingutusi, et lahendada lõpetamata vaidlused kõigi oma naabritega.
Eesti saadikute sõnavõtud
Siiri OVIIR (ALDE, EE) tõi oma kõnes esile, et: "Euroopa Liidu huvi ja eesmärk Lõuna-Kaukaasias on toetada ja julgustada regiooni kolme riigi arengut avatud, rahumeelseteks ja stabiilseteks riikideks saamisel.
Naabruspoliitika toimib, aga selle kõrval on vajalik ka regionaalpoliitika väljatöötamine.
Samas ei tohi me eirata nende kolme riigi eripärasid, vastasel juhul meie poliitikad ei tööta."
Oviir märkis ka, et ehkki need riigid on väga erinevad, on neil ühine taust - "nad kõik on välja rabelenud sovetliku ideoloogia mõju alt, ligi 100 aastat kestnud mõju alt.
Küll mitte aga veel täielikult vabanenud Nõukogude Liidu õigusjärglase – Venemaa – vägede kohalolekust".
Oviir rõhutas seejärel: "Nimetatud riigid vajavad ja nende rahvas soovib demokraatlikke reforme, nad vajavad Euroopa Liidu sisulist ja suunatud abi".
Saadik nentis, et "demokraatia ei ole asi, see on mõtteviis ja seda ei saa lihtviisiliselt ühest päevast või ühest riigist teise tõsta" ning lisas, et "meie võimuses on anda neile aktiivselt tuge ja seda nii institutsioonidele kui ekspertabina kui rahalise abina".
Oviiri lisas, et komisjon ja parlament peaks "enam kasutama Lõuna-Kaukaasia eilsete saatuskaaslaste ja tänaste Euroopa Liidu liikmesriikide oskusteavet", sest "me tunneme kohalikke olusid ja probleeme, meie kogemustest õigusriigi ja turumajanduse ülesehitamisel oleks neile praktiline abi".
Tunne KELAM (EPP-ED, EE) väljendas oma kõnes veendumust, et EL peaks võtma senisest palju selgemaid kohustusi Lõuna-Kaukaasia piirkonna suhtes, sest Euroopa Nõukogu liikmetena on need riigid osa Euroopast.
"Meie väljakutseks ja võimaluseks on asuda usaldusväärse stabiilsust loova tegija rolli, aga samuti sõltumatu vahendaja rolli ja demokraatliku protsessi toetaja rolli.
Selleks on vaja jätta seljataha kõhklused ja ebamäärasus ning kujundada kõnealuses regioonis välja selgema profiiliga Euroopa Liidu poliitika," leidis Kelam.
Kelami arvates võimaldab just pikaajalisena kavandatud ning aktiivne Euroopa Liidu pühendumine Lõuna-Kaukaasiale leida lahendust "külmutatud konfliktidele".
"Seepärast on oluline, et raport lükkab tagasi mistahes välispidise riigi katsed luua antud piirkonnas eksklusiivseid huvitsoone ja kutsub Venemaad üles mitte takistama Euroopa Liidu osavõttu konfliktide reguleerimisest ja rahuvalveoperatsioonidest," märkis Kelam.
Tema sõnul on sama oluline ka ELi roll demokraatliku dialoogikultuuri edendamine piirkonnas ning selles on oluline roll parlamendil.
Kelam lisas, et tema jaoks on oluline ka parlamendi toetus vabakaubanduslepingu võimalikule sõlmimisele Gruusia ja Armeeniaga.
ELi tulemuslikum Lõuna-Kaukaasia poliitika: lubadustest tegudeni
Lydie POLFER (ALDE, LU)
Dokument: A6-0516/2007
Menetlus: Omaalgatuslik raport
Arutelu: 16.01.2008
Hääletus: 17.01.2008
Musta mere regionaalpoliitiline lähenemisviis
Roberta Alma ANASTASE (EPP-ED, RO)
Dokument: A6-0510/2007
Menetlus: Omaalgatuslik raport
Arutelu: 16.01.2008
Hääletus: 17.01.2008 Euroopa Parlamendi 17. jaanuari 2008. aasta resolutsioon ELi tulemuslikuma Lõuna-Kaukaasia poliitika kohta: lubadustest tegudeni Euroopa Parlamendi 17. jaanuari 2008. aasta resolutsioon Musta mere regionaalpoliitilise lähenemisviisi kohta
-//EP//TEXT TA P6-TA-2008-0016 0 NOT XML V0//ET
-//EP//TEXT TA P6-TA-2008-0017 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-010-ET DOC XML V0//ET
-//EP//TEXT IM-PRESS 20080111BRI18238 ITEM-012-ET DOC XML V0//ET
Välissuhted
EP nõuab Keenias vajadusel uute valimiste korraldamist
2008-01-21 - 17:41
17. jaanuaril vastu võetud resolutsioonis nõuab parlament "uute presidendivalimiste korraldamist juhul, kui osutub võimatuks korraldada presidendivalimistel antud häälte usaldusväärne ja õiglane ülelugemine sõltumatu asutuse poolt".
Saadikud toetavad samuti Keenia valitsusele antava eelarvetoetuse külmutamist seni, kuni kriisile leitakse poliitiline lahendus.
Parlamendiliikmed mõistavad hukka asjaolu, et ametisolev president Mwai Kibaki nimetas ühepoolselt ametisse oma kabineti liikmed, mis kahjustas tõsiselt vahenduskatseid.
Saadikud kutsuvad sellega seoses ametisolevat presidenti Mwai Kibakit üles austama oma riigi demokraatlikke kohustusi, mis on sätestatud riigi põhiseaduses ning inimõiguste ja rahvaste õiguste Aafrika harta suunistes vabade ja õiglaste valimiste kohta.
Mõlemat poolt kutsutakse üles alustama kiiresti reaalset heastamistegevust läbirääkimiste teel.
Saadikud toetavad samuti jätkuvaid vahenduspakkumisi Aafrika vanematekogult, mida juhib ÜRO endine peasekretär Kofi Annan.
Resolutsioonis mõistetakse samuti hukka traagiline inimelude kaotus ja kriitiline humanitaarolukord.
Valimisprotsess
Parlamendiliikmed nõuavad "uute presidendivalimiste korraldamist juhul, kui osutub võimatuks korraldada presidendivalimistel antud häälte usaldusväärne ja õiglane ülelugemine sõltumatu asutuse poolt".
Lisaks nõutakse "konkreetseid meetmeid tõeliselt sõltumatu valimiskomisjoni loomiseks, mis suudaks tulevikus paremini korraldada vabasid ja ausaid valimisi".
Majanduskriis ning eelarvetoetus
Saadikud on sügavalt mures praeguse majanduskriisi sotsiaalsete tagajärgede ja pärssiva mõju pärast riigi sotsiaal-majanduslikule arengule ning majanduslike tagajärgede pärast naaberriikidele, mis sõltuvad suures osas Keenia infrastruktuuridest.
Parlamendiliikmed avaldavad lisaks kahetsust, et Euroopa Arengufondi eelarveabi Kibaki valitsusele maksti välja vahetult pärast valimisi, sest seda võidakse mõista poliitilise sammuna.
Resolutsioonis palutakse seetõttu, et külmutataks kogu edasine eelarvetoetus Keenia valitsusele seni, kuni kriisile leitakse poliitiline lahendus.
Arutelu: 16.01.2008
Hääletus: 17.01.2008 Euroopa Parlamendi 17. jaanuari 2008. aasta resolutsioon Keenia kohta
-//EP//TEXT TA P6-TA-2008-0018 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-011-ET DOC XML V0//ET
-//EP//TEXT IM-PRESS 20080111BRI18238 ITEM-013-ET DOC XML V0//ET
Institutsioonid
Ülejäänud hääletustulemused:
2008-01-21 - 17:41
Euroopa Parlamendi resolutsioonid ja vastu võetud tekstid.
Teisipäev, 15. jaanuar 2008
Euroopa partnerlus stabiliseerimis- ja assotsieerimisprotsessi raames
Jacek Emil SARYUSZ-WOLSKI (EPP-ED, PL)
Dokument: A6-0517/2007
Menetlus: Nõuandemenetlus (*)
Hääletus: 15.01.2008
Jacek Emil SARYUSZ-WOLSKI (EPP-ED, PL) raport võeti vastu 613 poolt-, 12 vastu- ja 16 erapooletu häälega.
Direktiivi 95/50/EÜ muutmine seoses komisjoni rakendusvolitustega
Bogusław Marian LIBERADZKI (PSE, PL)
Dokument: A6-0506/2007
Menetlus: Kaasotsustamismenetlus (***I)
Hääletus: 15.01.2008
Bogusław Marian LIBERADZKI (PSE, PL) raport võeti vastu 647 poolt-, 15 vastu- ja 5 erapooletu häälega.
Veohindade ja veotingimustega seotud diskrimineerimise kaotamine
Paolo COSTA (ALDE, IT)
Dokument: A6-0513/2007
Menetlus: Kaasotsustamismenetlus (***I)
Hääletus: 15.01.2008
Paolo COSTA (ALDE, IT) raport võeti vastu 669 poolt-, 4 vastu- ja 7 erapooletu häälega.
Ohtlike kemikaalide eksport ja import
Johannes (Hans) BLOKLAND (IND/DEM, NL)
Dokument: A6-0406/2007
Menetlus: Kaasotsustamismenetlus (***I)
Hääletus: 15.01.2008
Johannes (Hans) BLOKLANDi (IND/DEM, NL) raport võeti vastu 679 poolt-, 9 vastu- ja 8 erapooletu häälega.
Sotsiaalkindlustusskeemide kohaldamine ühenduse piires liikuvate töötajate, füüsilisest isikust ettevõtjate ja nende pereliikmete suhtes
Csaba ŐRY (EPP-ED, HU)
Dokument: A6-0515/2007
Menetlus: Kaasotsustamismenetlus (***I)
Arutelu: 15.01.2008
Hääletus: 15.01.2008
Csaba ŐRY (EPP-ED, HU) raport võeti vastu .
CARS 21: konkurentsivõimelise mootorsõidukitööstuse reguleeriv raamistik
Georgios CHATZIMARKAKIS (ALDE, DE)
Dokument: A6-0494/2007
Menetlus: Omaalgatuslik raport
Hääletus: 15.01.2008
Georgios CHATZIMARKAKISe (ALDE, DE) omaalgatuslik raport võeti vastu 607 poolt-, 76 vastu- ja 14 erapooletu häälega.
Piiriülene maksustamine kahjumi korral
Piia-Noora KAUPPI (EPP-ED, FI)
Dokument: A6-0481/2007
Menetlus: Omaalgatuslik raport
Hääletus: 15.01.2008
Piia-Noora KAUPPI (EPP-ED, FI) omaalgatuslik raport võeti vastu 491 poolt-, 109 vastu- ja 90 erapooletu häälega.
Kolmapäev, 16. jaanuar 2008
Ühise põllumajanduspoliitika raames loodud kaugseire rakenduste kaudu võetavad meetmed
Friedrich-Wilhelm GRAEFE zu BARINGDORF (Verts/ALE, DE)
Dokument: A6-0508/2007
Menetlus: Nõuandemenetlus (*)
Hääletus: 16.01.2008
Friedrich-Wilhelm GRAEFE zu BARINGDORFi (Verts/ALE, DE) raport võeti vastu 594 poolt-, 23 vastu- ja 54 erapooletu häälega.
Täiskasvanuharidus: kunagi ei ole hilja õppida
Doris PACK (EPP-ED, DE)
Dokument: A6-0502/2007
Menetlus: Omaalgatuslik raport
Hääletus: 16.01.2008
Doris PACKi (EPP-ED, DE) omaalgatuslik raport võeti vastu 609 poolt, 39 vastu- ja 16 erapooletu häälega.
Neljapäev, 17. jaanuar 2008
Euroopa Liidu Põhiõiguste Ameti 2007.–2012. aasta mitmeaastane raamistik
Michael CASHMAN (PSE, UK)
Dokument: A6-0514/2007
Menetlus: Nõuandemenetlus (*)
Hääletus: 17.01.2008
Michael CASHMANi (PSE, UK) raport võeti vastu 462 poolt-, 60 vastu- ja 51 erapooletu häälega.
Resolutsiooni ettepanek - Interneti valitsemise foorumi tulemused (Rio de Janeiro, 12.-15. november 2007)
Dokument: B6-0041/2008
Hääletus: 17.01.2008
Resolutsiooni ettepanek võeti vastu.
Resolutsiooni ettepanekud - Olukord Kongo Demokraatlikus Vabariigis ja vägistamine kui sõjakuritegu
Dokument: RC6-0022/2008, B6-0022/2008, B6-0030/2008, B6-0035/2008, B6-0037/2008, B6-0043/2008, B6-0044/2008
Hääletus: 17.01.2008
Resolutsiooni ühisettepanek võeti vastu.
Euroopa Parlamendi resolutsioonid ja vastu võetud tekstid
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//ET
-//EP//TEXT IM-PRESS 20080111BRI18238 ITEM-012-ET DOC XML V0//ET
-//EP//TEXT IM-PRESS 20080111BRI18238 ITEM-COVER-ET DOC XML V0//ET
-//EP//TEXT IM-PRESS 20080111BRI18238 ITEM-001-ET DOC XML V0//ET
-//EP//TEXT IM-PRESS 20080111BRI18238 ITEM-002-ET DOC XML V0//ET
-//EP//TEXT IM-PRESS 20080111BRI18238 ITEM-003-ET DOC XML V0//ET
-//EP//TEXT IM-PRESS 20080111BRI18238 ITEM-004-ET DOC XML V0//ET
-//EP//TEXT IM-PRESS 20080111BRI18238 ITEM-005-ET DOC XML V0//ET
-//EP//TEXT IM-PRESS 20080111BRI18238 ITEM-006-ET DOC XML V0//ET
-//EP//TEXT IM-PRESS 20080111BRI18238 ITEM-007-ET DOC XML V0//ET
-//EP//TEXT IM-PRESS 20080111BRI18238 ITEM-008-ET DOC XML V0//ET
-//EP//TEXT IM-PRESS 20080111BRI18238 ITEM-009-ET DOC XML V0//ET
-//EP//TEXT IM-PRESS 20080111BRI18238 ITEM-010-ET DOC XML V0//ET
-//EP//TEXT IM-PRESS 20080111BRI18238 ITEM-011-ET DOC XML V0//ET
-//EP//TEXT IM-PRESS 20080111BRI18238 ITEM-012-ET DOC XML V0//ET
-//EP//TEXT IM-PRESS 20080111BRI18238 ITEM-013-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080111BRI18238 ITEM-COVER-ET DOC XML V0//ET
-//EP//TEXT IM-PRESS 20080111BRI18238 ITEM-001-ET DOC XML V0//ET
-//EP//TEXT IM-PRESS 20080111BRI18238 ITEM-002-ET DOC XML V0//ET
-//EP//TEXT IM-PRESS 20080111BRI18238 ITEM-003-ET DOC XML V0//ET
-//EP//TEXT IM-PRESS 20080111BRI18238 ITEM-004-ET DOC XML V0//ET
-//EP//TEXT IM-PRESS 20080111BRI18238 ITEM-005-ET DOC XML V0//ET
-//EP//TEXT IM-PRESS 20080111BRI18238 ITEM-006-ET DOC XML V0//ET
-//EP//TEXT IM-PRESS 20080111BRI18238 ITEM-007-ET DOC XML V0//ET
-//EP//TEXT IM-PRESS 20080111BRI18238 ITEM-008-ET DOC XML V0//ET
-//EP//TEXT IM-PRESS 20080111BRI18238 ITEM-009-ET DOC XML V0//ET
-//EP//TEXT IM-PRESS 20080111BRI18238 ITEM-010-ET DOC XML V0//ET
-//EP//TEXT IM-PRESS 20080111BRI18238 ITEM-011-ET DOC XML V0//ET
-//EP//TEXT IM-PRESS 20080111BRI18238 ITEM-012-ET DOC XML V0//ET
-//EP//TEXT IM-PRESS 20080111BRI18238 ITEM-013-ET DOC XML V0//ET
