Stockholmi programm: Saadikud soovivad kodanikele rohkem õigusi
Justiits- ja siseküsimused
2009-11-25 - 17:53
Euroopa Liidu riigid peaks tegema rohkem koostööd varjupaigataotlejate vastu võtmisel ning diskrimineerimise vastases võitluses, juurdepääsu õigusmõistmisele tuleb parandada ning vangide õigusi tuleb suurendada.
Parlament esitas need ja teised nõudmised resolutsioonis, mis käsitleb järgmise viie aasta justiits- ja siseasjade programmi.
Parlament väljendas oma arvamust nn Stockholmi programmi kohta, mis paneb paika ELi järgmise viie aasta prioriteedid justiits- ja siseasjade valdkonnas.
Programmi lõplik versioon võetakse vastu 10.-11. detsembri ülemkogul.
Saadikud ütlevad, et kuritegude ohvritele, eriti inimkaubanduse ning soolise vägivalla ohvritele, tuleks pakkuda võimalikult laialdast kaitset.
Nad märgivad ka, et vähemused on eriti haavatavad, kuna neil on oht langeda ka diskrimineerimise ja rassistlike kuritegude ohvriks.
Saadikud soovivad naistevastase vägivalla likvideerimise Euroopa strateegia ja direktiivi vastu võtmist ning ka laste kuritarvitamise vastu tuleb tõsisemalt võidelda.
Lisaks paluvad nad sallimatusest tulenevaid kuritegusid käsitlevate Euroopa tasandi õigusaktide vastu võtmist.
Liikmesriikidel palutakse tagada ELi kodanikele ja nende pereliikmetele, kaasa arvatud registreeritud partnerluste ja abielude puhul, liikumisvabadus ning vältida igasugust diskrimineerimist mis tahes põhjustel, kaasa arvatud seksuaalse sättumuse tõttu.
Resolutsioon, mille koostasid Juan Fernando López Aguilar (S&D, ES), Carlo Casini (S&D, IT) ja Luigi Berlinguer (S&D, IT), võeti vastu 487 poolt- ja 122 vastuhäälega, 49 saadikut jäi erapooletuks.
Terrorism ja organiseeritud kuritegevus
Saadikud leiavad, et kodanike kaitsmist terrorismi ja organiseeritud kuritegevuse eest peaks toetama tõhusad vahendid, mis võimaldavad ELi kodanikel kasutada kõiki õigusi, sealhulgas õigust vaidlustada ebaproportsionaalsed või ebaselged eeskirjad või eeskirjade kohatu rakendamine.
Terrorismiohvrite õiguste kaitsmine ja suurendamine ning neile majandusliku hüvitise maksmine peaksid olema esmatähtsad.
Sisseränne ja varjupaik: koormust tuleb paremini jagada
Parlamendiliikmed usuvad, et vaja oleks läbipaistvat süsteemi eri liikmesriikide vastuvõtuvõime hindamiseks ning kohustusliku ja pöördumatu solidaarsuse süsteemi.
Saadikud rõhutavad, kui oluline on võimaldada sisserändajatele õiguskaitse kättesaadavus, juurdepääs eluasemele, haridusele ja tervishoiule.
Samuti mõistavad nad hukka tagasisaatmise ja kollektiivsed väljasaatmised riikidesse, kus ei austata inimõigusi või kes ei ole allkirjastanud 1951. aasta Genfi konventsiooni.
Vangide õiguste tugevdamine
Saadikud usuvad, et paika tuleks panna vangistus- ja kinnipidamistingimuste miinimumnõuded ja ühtne vangide õiguste loetelu ELis, sh nõuetekohased hüvitamise eeskirjad ebaõiglaselt kinni peetud või süüdi mõistetud isikute jaoks.
Ka tuleks eraldada piisavalt ELi vahendeid uute kinnipidamisasutuste ehitamiseks vanglate ülerahvastatuse all kannatavates liikmesriikides.
Euroopa küberkuritegude kohus
Resolutsiooni põhjenduste osas viitavad saadikud sellele, et küberkuritegude arv on viimastel aastatel märkimisväärselt kasvanud ning nad toetavad seetõttu küberkuritegevuse vastu võitlemiseks tervikliku ELi strateegia väljatöötamist koostöös Interneti teenuseosutajate ja kasutajate organisatsioonidega.
Lisaks tuleks uurida võimalust asutada Euroopa küberkuritegude kohus, mis spetsialiseeruks küberkuritegevusega seotud küsimustele.
20091124IPR65083 Juan Fernando López Aguilar'i isikuandmed Carlo Casini isikuandmed Luigi Berlingueri isikuandmed
ET
1
LINK
/members/expert/committees/view.do?language=ET&id=96812
ET
2
LINK
/members/archive/alphaOrder/view.do?language=et&id=988
ET
3
LINK
/members/expert/committees/view.do?language=ET&id=97156
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
