Esmaspäevasel täiskogul: Borrelli viimane etteaste
Institutsioonid
2007-01-16 - 12:08
Borrell koos Bulgaaria ja Rumeenia saadikutega
Aasta esimene täiskogu istung on viimane parlamendi lahkuvale presidendile Josep Borrellile, kes eile oma lahkumiskõnega võttis kokku parlamendi viimase kahe ja poole aasta töö.
Samuti tervitas Borrell uusi Bulgaaria ja Rumeenia parlamendiliikmeid.
Parlamendiliikmed valivad enda seast uue presidendi täna.
Euroopa Parlament tervitas Bulgaariast saabunud 18 parlamendiliiget ning Rumeeniast tulnud 35 saadikut, viies nende riigilipud läbi istungisaali.
President Borrell tervitas isiklikult kõiki uusi kolleege, tuues välja et parlamendi liikmete koguarv on nüüd 785, esindades 177 erinevat poliitilist parteid 27 riigist.
Hiljuti nii Bulgaariat kui ka Rumeeniat külastanud Borrell ütles, et ta nägi seal "entusiasmi Euroopa suhtes", mis mõjus "meie riikide ja pealinnade euroskeptitsismi taustal rahustavalt".
Valimised 2007. aasta mais
Bulgaaria ja Rumeenia parlamendisaadikud, kellest enamik on parlamendis vaatlejatena tegutsenud juba 2005. aasta lõpust, nimetati ametisse rahvusparlamentide poolt.
Selle aasta mais toimuvad mõlemas riigis siiski ka Euroopa Parlamendi valimised, misjärel Brüsselisse saadetakse kodanike poolt valitud esindajad.
Oma lahkumiskõnes ütles Borrell, et on veendunud parlamendi "suuremas tuntuses ning paremas tunnustatuses" kui varem.
Tema sõnul oli viimane laienemine edukas, samuti parlamendisaadikute põhimääruse vastu võtmine.
Borrell tõi välja parlamendi kordaminekud
Seadusandliku poole pealt tõi Borrell parlamendi edusammudena välja tarkvara patentide tagasi lükkamise, teenuste direktiivi ja REACHi regulatsiooni vastu võtmise.
Samuti märkis president, et ilma parlamendi abita ei oleks saavutatud kokkulepet andmete säilitamise osas.
Teiste oluliste sündmustena viimase kahe ja poole aasta jooksul mainis president parlamendi initsiatiivi moodustamaks komisjon CIA ebaseadusliku tegevuse uurimiseks ning parlamendi sekkumist Ühendkuningriigi kindlustusfirma Equitable Life kokkukukkumisel.
Parlamendisaadikud on toetanud Euroopa põhiseaduse lepingut ning soovivad leida "kriisile" lahendust.
Sahharovi auhind kui parlamendi märk
Borrell tunnustas parlamendi rolli välisasjades, tuues välja vaatlejate saatmise 26sse välisriiki, sealhulgas Ukrainasse, Palestiinasse, Afganistani, Kongosse ja Venetsueelasse.
Ta rõhutas parlamendi välja antavat Sahharovi auhinda, märkides, et inimõiguste eest võitlemine on saanud üheks "parlamendi identiteedi tuumaks".
Lõpetuseks ütles president, et tal on au olnud olla Euroopa Parlamendi president ja et ta soovib oma mantlipärijale edu.
20070116STO01967 Täiskogu istungi otseülekanne Parlamendi presidendi pöördumine Istungi esimese päeva pressiteade
ET
1
PHOTO
20070116PHT02006.jpg
ET
2
LINK
/eplive/public/freetext_page_direct/20061120FTX00012-2101/default_et.htm
-//EP//TEXT IM-PRESS 20070112IPR01904 0 NOT XML V0//ET
-//EP//TEXT IM-PRESS 20070112IPR01903 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
