P6_TA-PROV(2006)0530
Rumeenia voliniku ametisse nimetamine
B6-0645/2006
Euroopa Parlamendi otsus heakskiidu andmise kohta Rumeenia Vabariigi voliniku kandidaadi Leonard Orbani ametisse nimetamiseks
Euroopa Parlament,
-
võttes arvesse Rumeenia ühinemistingimusi käsitlevat akti, eriti selle artiklit 45;
-
võttes arvesse ühineva liikmesriigi kandidaati komisjoni voliniku kohale, kes on Leonard Orban;
-
võttes arvesse kandidaadi kuulamist, mis toimus 27. novembril 2006;
-
võttes arvesse nõukogu kavatsust nimetada komisjoni presidendi nõusolekul alates 1. jaanuaril 2007 toimuvast ühinemisest ametisse uus komisjoni volinik, nagu see on märgitud nõukogu 31. oktoobri 2006. aasta kirjas Euroopa Parlamendi presidendile;
–
võttes arvesse Euroopa Liidu laienemise protokolli, mis on lisatud Euroopa Liidu lepingule ja Euroopa ühenduste asutamislepingutele, eriti selle artikli 4 lõiget 4,
–
võttes arvesse kodukorra artiklit 99;
A.
arvestades Euroopa Ühenduse asutamislepingu artikli 214 lõike 2 kolmandat lõiku;
B.
arvestades Rumeenia Vabariigi volinikukandidaadi kuulamise tulemust, mille kokkuvõte oli esitatud vastutava parlamendikomisjoni esimehe poolt Euroopa Parlamendi presidendile saadetud hindamiskirjas, ja arvestades esimeeste konverentsi soovitust;
C.
arvestades vajadust algatada eespool nimetatud laienemise protokolli artikli 4 lõigetes 2 ja 3 sätestatud menetlus komisjoni uue koosseisu osas alates 2009. aasta novembrist Euroopa põhiseaduse protsessi kontekstis;
1.
kiidab heaks komisjoni uue voliniku Leonard Orbani ametisse nimetamise volitustega kuni 31. oktoobrini 2009;
2.
teeb presidendile ülesandeks edastada käesolev otsus nõukogule, komisjonile ja liikmesriikide valitsustele.
