A6-0381/2008
9.10.2008
***I
RAPORT
Ettepanek võtta vastu Euroopa Parlamendi ja nõukogu direktiiv lihtsate surveanumate kohta (kodifitseeritud versioon)
(KOM(2008)0202 – C6‑0172/2008 – 2008/0076(COD))
Õiguskomisjon
Raportöör:
Diana Wallis
(Kodifitseerimine – kodukorra artikkel 80)
PE 414.160v01-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
SISUKORD
lk
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
LISA: EUROOPA PARLAMENDI, NÕUKOGU JA KOMISJONI ÕIGUSTEENISTUSTE KONSULTATIIVSE TÖÖRÜHMA ARVAMUS 6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv lihtsate surveanumate kohta (kodifitseeritud versioon)
( KOM(2008)0202 – C6‑0172/2008 – 2008/0076(COD) )
(Kaasotsustamismenetlus – kodifitseerimine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2008)0202 );
– võttes arvesse EÜ asutamislepingu artikli 251 lõiget 2 ja artiklit 95, mille alusel komisjon esitas ettepaneku Euroopa Parlamendile ( C6‑0172/2008 );
– võttes arvesse 20. detsembri 1994. aasta institutsioonidevahelist kokkulepet õigusaktide tekstide ametliku kodifitseerimise kiirendatud töömeetodi kohta
EÜT C 102, 4.4.1996, lk 2. ;
– võttes arvesse kodukorra artikleid 80 ja 51;
– võttes arvesse õiguskomisjoni raportit ( A6‑0381/2008 ),
A. arvestades, et Euroopa Parlamendi, nõukogu ja komisjoni õigusteenistuste konsultatiivse töörühma arvamuse kohaselt on kõnealuse ettepaneku puhul tegemist ainult olemasolevate õigusaktide kodifitseerimisega ilma sisuliste muudatusteta,
1. kiidab heaks komisjoni ettepaneku, mida on kohandatud vastavalt Euroopa Parlamendi, nõukogu ja komisjoni õigusteenistuste konsultatiivse töörühma soovitustele;
2. teeb presidendile ülesandeks edastada Euroopa Parlamendi seisukoht nõukogule ja komisjonile.
LISA: EUROOPA PARLAMENDI, NÕUKOGU JA KOMISJONI ÕIGUSTEENISTUSTE KONSULTATIIVSE TÖÖRÜHMA ARVAMUS
ÕIGUSTEENISTUSTEST KOOSNEV
KONSULTATIIVNE TÖÖRÜHM
Brüssel, 15. juuli 2008
ARVAMUS
EUROOPA PARLAMENDILE
NÕUKOGULE
KOMISJONILE
Ettepanek võtta vastu Euroopa Parlamendi ja nõukogu direktiiv lihtsate surveanumate kohta
KOM(2008)0202 lõplik,17.4.2008 – 2008/0076(COD)
Võttes arvesse 20. detsembri 1994. aasta institutsioonidevahelist kokkulepet õigusaktide tekstide ametliku kodifitseerimise kiirendatud töömeetodi kohta ja eriti selle punkti 4, toimusid 23. aprillil, 4. juunil ja 11. juunil 2008. aastal Euroopa Parlamendi, nõukogu ja komisjoni õigusteenistuste konsultatiivse töörühma koosolekud, et muu hulgas vaadata läbi komisjoni esitatud eespool nimetatud ettepanek.
Vaadates läbi
Konsultatiivse töörühma käsutuses oli ettepaneku 22 keeleversiooni ning töörühm töötas prantsusekeelse versiooni põhjal, mis on läbivaadatava teksti originaalkeelne versioon. ettepaneku võtta vastu Euroopa Parlamendi ja nõukogu direktiiv, mille eesmärk on kodifitseerida nõukogu 25. juuni 1987. aasta direktiivi 87/404/EMÜ lihtsaid surveanumaid käsitlevate liikmesriikide õigusaktide ühtlustamise kohta, märkis konsultatiivne töörühm ühisel kokkuleppel järgmist.
1) Preambulisse tuleks lisada uus põhjendus 4, mille moodustaks direktiivi 87/404/EMÜ põhjenduse 4 esimese lause kohandatud versioon.
Selle põhjenduse tekst peaks olema järgmine: „Praegu kehtivates ühenduse õigusaktides on sätestatud, et erandina ühenduse ühest põhireeglist, milleks on kaupade vaba liikumine, tuleb ühendusesisesele kaubandusele takistusi põhjustavaid lahknevusi toodete turustamist käsitlevates siseriiklikes õigusaktides tunnustada niivõrd, kuivõrd neid sätteid peetakse vajalikuks oluliste nõuete täitmiseks” .
Uue põhjenduse lisamise tõttu peaksid kodifitseerimisettepanekus toodud põhjendused 4–8 saama uued numbrid 5–9.
2) Ettepaneku tekstis tuleks läbivalt muuta väljendit „ CE-märgis ”, mille asemel peaks olema „ CE-vastavusmärgis ”.
3) II lisa pealkiri tuleks asendada uue pealkirjaga, mis peaks olema „ CE-vastavusmärgis, pealdised, juhend, projekt ja tootmiskavand ning mõisted ja tähised ”.
Ettepaneku läbivaatamine võimaldas konsultatiivsel töörühmal ühisel kokkuleppel järeldada, et ettepanek piirdub üksnes kehtivate tekstide kodifitseerimisega ega hõlma sisulisi muudatusi.
C. PENNERA J.-C. PIRIS C.F. DURAND
Jurist Jurist Peadirektori kohusetäitja
MENETLUS
Pealkiri
Lihtsad surveanumad (kodifitseeritud versioon)
Viited
KOM(2008)0202 – C6-0172/2008 – 2008/0076(COD)
EP-le esitamise kuupäev
17.4.2008
Vastutav komisjon
istungil teada andmise kuupäev
JURI
24.4.2008
Raportöör(id)
nimetamise kuupäev
Diana Wallis
25.6.2008
Vastuvõtmise kuupäev
7.10.2008
