Infotunni küsimus H-000201/2011
komisjonile
2011 juuni osaistungjärk
Kodukorra artikkel 116
Gilles Pargneaux
(S&D) Teema: Nõukogu 25. juuni 2009. aasta direktiivi 2009/71/Euratom (millega luuakse tuumaseadmete tuumaohutust käsitlev ühenduse raamistik) ülevõtmine
Praegu kuulub tuumaohutus liikmesriikide ainupädevusse.
2009. aastal võeti vastu direktiiv liikmesriikide tuumaohutuse suurendamiseks.
Sellega pandi liikmesriikidele kohustus rajada tuumaohutuse tagamiseks siseriiklik raamistik ning seda pidevalt täiustada.
Direktiiv suurendab riikide reguleerivate asutuste sõltumatust ja mõjuvõimu ning kinnitab tuumaseadme loa omajate esmavastutust.
Liikmesriikidel on kohustus nõuda reguleerimise suurt läbipaistvust ning tagada korrapäraste sõltumatute ohutushinnangute läbiviimine.
Liikmesriigid peavad käesoleva direktiivi rakendama hiljemalt 22. juuliks 2011.
Kas komisjon võiks öelda, kas selle direktiivi rakendamise protsess toimub kavakohaselt?
Kui jah, kas komisjon võib siis kinnitada, et kõik liikmesriigid on antud direktiivi 22. juuliks 2011 edukalt üle võtnud?
