LÕPLIK
A6-0408/2006
23.11.2006
***II
SOOVITUS TEISELE LUGEMISELE
Nõukogu ühine seisukoht eesmärgiga võtta vastu Euroopa Parlamendi ja nõukogu otsus, millega kehtestatakse ühenduse tarbijapoliitika tegevusprogramm aastateks 2007–2013
(13241/1/2006 – C6‑0420/2006 – 2005/0042B(COD))
Siseturu- ja tarbijakaitsekomisjon
Raportöör:
Marianne Thyssen
PE 380.711v03-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete h äälte enamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
nõukogu ühise seisukoha kohta eesmärgiga võtta vastu Euroopa Parlamendi ja nõukogu otsus, millega kehtestatakse ühenduse tarbijapoliitika tegevusprogramm aastateks 2007–2013
(13241/1/2006 – C6‑0420/2006 – 2005/0042B(COD) )
(Kaasotsustamismenetlus: teine lugemine)
Euroopa Parlament ,
– võttes arvesse nõukogu ühist seisukohta (13241/1/2006 – C6‑0420/2006 );
– võttes arvesse oma esimese lugemise seisukohta
Vastuvõetud tekstid , 23.3.2006, P6_TA(2006)0107 .
Euroopa Parlamendile ja nõukogule esitatud komisjoni ettepaneku ( KOM(2005)0115 )
ELTs seni avaldamata. kohta;
– võttes arvesse komisjoni muudetud ettepanekut ( KOM(2006)0235 )
ELTs seni avaldamata. ;
– võttes arvesse EÜ asutamislepingu artikli 251 lõiget 2;
– võttes arvesse kodukorra artiklit 67;
– võttes arvesse siseturu- ja tarbijakaitsekomisjoni soovitust teisele lugemisele ( A6‑0408/2006 ),
1. kiidab ühise seisukoha heaks;
2. märgib, et õigusakt võetakse vastu kooskõlas ühise seisukohaga;
3. teeb presidendile ülesandeks allkirjastada õigusakt koos nõukogu eesistujaga vastavalt EÜ asutamislepingu artikli 254 lõikele 1;
4. teeb peasekretärile ülesandeks allkirjastada õigusakt pärast kõikide menetluste nõuetekohase läbiviimise kontrollimist ja korraldada kokkuleppel nõukogu peasekretäriga selle avaldamine Euroopa Liidu Teatajas;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Ühenduse 2007.–2013. aasta tarbijapoliitika tegevusprogrammi eesmärk on täiendada, toetada ja jälgida liikmesriikide poliitikat ning aidata kaitsta tarbijate tervist ja ohutust ning majanduslikke ja seaduslikke huve, samuti edendada tarbijate õigusi teabele, haridustööle ja organiseerumisele oma huvide kaitseks.
Meetmed aitavad tagada kõigi ELi tarbijate puhul võrdselt kõrgetasemelist kaitset ja tarbijakaitse eeskirjade tulemuslikku rakendamist.
Komisjon kiitis 6. aprillil 2005 heaks ettepaneku kehtestada ühenduse tervise ja tarbijakaitse tegevusprogramm aastateks 2007–2013.
Komisjoni arvates toob nende kahe valdkonna koondamine kaasa poliitika suurema sidususe, mastaabisäästu, suurema nähtavuse ja sujuvamaks muudetud haldusmenetlused.
Euroopa Parlament oli siiski teistsugusel arvamusel ja võttis 23. märtsil 2006. aastal 56 muudatusettepanekuga vastu seisukoha, mis jagas programmi kaheks.
Komisjoni, nõukogu ja Euroopa Parlamendi 17. mail 2006. aastal sõlmitud 2007.–2013. aasta finantsraamistiku kokkuleppe (institutsioonidevahelise kokkuleppe eelarvedistsipliini ja usaldusväärse finantsjuhtimise kohta) põhjal nõustus komisjon muudetud ettepanekuga koos finantsraamistiku kärpimisega esimese lugemise 233,46 miljonilt eurolt 156,8 miljoni euroni.
Selle tagajärjel on tarbijapoliitika eesmärgid määratletud kindlamalt kahe uuesti formuleeritud eesmärgi ümber:
1. tagada tarbijakaitse kõrge tase, eriti paremate tõendavate andmete, parema konsulteerimise ja tarbijate huvide parema esindatuse kaudu;
2. tagada tarbijakaitse eeskirjade tulemuslik kohaldamine, eelkõige jõustamisalase koostöö, teavitamise, haridustöö ja kaebuste lahendamise kaudu.
Lisaks on tarbijapoliitika meetmed ümber korraldatud ja neid on vähendatud 20-lt 11-le, millest tarbijaorganisatsioonide jaoks raskeim muutus oli eriprojektide välja jätmine.
Raportöör on seisukohal, et enamik parlamendi esimese lugemise nõuetest on uude ettepanekusse kaasatud (näiteks eritähelepanu uutele liikmesriikidele, nõrgematele tarbijatele ja ühenduse rahastamise abikõlblikkuse kriteeriumid).
Erinevad kaebuste lahendamise viisid (kohtulik ja kohtuväline, individuaalne ja kollektiivne) on reguleeritud, kuid Euroopa Parlamendi enamuse nõudmise kohaselt ei mainita neid otseselt.
Lõpuks on komisjon käiku lasknud täiesti uue idee toetada rahaliselt tarbijaküsimusi käsitlevate Euroopa integreeritud magistrikursuste arendamist.
Mitteametlikud läbirääkimised parlamendi, nõukogu ja komisjoni vahel algasid juulis 2006.
Kolm institutsiooni leppisid kokku kompromissis.
22. septembril 2006 kirjutas parlamendi siseturu- ja tarbijakaitsekomisjoni esimees nõukogule, soovitades, et parlament kiidaks käesoleva teksti teisel lugemisel muudatusettepanekuid esitamata heaks.
13. novembril 2006 võttis nõukogu vastu ühise seisukoha, mis järgib parlamendiga sõlmitud kompromissi.
Ühise seisukoha sisu on kompromissiga identne, selle vormi on jurist-lingvistid veidi muutnud.
Need väikesed muudatused on vastuvõetavad ega sea kahe institutsiooni vahel saavutatud kokkulepet küsitavaks.
Järeldus
Raportöör tunnistab, et nõukogu ühine seisukoht selgitab ettepanekut ja et muudatused on vajalikud piiratuma eelarve tõttu, kuid see ei ole muutnud esimesel lugemisel vastu võetud ettepaneku eesmärke ega vaimu.
Uus programm peaks algama jaanuaris 2007 uue eelarvega, et võimaldada ka tarbijaorganisatsioonidel oma tööd ja rahalisi vahendeid kavandada.
Seetõttu soovitab raportöör, et see võetaks teisel lugemisel muudatusettepanekuteta vastu.
MENETLUS
Pealkiri
Nõukogu ühine seisukoht eesmärgiga võtta vastu Euroopa Parlamendi ja nõukogu otsus, millega kehtestatakse ühenduse tarbijapoliitika tegevusprogramm aastateks 2007–2013
Viited
13241/1/2006 – C6 0420/2006 – 2005/0042B(COD)
EP 1. lugemise kuupäev – P-number
23.3.2006
P6_TA(2006)0107
Komisjoni ettepanek
KOM(2005)0115 – C6-0225/2005
Komisjoni muudetud ettepanek
KOM(2006)0235
Ühise seisukoha kättesaamisest istungil teada andmise kuupäev
16.11.2006
Vastutav komisjon istungil teada andmise kuupäev
IMCO 16.11.2006
Raportöör(id) nimetamise kuupäev
Marianne Thyssen 4.7.2005
Endine raportöör / Endised raportöörid
Arutamine parlamendikomisjonis
21.11.2006
Vastuvõtmise kuupäev
22.11.2006
Lõpphääletuse tulemused
+: –:
0:
34
Lõpphääletuse ajal kohal olnud liikmed
Charlotte Cederschiöld, Mia De Vits, Janelly Fourtou, Małgorzata Handzlik, Malcolm Harbour, Christopher Heaton-Harris, Anna Hedh, Edit Herczog, Anneli Jäätteenmäki, Pierre Jonckheer, Alexander Lambsdorff, Kurt Lechner, Arlene McCarthy, Manuel Medina Ortega, Zita Pleštinská, Guido Podestà, Luisa Fernanda Rudi Ubeda, Heide Rühle, Leopold Józef Rutowicz, Christel Schaldemose, Andreas Schwab, Eva-Britt Svensson, József Szájer, Marianne Thyssen, Jacques Toubon, Bernadette Vergnaud
Lõpphääletuse ajal kohal olnud asendusliige/asendusliikmed
Jean-Claude Fruteau, Benoît Hamon, Konstantinos Hatzidakis, Othmar Karas, Maria Matsouka, Joseph Muscat, Olle Schmidt, Anja Weisgerber
Lõpphääletuse ajal kohal olnud asendusliige/asendusliikmed (kodukorra art 178 lg 2)
Marie-Line Reynaud
Esitamise kuupäev
23.11.2006
Märkused (andmed on kättesaadavad ainult ühes keeles)
...
