10.2.2005
RESOLUTSIOONI ETTEPANEK
vastavalt kodukorra artiklile 113
Esitajad: Adriana Poli Bortone, Cristiana Muscardini, Sebastiano (Nello) Musumeci, Umberto Pirilli, Roberta Angelilli, Romano Maria La Russa, Sergio Berlato, Alessandro Foglietta ja Salvatore Tatarella
Teema: Vanglatöötajate töö raskeks tööks tunnistamine
Euroopa Parlamendi resolutsiooni ettepanek vanglatöötajate töö raskeks tööks tunnistamise kohta
Euroopa Parlament ,
–
võttes arvesse kodukorra artiklit 113;
A.
arvestades, et vanglasüsteem on tegemas läbi muutusi oma ajaloolistes proportsioonides;
B.
arvestades, et laienemise tõttu osutub nende muutustega tegelemisel vajalikuks kasutada tavapärasest lähenemisest erinevat suhtumist: vangide õiguste kõrval tuleb samuti käsitleda vanglatöötajate õigusi;
C.
arvestades, et jätkuvalt eiratakse vanglatöötajate, keda kutsutakse sageli üles lahendama organisatsioonilistest ja struktuurilistest puudustest tulenevaid vahejuhtumeid, ülesannete ja erialase sobivuse määratluse muutmist puudutavaid küsimusi;
D.
arvestades, et vanglaametnike tööd tuleb mitmel põhjusel pidada raskeks ja et see tuleb tingimata lisada Euroopa Liidus väljatöötatavasse raskete elukutsete nimekirja;
E.
arvestades, et on vaja algatust, millel on poliitiline, majanduslik ja halduslik hind, kuid millega tuleb tegeleda nii eetilistel kui solidaarsuse põhjustel kui ka selleks, et tagada valesti alahinnatud väga suure sotsiaalse tähtsusega valdkonna palju tõhusam toimimine;
1.
kutsub Euroopa Komisjoni üles koostama õigusakti ettepanekut, mille eesmärk on laiendada rasket tööd käsitlevaid sätteid vanglatöötajatele, võttes arvesse nii kvalitatiivseid kui kvantitatiivseid tegureid (näiteks pideva öösel ja kitsastes ruumides töötamise asjakohasust) ning tunnistades vanglatöötajate töö raskeks tööks mitte ainult sotsiaalkindlustuse, vaid ka logistika, kindlustuse, koolituse ja institutsiooniliste sätete osas.
