Lihtsalt ja loogiliselt kliimapaketist: saastekvootidega kauplemise süsteemi kolmas etapp
Keskkond
2008-07-04 - 00:24
Parlament kujundab ETSi kolmandat etappi Milline näeb välja kasvuhoonegaaside saastekvootidega kauplemise süsteemi (ETS) tulevik?
ELi heitkogustega kauplemise süsteem on ELi kliimamuutuste vastase võitluse strateegia nurgakivi.
Euroopa Komisjon soovib süsteemi laiendada ka teistele sektoritele ja lisada kaks täiendavat gaasi.
Parlamendi raportöör Avril Doyle nõustub ettepanekuga, kuid pakub välja ka muudatusettepanekuid, et tööstustel oleks selgem ettekujutus, kuidas süsteem hakkab toimima pärast 2012. aastat.
ELi heitkogustega kauplemise süsteem on nn piiramise ja kauplemise ( cap and trade ) süsteem, st piiratakse lubatud heitkoguste üldist taset, kuid selle piires on süsteemis osalejatel võimalik saastekvoote osta ja müüa vastavalt vajadusele.
ETS on süsteem, mis määrab, kui palju iga riik ja tööstusettevõte võib paista õhku kasvuhoone heitgaase.
Kui tööstused toodavad gaase rohkem, peavad nad selle eest maksma, kui vähem, võivad nad oma kasutamata kvoodi maha müüa.
Hetkel maksab üks tonn CO2 28 eurot.
Süsteemi reform aasta lõpuks
Kõige selle eesmärk on vähendada kasvuhoonegaaside kogust atmosfääris.
Kyoto protokolli püüd oli aastaks 2012% vähendada seda 8%, ELi Kyoto lepingu järgne eesmärk on aastaks 2020 vähendada heitgaase 20% võrra.
ETSil on kolm etappi, milles 2005. aastal alanud esimene on läbi ning teine kestab aastani 2012.
Komisjoni uue ettepanek puudutab kolmandat etappi, mis kestab aastatel 2013-2020.
ETSi esimest etappi on palju kritiseeritud.
Komisjoni esitas oma ettepaneku kauplemise süsteemi kolmandaks etapiks 2008. aasta jaanuaris ning komisjon loodab, et lõplik otsus direktiivi muudatuste vastuvõtmise kohta tehakse 2009. aastaks.
ELi heitkogustega kauplemise süsteemi liidetakse mõned uued tööstussektorid (nt ammoniaagi ja alumiiniumi tootjad) ning ka kaks täiendavat gaasi (dilämmastikoksiid ja perfluorosüsivesinikud).
Samuti soovitakse palju suurem osa kvoote müüa oksjonil, selmet neid tasuta eraldada.
Doyle'i ettepanekud
Arvestades ülemaailmse metsade hävitamise ulatust ja tempot, peaks Avril Doyle'i raporti projekti järgi liikmesriigid 50% (mitte 20% nagu soovitab komisjon) saadud tulust andma ELi või rahvusvahelisse fondi, kust tehtaks rahvusvahelisi väljamakseid.
Samuti soovitab raport tehnosiiret ja säästvat arengut edendavate taastuvenergia- ja energiatõhusustehnoloogiate kaudu saadud ühikute kasutamine ühenduse süsteemis.
Raport rõhutab, et juhul, kui teised arenenud riigid ja muud peamised kasvuhoonegaaside tekitajad ei
osale kõnealuses rahvusvahelises kokkuleppes, võib see põhjustada kasvuhoonegaaside heitkoguste suurenemist süsinikdioksiidi heitkoguste seisukohast vähem tõhusates rajatistes kolmandates riikides, kus tööstuse suhtes ei kohaldata võrreldavaid piiranguid seoses süsihappegaasi heitkogustega (nn
süsinikdioksiidi leke), ja samal ajal luua majanduslikult ebasoodsa olukorra teatavates ühenduse energiamahukates sektorites ja alasektorites.
Lugege Doyle'i raporti projekti, klikkides allolevale lingile.
Kes on Avril Doyle?
Keskkonnaküsimused pole saadik Avril Doyle'ile uued, sest ta on lõpetanud ülikooli biokeemia alal.
Nii tema isa kui vanaisa olid parlamendiliikmed ning juba 27 aastasena oli naine Dublini lähedal asuva Wexfordi linnapea.
80ndatel ja 90ndatel oli ta parlamendiliige ning kaks korda ka minister.
Doyle on kalanduskomisjoni aseesimees ning samuti ja keskkonna ja kliimamuutuste komisjoni liige.
20080627STO32878 Doyle'i raporti projekt Komisjoni ettepanek ETSist pikemalt Lihtsalt ja loogiliselt kliimapaketist: süsinikdioksiidi kogumine Lihtsalt ja loogiliselt kliimapaketist: taastuvenergia
ET
1
PHOTO
20080701PHT33144.jpg
ET
3
LINK
http://ec.europa.eu/prelex/detail_dossier_real.cfm?CL=et&DosId=196654
ET
4
LINK
http://ec.europa.eu/environment/climat/emission.htm
-//EP//TEXT COMPARL PE-407.778 01 NOT XML V0//ET
-//EP//TEXT IM-PRESS 20080513STO28752 0 NOT XML V0//ET
-//EP//TEXT IM-PRESS 20080331STO25142 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
