Õigused, sõltumatus ja kaasatus puudega inimestele
Tööhõivepoliitika
2006-10-27 - 11:03
Annika Flaake on pime, kuid töötab praktikandina parlamendi raamatukogus
Umbes 50 miljonil eurooplasel, st umbes 10% elanikkonnast, on puue.
Igal neljandal inimesel on puudega perekonnaliige.
Hoolimata tehtud edusammudest on veel palju ees, et muuta ühiskonna käitumist puudega inimeste suhtes.
Alates tulevasest aastast alustab Euroopa Parlament puudega inimestele suunatud praktikaprogrammiga.
Annika Flaake Saksamaalt on veidi ajast eest, sest tema parasjagu lõpetab oma 5kuulist praktikat Euroopa Parlamendis.
Keelesekretäriks õppiv Annika on pime, kuid ta töötab parlamendi raamatukogus, kus ta erilise arvutiklaviatuuri Braille abil teeb täiesti tavalist tööd nagu otsib informatsiooni ning koostab statistikat.
"Ma teen sama tööd, mida teised inimesed teevad," ütles Annika.
Tema praktikavõimalusele parlamendis aitas kaasa kohalik parlamendiliige Helmut Kuhne, kelle poole Annika isa pöördus.
10 puudega praktikanti
Alates 2007. aastast tuleb Euroopa Parlamenti praktikale 10 puudega praktikanti.
Parlamendi peasekretär Julian Priestley sõnul on Annika "uue poliitika sümbol" ning et puudega inimesed võivad panustada oluliselt organisatsiooni töösse.
Viimaste aastate jooksul on Euroopa Liit ja parlament pööranud puuetega inimeste heaolule erilist tähelepanu.
2003. aasta oli ELis pühendatud puudega inimestele, et teadvustada võrdsete võimaluste vajalikkust, diskrimineerimise olemasolu, edendada suuremat sotsiaalset integratsiooni ja luues paremaid võimalusi hariduse saamiseks.
Puudega inimesed kõikidesse ELi poliitikatesse
Viimane parlamendi raport puudega inimeste kohta oli Ühendkuningriigi liberaalist saadiku Elisabeth Lynne poolt, kes vaatas puudega inimeste olukorda laienenud ELis ning koostas tegevusplaani aastataks 2006-2007.
"On elutähtis, et puudega inimestega arvestatakse kõikides ELi poliitikates nagu näiteks töödirektiivis, mis tagab võrdse kohtlemise õigusliku raamistiku," ütles Lynne.
Itaallasest Euroopa Rahvapartei parlamendisaadik Mario Mantovani, kes oli 2004. aasta puudega inimeste võrdsete võimaluste raporti raportöör, ütles, et "kõikidel Euroopa inimestel on õigused kodakondsusele, sõltumatusele ja täisväärtuslikuks igapäevaeluks".
Euroopas Parlamendis on puudega inimestega tegelemisel pikk ajalugu.
Möödunud aastal sai 25 aastat EP puudega inimeste intergrupi asutamisest.
Samuti uuendas EP möödunud aastal oma puudega töötajaid puudutavat koodeksit, mis viib töötingimuste - hoonete ja kabinettide parema varustuse ja tööaja - parandamiseni.
20061025STO12172 EP puudega inimeste praktika katseprogramm Puudega inimeste olukord laienenud Euroopa Liidus
ET
1
PHOTO
20061023PHT11966.jpg
ET
2
LINK
/parliament/public/staticDisplay.do;jsessionid=BE8A770056425F19E20B58B8B729F21D.node2?id=147&pageRank=4&language=ET
ET
3
LINK
/meetdocs/2004_2009/documents/pr/620/620913/620913et.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
