A6-0425/2007
7.11.2007
***I
RAPORT
Ettepanek võtta vastu Euroopa Parlamendi ja nõukogu direktiiv, millega muudetakse direktiivi 2003/71/EÜ väärtpaberite üldsusele pakkumisel või kauplemisele lubamisel avaldatava prospekti kohta seoses komisjoni rakendusvolitustega
(KOM(2006)0911 – C6‑0020/2007 – 2006/0306(COD))
Majandus- ja rahanduskomisjon
Raportöör:
Pervenche Berès
PE 390.360v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................8
MENETLUS................................................................................................................................9
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv, millega muudetakse direktiivi 2003/71/EÜ väärtpaberite üldsusele pakkumisel või kauplemisele lubamisel avaldatava prospekti kohta seoses komisjoni rakendusvolitustega
( KOM(2006)0911 – C6‑0020/2007 – 2006/0306(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2006)0911 );
– võttes arvesse EÜ asutamislepingu artikli 251 lõiget 2 ja artikleid 44 ja 95, mille alusel esitas komisjon ettepaneku Euroopa Parlamendile ( C6‑0020/2007 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6‑0425/2007 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
PÕHJENDUS 5 A (uus)
(5 a) Komisjon peaks korrapäraselt hindama komisjoni rakendusvolitustega seotud õigusnormide toimimist, et võimaldada Euroopa Parlamendil ja nõukogul kindlaks teha, kas nimetatud volituste ulatus ja komisjonile kehtestatud menetluslikud nõuded on asjakohased ning tagavad nii tõhususe kui ka demokraatliku vastutuse.
Selgitus
Põhjenduses viidatakse uue läbivaatamisklausli kasutuselevõtmisele.
Muudatusettepanek
2
ARTIKLI 1 PUNKT 1 A (uus)
Artikli 20 lõige 3 (direktiiv 2003/71/EÜ)
1 a) Artikli 20 lõige 3 asendatakse järgmisega:
"3.
Käesoleva direktiivi ühetaolise kohaldamise tagamiseks võib komisjon artikli 24 lõikes 2a sätestatud kontrolliga regulatiivmenetluse korras vastu võtta rakendusmeetmed, milles sätestatakse, et kolmas riik tagab selles riigis koostatud prospektide vastavuse käesoleva direktiivi nõuetele kas oma siseriiklike õigusaktide abil või rahvusvaheliste organisatsioonide kehtestatud rahvusvahelistel normidel, s.h IOSCO avalikustamisnormidel põhinevate tavade või menetluste abil.”
Selgitus
Käesolev artikkel lubab vastu võtta rakendusmeetmeid, et tagada direktiivi ühetaoline kohaldamine pädevate riigiasutuste poolt.
Et nimetatud meetmed võivad kärpida riigiasutuste otsustusõigust, tuleks need vastu võtta kontrolliga regulatiivmenetluse korras.
Muudatusettepanek
3
ARTIKLI 1 PUNKTI 2 ALAPUNKT B
Artikli 24 lõiked 3 ja 4 (direktiiv 2003/71/EÜ)
b) lõiked 3 ja 4 jäetakse välja.
b) lõiked 3 ja 4 asendatakse järgmisega:
„3.
31. detsembriks 2009 ja seejärel vähemalt iga kolme aasta tagant vaatab komisjon läbi tema rakendusvolitustega seotud õigusnormid ning esitab Euroopa Parlamendile ja nõukogule ettekande nimetatud õigusnormide toimimise ja neis mis tahes muudatuste tegemise vajaduse kohta.
Eelkõige uurib komisjon, kas on vaja teha mis tahes muudatusi talle antud rakendusvolituste asjakohase piiramise ning kõigi nimetatud volituste kasutamise suhtes kohaldatavate tingimuste täielikuks tagamiseks.
Ettekandele lisatakse õigusakti ettepanek vastavate õigusnormide muutmiseks.
Kui ettekandes peaks jõutama järeldusele, et kehtivates õigusnormides ei ole vaja teha mingeid muudatusi, põhjendatakse selles üksikasjalikult, miks ei peeta muudatusi vajalikuks.”
Selgitus
Läbivaatamisklausli kasutuselevõtmine, et korrapäraselt hinnata Lamfalussy menetluse toimimist.
SELETUSKIRI
Pärast nõukogu otsuse 1999/468/EÜ läbivaatamist 2006. aasta juulis kehtestati uus komiteemenetlus, kontrolliga regulatiivmenetlus.
Kontrolliga regulatiivmenetlus suurendab oluliselt Euroopa Parlamendi järelevalve õigusi rakendusmeetmete üle ning lisaks parlamendi rakendusmeetme eelnõu kontrollimise õigusele laiendab ka aluseid, millele tuginedes parlament saab vastustada meetme eelnõu või esitada rakendusmeetme eelnõu kohta muudatusettepanekuid.
Nõukogu otsuse 1999/468/EÜ muudatusettepanekute rakendamiseks on Euroopa Parlament koostanud loetelu prioriteetsetest õigusaktidest, mis tuleb uue kontrolliga regulatiivmenetlusega kooskõlla viia.
Direktiiv 2003/71/EÜ loob väärtpaberite üldsusele pakkumisel või reguleeritud turgudel kauplemisele lubamisel avaldatava prospekti jaoks reguleeriva raamistiku.
Komiteemenetluse sätted on ette nähtud kohaldamiseks teatavate määratluste suhtes, sealhulgas VKEde määratlemiseks kasutatavate arvnäitajate korrigeerimisel, teatavate meetmete suhtes, mis on seotud erandkorras prospekti avaldamisest loobumisega, prospekti formaadi suhtes, kusjuures võetakse arvesse finantsturgudel toimuvaid arenguid, samuti prospektis minimaalselt avaldamisele kuuluva teabe üksikasjade ning kolmandate riikide õigusaktidega seotuse suhtes.
Viimase osas tuleks raportööri arvates kohaldada uut kontrolliga regulatiivmenetlust.
Üldiselt toetab raportöör uue kontrolliga regulatiivmenetluse juurutamist käesoleva direktiivi (2003/71/EÜ) puhul, kuid leiab, et säilitada tuleks nn aegumisklauslile viitavad põhjendused ja artiklid, kuna uue menetlusega seoses on veel mõningaid ELi institutsioonide vahel lahendamist vajavaid küsimusi.
MENETLUS
Pealkiri
Väärtpaberite prospekt (komisjoni rakendusvolitused)
Viited
KOM(2006)0911 - C6-0020/2007 - 2006/0306(COD)
EP-le esitamise kuupäev
22.12.2006
Vastutav komisjon
istungil teada andmise kuupäev
ECON
17.1.2007
Raportöör(id)
nimetamise kuupäev
Pervenche Berès
13.2.2007
Arutamine parlamendikomisjonis
10.9.2007
24.9.2007
5.11.2007
Vastuvõtmise kuupäev
5.11.2007
Lõpphääletuse tulemused
+:
–:
0:
33
Lõpphääletuse ajal kohal olnud liikmed
Mariela Velichkova Baeva, Zsolt László Becsey, Pervenche Berès, Slavi Binev, Sharon Bowles, Udo Bullmann, Christian Ehler, Jonathan Evans, Donata Gottardi, Benoît Hamon, Karsten Friedrich Hoppenstedt, Othmar Karas, Piia-Noora Kauppi, Wolf Klinz, Christoph Konrad, Andrea Losco, Gay Mitchell, Cristobal Montoro Romero, John Purvis, Alexander Radwan, Antolín Sánchez Presedo, Olle Schmidt, Peter Skinner, Margarita Starkevičiūtė, Ieke van den Burg, Sahra Wagenknecht
Lõpphääletuse ajal kohal olnud asendusliige/asendusliikmed
Harald Ettl, Ján Hudacký, Werner Langen, Gianni Pittella, Margaritis Schinas
Lõpphääletuse ajal kohal olnud asendusliige/asendusliikmed (kodukorra art 178 lg 2)
Cornelis Visser, Jamila Madeira
