P7_TA-PROV(2011)0273
Korruptsioonivastane võitlus Euroopa spordis
P7_DCL(2011)0007
Euroopa Parlamendi 9. juuni 2011. aasta deklaratsioon korruptsioonivastase võitluse kohta Euroopa spordis
Euroopa Parlament
, –
võttes arvesse Euroopa Liidu toimimise lepingu artikli 165 lõike 2 seitsmendat taanet, milles on sätestatud, et liidu tegevusega püütakse arendada Euroopa mõõdet spordis spordivõistluste aususe ning avatuse edendamise kaudu;
–
võttes arvesse kodukorra artiklit 123,
A.
tunnistades Euroopa spordi väga olulist sotsiaalset ja finantsmõju liidu kodanikele ja ettevõtjatele;
Β.
arvestades, et vastavalt komisjoni valgele raamatule spordi kohta ( KOM(2007)0391 ) tuleb Euroopa mõõtmega korruptsiooniprobleemidega tegeleda Euroopa tasandil ning komisjon jätkab liikmesriikides ELi rahapesuvastaste õigusaktide täitmise kontrolli spordisektoris,
1.
kutsub komisjoni üles korraldama koostöös liikmesriikidega ulatusliku uuringu korruptsioonijuhtumitest Euroopa spordis, konsulteerides kõikide asjaomaste sidusrühmadega;
2.
kutsub komisjoni ja liikmesriike üles pöörama erilist tähelepanu sidemetele organiseeritud kuritegevuse ning seaduslike ja ebaseaduslike kihlvedude, sportlaste esindajate, kohtunike, spordiklubide ametnike ning sportlaste vahel, mille eesmärgiks on võistluste tulemuste eelnev kokkuleppimine Euroopa spordis;
3.
kutsub komisjoni üles Euroopa spordi terviklikkuse ja jätkusuutliku arengu huvides reguleerima veebipõhiseid kihlvedusid, kasutades selleks litsentsitud operaatoreid, võttes konkreetseid meetmeid võitluseks kokkulepitud tulemustega mängude vastu ning tagades spordivõistluste korraldajatele kihlvedude korraldamise õiguse tunnustamisega õiglase tulu rohujuure tasandi spordile;
4.
teeb presidendile ülesandeks edastada käesolev deklaratsioon koos allakirjutanute nimedega Allakirjutanute nimekiri on avaldatud 9. juuni 2011. aasta protokolli lisas 1 ( P7_PV-PROV(2011)06-09(ANN1) ).
komisjonile ja liikmesriikide parlamentidele.
