Õlireostus Mustas meres ja Aasovi meres - koostöö on võtmetähtsusega
Keskkond
2007-12-13 - 15:10
Tugeva tormi tõttu Kertši väinas ja Musta mere piirkonnas uppus või jooksis madalikule kümme alust, mistõttu olukord selles piirkonnas on katastroofiline.
Piirkonna riike kutsutakse üles tegema rohkem koostööd ning tagama, et meresõidueeskirju järgitakse rangelt.
Nõukogu ja komisjoni kutsutakse üles jälgima hoolikalt olukorda Mustal merel ning astuma konkreetseid samme, et aidata vähendada katastroofi ökoloogilist mõju.
Samuti palutakse nõukogul kiirendada kolmanda merenduspaketi arutelusid.
Esialgsetel andmetel on tormi tulemusel hukkunud kuus meremeest ja merre on paiskunud enam kui 2000 tonni kütust ja väävlit, põhjustades keskkonnakatastroofi ja tappes üle 15 000 linnu.
Koostöö on võtmetähtsusega
Saadikud juhivad tähelepanu tõsiasjale, et keskkonnareostus, nagu see leidis aset seoses hiljutise õlilekkega, on Musta mere piirkonnas kasvav probleem, millega saab võidelda vaid kõikide piirkonna riikide ühiste jõupingutustega.
Seetõttu kutsuvad nad piirkonna riike üles soodustama olemasolevaid koostöömudeleid ja leidma uusi koostöömehhanisme, nagu näiteks koostöö koristustööde alal selliste juhtumite puhul nagu hiljutine õlireostus.
Meresõidueeskirju tuleb rangelt järgida
Parlamendiliikmed rõhutavad, et meresõidueeskirjade range järgimine on mereohutuse tagamise oluline osa ja nõuab tungivalt, et liikmesriigid ning nende naabruses paiknevad riigid tagaksid, et laevameeskonnad ja mereadministratsioonid mingil juhul ei ignoreeriks häireid ega tormihoiatusi.
Resolutsioonis rõhutatakse, et Musta mere katastroof peaks juhtima ELi naaberriikide, peamiselt Venemaa tähelepanu merelaevastiku uuendamisele ning vananenud ühekordse põhja ja parrastega tankerite kasutamise keelustamisele.
Venemaa on eelnevalt teatanud kavast suurendada nafta ümberlaadimise ja ekspordi mahtu Musta mere rannikul mitmekordselt.
Saadikud leiavad samuti, et Vene ametivõimude poolt Kertši väinas juhtunud õnnetuste järel võetud meetmeid (nt jõgi-meri tüüpi aluste ulgumerele sõidu keelustamine) tohib tühistada alles pärast põhjalikku uurimist ja olukorrale hinnangu andmist.
Nõukogu ja komisjon peavad aitama vähendada katastroofi mõju
Saadikud kutsuvad nõukogu ja komisjoni üles jälgima hoolikalt olukorda Mustal merel ning astuma konkreetseid samme, et aidata vähendada katastroofi ökoloogilist mõju.
Liikmesriike kutsutakse üles tagama kehtiva ühenduse õiguse ranget kohaldamist, eriti laevandusstandarditega seotud õigusaktide, näiteks sadamariigi kontrolli osas.
Samuti peaks nõukogu ja komisjon tugevdama koostööd ELi mittekuuluvate kaldariikidega, et võtta meetmeid laevaõnnetustest põhjustatud keskkonnareostuse ohu vähendamiseks, sealhulgas Rahvusvahelise Mereorganisatsiooni ja Pariisi vastastikuse mõistmise memorandumi kontekstis võetud meetmete kaudu.
Nõukogu peab kiirendama arutelusid kolmanda merenduspaketi osas
Saadikud märgivad lõpetuseks, et parlament lõpetas kolmanda merenduspaketi seitsme ettepaneku esimese lugemise juba 2007. aasta aprilliks, ning et Musta mere piirkonnas juhtunule sarnanevad õnnetused peaks nõukogu arutelusid kiirendama.
Saadikud kutsuvad nõukogu üles võtma viivitamatult vastu ühiseid seisukohti kõigi seitsme õigusakti ettepaneku kohta.
Resolutsiooni ettepanek - Laevaõnnetused Musta mere Kertši väinas
Dokument: B6‑0503/2007
Arutelu: 12.12.2007
Hääletus: 13.12.2007
20071211IPR14811 Euroopa parlamendi resolutsiooni leiate alates 17. detsembrist siit Resolutsiooni ettepanek
ET
1
LINK
/activities/expert/ta.do?language=ET
-//EP//TEXT MOTION B6-2007-0503 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
