P7_TA(2011)0043
EÜ ja Lõuna-Aafrika Vabariigi vaheline kaubandus-, arengu- ja koostööleping ***
A7-0018/2011
Euroopa Parlamendi 15. veebruari 2011. aasta seadusandlik resolutsioon, mis käsitleb nõukogu otsuse eelnõu ühelt poolt Euroopa Ühenduse ja tema liikmesriikide ning teiselt poolt Lõuna-Aafrika Vabariigi vahelise lepingu sõlmimise kohta, millega muudetakse kaubandus-, arengu- ja koostöölepingut (10297/2010 – C7-0190/2010 – 2010/0119(NLE))
(Nõusolek)
Euroopa Parlament,
–
võttes arvesse nõukogu otsuse eelnõu (10297/2010);
–
võttes arvesse ühelt poolt Euroopa Ühenduse ja tema liikmesriikide ning teiselt poolt Lõuna-Aafrika Vabariigi vahelise lepingu eelnõu, millega muudetakse kaubandus-, arengu- ja koostöölepingut (07437/2008);
–
võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artiklile 217 ja artikli 218 lõike 6 teise lõigu punktile a ( C7-0190/2010 );
–
võttes arvesse kodukorra artiklit 81 ja artikli 90 lõiget 8;
–
võttes arvesse arengukomisjoni soovitust ja rahvusvahelise kaubanduse komisjoni arvamust ( A7-0018/2011 ),
1.
annab nõusoleku lepingu sõlmimiseks;
2.
teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Lõuna-Aafrika Vabariigi valitsusele ja parlamendile.
