EURO 2008: kas jalgpall ühendab või eraldab eurooplasi?
Institutsioonid
2008-06-09 - 12:16
Peagi selgub, kes on võimsaim jalgpalliriik Euroopas Kas teie olete üks neist, kelle jaoks järgmiste nädalate sündmused tähendavad üht - jalgpalli.
Euroopa meistrivõistlused jalgpallis panevad Euroopa riigid tihedasse võitlusesse: 16st osalevast riigist kuulub Euroopa Liitu 12, Türgi ning Horvaatia soovivad sinna kuuluda.
Üks mängude võõrustajatest - Šveits - on neutraalne ning Venemaa jagab Euroopa Liidu liikmesriikidega piiri.
Küsisime mitmelt parlamendiliikmelt, kas nende meelest jalgpall ühendab või eraldab Euroopat.
Saksamaa parlamendiliige Thomas Mann (PPE-DE) loodab äsja alanud Euroopa meistrivõistlustelt sama palju kui paar aastat tagasi Saksamaal toimunud maailmameistrivõistlustelt.
"Fännid üle maailma tulid kohale.
Ja see on see, mis meid jalgpalli puhul ühendab: me kõik jagame armastust selle mängu vastu."
Rootsi parlamendiliige Jan Andersson (PSE) on olnud Rootsi Högaborgsi jalgpallklubi president, mille kuulsaim mängija Henrik Larsson on mänginud Hollandi, Šotimaa ja Hispaania klubides.
"Lähen järgmisel nädalal Salzburgi Rootsi-Kreeka mängu vaatama.
Siin ei ole midagi muud öelda, kui et jalgpall ühendab ja loob piiriüleseid kontakte."
Rumeenia saadiku Ramona Manescu (ALDE) sõnul on sport suhtlemise vahend ja seetõttu liidab inimesi.
"Loomulikult on sport ka võistluslik ning inimesed leiavad võimaluse vastasseisuks ka mänguväljakust väljapool tänaval...
Samas juhtub seda rohkem kohalikel võitlustel.
EURO 2008 annab eurooplastele võimaluse külastada Austriat ja Šveitsi, sõbruneda inimestega üle Euroopa ja toetada oma rahvusmeeskonda."
Itaalia saadik Roberta Angelilli (UEN) leiab, et Euroopa meistrivõistlused jalgpallis on võimalus eurooplaste ühinemiseks.
"Spordi väärtused on universaalsed ning igasuguste eraldusjoonte vastu," rääkis ta.
Hollandi parlamendiliige Joost Lagendijki (Greens) meelest jalgpallivõitlused liidavad ja lahutavad samal ajal.
"Enamikul eurooplastest ei ole tavaliselt nii suurt rahvuslikku ühtsustunnet kui mängude ajal," rääkis ta.
"Kui ma enne mängu kuulen Hollandi hümni, muutun ma emotsionaalseks.
Vahel on Euroopa koos, vahel eraldi ning nii see peakski jääma."
Prantsuse saadiku Patrick Louisi (IND/DEM) meelest on jalgpalli juured apoliitilised, kuid samas annavad meile kui eurooplastele väikese õppetunni.
"Mängijad ja fännid näitavad tervemõistuslikku rahvuslikku uhkust, kandes särke ja teisi rahvuslikke sümboleid.
Kaotuspettumuse või võidueufooria tagant jäävad kumama jagatud hetked staadionilt, baarist, kodust."
Rassismivastane kampaania
Parlament on olnud seotud erinevate jalgpalli toetavate üritustega.
Hiljuti liitus parlament UNESCO ja FC Barcelona kampaaniaga "Noored rassismi vastu", mis võitleb vägivalduse ja rassismi vastu spordis.
Noortefoorum leiab aset 18.-20. septembril Itaalias Bolognas ning selle tulemusi tutvustatakse EP saadikutele ning Euroopa spordivolinik Jan Figelile.
Lisaks on saadikud heaks kiitnud resolutsiooni rassismi kohta jalgpallis.
20080530STO30469 EURO 2008
ET
1
PHOTO
20080605PHT31009.jpg
ET
2
LINK
http://www.euro2008.uefa.com/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
