KIRJALIK KÜSIMUS P-2479/05
esitaja: Toomas Ilves (PSE)
nõukogule
(4. juuli 2005)
Teema: Piir Euroopa Liidu, Eesti ja Venemaa vahel
Venemaa on välisminister Sergei Lavrovi suu läbi kinnitanud, et võtab tagasi oma allkirja Eesti Vabariigiga sõlmitud maismaa- ja merepiiri määratlevatelt lepingutelt.
See tähendab, et lisaks Eesti piiride mittetunnistamisele ei tunnista vastutavad Venemaa poliitikud ka Euroopa Liidu piire, mis aga on täiesti vastuvõetamatu.
Liidu piirideks on selle liikmesriikide piirid, seega on Venemaa ühepoolne otsus negatiivne signaal kõikide liidu liikmesriikide suhtes ning puudutab neid kõiki.
Venemaa-poolne allkirjade tagasivõtmine näib väljendavat eitust, kuna Venemaa ametivõimud ei nõustu nimetatud lepingus mõiste "okupatsioon" kasutamisega Teisele maailmasõjale järgnenud perioodi kohta.
Kas nõukogu võiks täpsustada oma suhtumist ja kavatsetavaid meetmeid liidu ühe liikmesriigi toetamiseks, kes seisab silmitsi sedavõrd olulise probleemiga, nagu seda on riigipiiride vaidlustamine ja mittetunnistamine?
