Kas EL ja NATO peaksid omama tihedamaid suhteid või mitte?
Julgeolek ja kaitse
2009-02-17 - 19:19
Bosnia ja Hertsegoviinas NATO poolt juhitud rahutagamismissioon SFOR tegemas 2004. aastal ruumi ELi missioonile ©BELGA/AFP Kaasaegse maailma uued julgeoleku riskid nagu näiteks rahvusvaheline terrorism ja looduskatastroofid vajavad ELi ja NATO vahelist tihedamat koostööd, nii väidab EP väliskomisjoni raport.
Selle nädala kolmapäeval arutletakse antud väite üle EP istungijärgul.
Kaks saadikut jagasid EP veebilehele poolt ja vastu argumente.
Ari Vataneni poolt koostatud mittesiduvat õigusloomet sisaldava raporti järgi võiksid EL ja NATO teineteist täiendada, et vältides konkurentsi ja arendades laiemat koostööd kriisiohjamisoperatsioonide alal, mis põhineks ülesannete praktilisel jaotusel.
"Peale selle, et NATO on Euroopa julgeoleku selgroog, kuuluvad 94% ELi elanikest allianssi.
Mõlemad organisatsioonid jagavad samasid väärtusi ja astuvad vastu samadele julgeoleku väljakutsetele," rääkis Prantsusmaalt parlamenti valitud, kuid Soomes sündinud Vatanen.
Vatanen: EL saab oma potentsiaali realiseerida koostöös NATOga
Konservatiivide ridadesse kuuluva endise autoralli maailmameistri hinnangul seisneb ELi olemasolu mõte rahu ehitamises ja ühenduse mosaiiki meenutav koosseis annab unikaalse potentsiaali, mille abil sekkuda maailma erinevates paikades inimeste kannatuste vähendamise eesmärgil.
"Aga EL saab oma potentsiaali täielikult realiseerida arendades tihedat üleatlandilist sidet ja täiendavat suhet NATOga."
EL ja NATO teevad koostööd, kuid osad ühenduse liikmesriigid ei kuulu allianssi ja seetõttu "on väga oluline, et igasugust ühildamatust, mis tuleneb kuulumisest ELi ning mittekuulumisest NATOsse, peab käsitlema nõndaviisi, et see ei pidurdaks tulemuslikku ELi ja NATO koostööd," ütles Vatanen.
Pflüger: koostöö NATOga viib ELi välispoliitika militariseerimiseni
Vatanenile vastandub Saksamaa esindaja Tobias Pflüger, kes 1980ndate keskpaigast on olnud aktiivne rahu eest ning militariseerimise vastu võitleja.
"Sõjalised liidud nagu NATO on oma põhiolemuselt eksklusiivsed organisatsioonid ja seetõttu loovad rindejooni liikmete ja mitte-liikmete vahel."
Vataneni raportile on lisatud vähemuse arvamus, millele on allkirja andnud kaheksa Ühendatud Vasakpoolsete/Põhjamaade Roheliste Vasakpoolsete liitfraktsiooni kuuluvat saadikut.
Nende hulka kuuluva Pflügeri arvates suurendaks iga NATO tugevdamise katse, mis seisneks tihedamas koostöös ELiga, võimalike rahvusvaheliste konfliktide ohtu.
"See viib omakorda edasise ELi välispoliitika militariseerimiseni ja kiirendab kalduvust kasutada konfliktide "lahendamisel" sõjalist jõudu."
"Ma toetan tsiviilset Euroopa Liitu, mis kulutab oma raha sõjaliste eesmärkide asemel tsiviil- ja sotsiaaleesmärkidele."
Pflügeri arvates võimaldab just selline lähenemine seista vastu konfliktide põhjustele - eelkõige vaesusele.
Vaata arutelu otseülekandes
ELi ja NATO vahelised suhted jõuavad Euroopa Parlamendis arutlusele kolmapäeval kella 16.00 paiku, üritusel osaleb ELi välis- ja julgeolekupoliitika kõrge esindaja Javier Solana.
Sama arutelu käigus käsitletakse veel kahte raportit, mis käsitlevad Euroopa ü hist välis- ja julgeolekupoliitikat ning Euroopa julgeoleku- ja kaitsepoliitikat.
EL-NATO
Põhja-Atlandi Lepingu Organisatsioon (NATO) on 1949. aastal Euroopa ja Põhja-Ameerika riikide vahel loodud liit
3.-4. aprillil 2009 Strasbourgis ja Kehlis toimuval NATO tippkohtumisel tähistatakse organisatsiooni 60. aastapäeva
NATOsse kuulub 26 riiki: 21 ELi liikmesriigi kõrval Kanada, Island, Norra, Türgi ja USA
ELi 27 liikmesriigist ei kuulu NATOsse Iirimaa, Küpros, Soome, Rootsi, Malta ja Austria
NATO peamine roll on kaitsta oma liikmete vabadust ja julgeolekut nii poliitilisel kui sõjalisel tasandil
Lisaks on NATO-l rahuvalve ja kriisihaldamise roll
ELil puudub oma sõjavägi
2002. aastal sõlmitud "Berlin Plus" kokkulepe andis ELile võimaluse kasutada oma rahuvalvemissioonidel NATO vahendeid
Üheks näiteks on Bosnia ja Hertsegoviinas olevad ELi rahuvalvejõud (EUFOR), mis saavad NATOlt toetust
20090213STO49398 Raport: NATO roll ELi julgeolekustruktuuris Täiskogu eelinfo - Brüssel 18.-19.veebruar 2009 EP Live Istungjärgu lõplik päevakorra projekt NATO (inglise keeles) Euroopa Liidu Nõukogu: ELi ja NATO koostööst (inglise keeles) Ari Vatanen Tobias Pflüger
ET
1
PHOTO
20090216PHT49547.jpg
ET
4
LINK
/wps-europarl-internet/frd/live/live-video?language=et
ET
6
LINK
http://www.nato.int/home.htm
ET
7
LINK
http://www.consilium.europa.eu/showPage.aspx?id=282&lang=en
ET
8
LINK
/members/public/yourMep/view.do?name=vatanen&partNumber=1&language=ET&id=4256
ET
9
LINK
/members/public/yourMep/view.do?name=pfl%C3%BCger&partNumber=1&language=ET&id=28249
-//EP//TEXT REPORT A6-2009-0033 0 NOT XML V0//ET
-//EP//TEXT IM-PRESS 20090210BRI49051 FULL-TEXT NOT XML V0//ET
-//EP//TEXT AGENDA 20090218 SIT NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
