LÕPLIK
A6-0052/2007
5.3.2007
*
RAPORT
Austria vabariigi algatuse kohta nõukogu otsuse vastuvõtmiseks, millega muudetakse nõukogu 25. aprilli 2002. aasta otsust 2002/348/JSK rahvusvahelise mõõtmega jalgpallivõistluste turvalisuse kohta
(10543/2006 – C6‑0240/2006 – 2006/0806(CNS))
Kodanikuvabaduste, justiits- ja siseasjade komisjon
Raportöör:
Giusto Catania
PE 380.645v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................7
MENETLUS..............................................................................................................................10
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
Austria vabariigi algatuse kohta nõukogu otsuse vastuvõtmiseks, millega muudetakse nõukogu 25. aprilli 2002. aasta otsust 2002/348/JSK rahvusvahelise mõõtmega jalgpallivõistluste turvalisuse kohta
(10543/2006 – C6‑0240/2006 – 2006/0806(CNS) )
(Nõuandemenetlus)
Euroopa Parlament ,
– võttes arvesse Austria Vabariigi algatust (10543/2006)
ELTs seni avaldamata. ;
– võttes arvesse EÜ asutamislepingu artikli 34 lõike 2 punkti c;
– võttes arvesse EÜ asutamislepingu artikli 39 lõiget 1, mille alusel nõukogu konsulteeris Euroopa Parlamendiga ( C6-0240/2006 );
– võttes arvesse kodukorra artikleid 93 ja 51;
– võttes arvesse kodanikuvabaduste, justiits- ja siseasjade komisjoni raportit ( A6-0052/2007 ),
1. kiidab Austria Vabariigi algatuse muudetud kujul heaks;
2. palub nõukogul teksti vastavalt muuta;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul endaga uuesti konsulteerida, kui nõukogu kavatseb Austria Vabariigi algatust oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Austria Vabariigi ettepanek
Euroopa Parlamendi muudatusettepanekud
Muudatusettepanek
1
ARTIKLI 1 PUNKTI 1 ALAPUNKT A
Artikli 2 lõige 2 (otsus 2002/348/JSK)
2.
Riiklikel jalgpalli teabepunktidel on vastavalt kohaldatavatele siseriiklikele ja rahvusvahelistele eeskirjadele ligipääs teabele, mis sisaldab kõrge riskiteguriga toetajate isikuandmeid.
2.
Riiklikel jalgpalli teabepunktidel on vastavalt kohaldatavatele siseriiklikele ja rahvusvahelistele seadustele ligipääs teabele, mis sisaldab kõrge riskiteguriga toetajate isikuandmeid.
Neid andmeid kasutatakse ainult jalgpallivõistluste otstarbeks ning ei tohi kasutada muu tegevuse käigus.
Muudatusettepanek
2
ARTIKLI 1 PUNKT 1 A (uus)
Artikli 3 lõige 3 (otsus 2002/348/JSK)
1 a) artikli 3 lõige 3 asendatakse järgnevaga:
3.
Isikuandmeid vahetatakse vastavalt kohaldatavatele siseriiklikele ja rahvusvahelistele seadustele, võttes arvesse Euroopa Nõukogu 28. jaanuari 1981. aasta konventsiooni nr 108 isikuandmete automatiseeritud töötlemisel isiku kaitse kohta ning vastavalt sellele 17. septembri 1987. aasta Euroopa Nõukogu Ministrite Komitee soovitust nr R(87)15, millega reguleeritakse isikuandmete kasutamist politseivaldkonnas.
Isikuandmete vahetamine toimub eesmärgiga valmistada ette ja võtta kohased meetmed avaliku korra säilitamiseks jalgpalliürituste toimumise ajal.
Vahetamine võib hõlmata andmeid nende isikute kohta, kes ohustavad või võivad ohustada avalikku korda ja julgeolekut.
SELETUSKIRI
Viimastel aastatel on jalgpallivõistlustel korduvalt esinenud vägivallaakte, mis on muutnud jalgpalli kui võimaliku meelelahutusvormi olemust.
Euroopas üht armastatumat ja jälgitavamat spordiala on varjutanud liiga arvukad vägivallaaktid, ebatolerantsuse demonstreerimine ning ksenofoobia ja rassismi selged väljendused.
Kahjuks ei ole tegemist üksikjuhtumitega, vaid peamise omadusega, mis kaasneb jalgpalli üldise muutumisega suuräriks, klubide minekuga aktsiaturule ning spordis ringlevate astronoomiliste rahasummadega.
See on kaasa aidanud spordiürituste olemuse aeglasele, kuid pidurdamatule muutumisele, tekitades arusaama, et neil pole mingit seost tervisliku võistlusega, ja õhutades grupiidentiteedi märatsevat demonstreerimist võistlevate meeskondade toetajate hulgas.
Jalgpall on äärmiselt populaarne ja samaaegselt väga meelelahutuslik spordiala, mistõttu on meediaettevõtjad nõus võistluste ülekandmise õiguse omandamiseks maksma ülisuuri summasid.
Oluline osa jalgpallivõistluste põnevusest on tingitud pealtvaatajate kohalolekust.
Just pealtvaatajad loovad võistlustele omase õhustiku ning ilma nendeta väheneks jalgpalli kui spordiürituse tähendus ja iseenesestmõistetavalt ka selle meelelahutuslik väärtus.
Eelnevat silmas pidades ei ole kahtlust, ei jalgpallivõistlusi tuleb alati pidada rahva ees.
Seega on vajalik asjakohane tegevus, et võistlused saaksid toimuda võimalikult rahulikus ja distsiplineeritud meeleolus, ilma vägivalla ja mistahes rassismiavaldusteta.
Traagilised sündmused hiljutisel Serie A võistlusel Catania ja Palermo vahel, mil tapeti staadionil töötanud politseinik, on selge tõestus, et vaenulikud nn toetajad on üsnagi valmis ründama politseid ja vastasleeri poolehoidjaid.
Seda tüüpi vägivald ei ole enam haruldus ning võistluste ülekanded on sageli pigem nagu reportaažid lahinguväljalt.
Madridi klubide Atletico ja Real vahelisel mõõduvõtmisel 2007. aasta veebruaris tuli ette tõeliselt hirmutavaid olukordi, kus rühm tulihingelisi fänne hakkas pilduma pudeleid, kive ja kaikaid politseinike suunas, kes vastasid kumminuiade ja kummikuulidega.
Samal päeval leidsid aset hulgaliste vigastustega lõppenud kokkupõrked Belgradis klubide Red Star ja Partizan kohtumisel ning tüli puhkes ka Arsenali-Chelsea mängul, sedakorda mängijate endi vahel, kes kontrolli kaotades näitasid üles tõsiseid puudujääke professionaalsuses.
Taolised intsidendid ei piirdu kõrgemate liigadega, vaid esinevad üha sagedamini ka madalamates liigades.
Ennetus peaks jalgpallivõistlustel olema prioriteet ning asendama jõustamisele keskenduva lähenemise ja staadionidel märulipolitsei korrapärase kasutamise, mis on praeguseks muutunud kõige levinumaks meetodiks jalgpalliga kaasneva vägivallaga võitlemiseks.
25. aprillil 2002. aastal võttis nõukogu vastu otsuse 2002/348/JSK
ELT L 121, 8.5.2002, lk 1. , millega kehtestati igas liikmesriigis jalgpalli riikliku teabepunkti loomine, mis oleks ühenduspunktiks rahvusvaheliste jalgpallivõistluste alase politseiteabe vahetamisel.
Otsusega kehtestati igas riiklikus teabepunktis kasutatavad juhised ja menetlused.
Viimaste aastate kogemuste valguses, nagu näiteks 2004. aasta Euroopa meistrivõistlused, ning pidades silmas ekspertide hinnangut rahvusvahelisele politseikoostööle nimetatud võistluste raames ja ulatuslikku politseikoostööd Euroopas toimuvatel rahvusvahelistel ja klubimängudel, on nõukogu otsustanud otsuse läbi vaadata ja ajakohastada.
Viimastel aastatel on võõrsil toimuvatele võistlustele reisivate toetajate hulk pidevalt kasvanud.
Sellest tulenevalt usub nõukogu olevat vajaliku, et pädevad asutused teeksid tihedamat koostööd ja muudaksid teabevahetuse professionaalsemaks, ennetamaks avaliku korra rikkumisi ja võimaldamaks igal liikmesriigil läbi viia tõhusat riskihindamist.
Esitatud muudatusettepanekud põhinevad mitme riikliku jalgpalli teabepunkti igapäevatöös saadud kogemusel ning peaks neil võimaldama töötada struktureeritumalt ja professionaalsemalt, tagades kvaliteetse teabe edastamise.
Raportöör peab üht kolmest nõukogu muudatusettepanekust siiski vastuvõtmatuks.
Võistluste pealtvaatajate jälgimise ja organiseeritud toetajaskonna kohta andmete kogumise eest vastutavad riiklikud jalgpalli teabepunktid on kasulik ja esmane vahend, kuid nad peavad tegutsema üksnes riiklike seaduste piires ning järgima Euroopa direktiive ja rahvusvahelisi konventsioone isikuandmete kaitse kohta.
Mõeldamatu on staadionite muutmine paigaks, kus seadused ei kehti.
Esmatähtis on ennetada olukorda, kus õiguskuulekaid kodanikke koheldakse ebaõiglaselt, kuna neid ähvardab pelgalt jalgpalli toetamise pärast oht olla liigitatud võimalike kurjategijate hulka, ning samal ajal vältida olukorda, kus jalgpallistaadionitel või nende läheduses sooritatud rikkumisi käsitletakse üksnes toetajate ülierutatuse väljendusena ja seeläbi tõhusalt nn dekriminaliseeritakse.
Peame järgima kehtivaid õigusakte, mis annavad üldised tagatised, ja vältima selliste eeskirjade või sätete jõustumist, mis ei taga inimõiguste ja isikuvabaduste kaitset samal tasemel.
Kooskõlas eelnevaga usub raportöör, et riiklike teabepunktide kogutud andmeid rahvusvaheliste jalgpallivõistluste kohta tuleb säilitada ja kasutada üksnes seoses jalgpallivõistlustega, mitte tegema neid õigusasutustele kättesaadavaks spordisündmustega mitteseotud uurimiseks.
Kuni seda pole tagatud, püsib oht, et riiklikud teabepunktid minetavad enda rolli jalgpalliga seotud vägivalla ennetajana ja muutuvad sotsiaalse kontrolli vahendiks, mida saab valimatult kasutada.
Riiklikud teabepunktid võiksid laieneda ka kohalikule tasandile, soosides nõnda jalgpallivõistlustel avalikku korda tagavate politseijõudude spetsialiseerumist.
Siiski tuleb silmas pidada, et kui soovime tõsiselt püüda võidelda jalgpalliga seotud vägivalla vastu, siis ei piisa üksnes politseikoostööst.
Raportöör usub, et eelistada tuleks kultuurilisi ja sotsiaalseid meetmeid, mis keskenduksid ennetusele ja spordi kultuuridevaheliste väärtuste selgitamisele.
MEN ETLUS
Pealkiri
Jalgpallivõistluste turvalisus
Viited
10543/2006 - C6-0240/2006 - 2006/0806(CNS)
EPga konsulteerimise kuupäev
14.7.2006
Vastutav komisjon
istungil teada andmise kuupäev
LIBE
5.9.2006
Raportöör(id)
nimetamise kuupäev
Giusto Catania
13.9.2006
Arutamine komisjonis
27.11.2006
27.2.2007
Vastuvõtmise kuupäev
28.2.2007
Lõpphääletuse tulemused
+:
-:
0:
45
1
Lõpphääletuse ajal kohal olnud liikmed
Alexander Alvaro, Edit Bauer, Philip Bradbourn, Mihael Brejc, Giuseppe Castiglione, Giusto Catania, Mladen Petrov Chervenyakov, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Bárbara Dührkop Dührkop, Kinga Gál, Patrick Gaubert, Roland Gewalt, Lilli Gruber, Jeanine Hennis-Plasschaert, Lívia Járóka, Magda Kósáné Kovács, Barbara Kudrycka, Henrik Lax, Sarah Ludford, Edith Mastenbroek, Claude Moraes, Javier Moreno Sánchez, Martine Roure, Luciana Sbarbati, Inger Segelström, Søren Bo Søndergaard, Manfred Weber, Tatjana Ždanoka
Lõpphääletuse ajal kohal olnud asendusliige/asendusliikmed
Simon Busuttil, Marco Cappato, Charlotte Cederschiöld, Gérard Deprez, Giorgos Dimitrakopoulos, Genowefa Grabowska, Sophia in ‘t Veld, Ona Juknevičienė, Sylvia-Yvonne Kaufmann, Tchetin Kazak, Marian-Jean Marinescu, Hubert Pirker, Marie-Line Reynaud, Luca Romagnoli, Eva-Britt Svensson
