Kliimamuutuste praegused leevendamismeetmed on ebapiisavad
Keskkond
2008-05-21 - 14:40
Praegused kliimamuutuste leevendamismeetmed ei ole piisavad
Täna vastu võetud raportis ei ole saadikud nõus "teaduslikult alusetute katsetega" kujutada kliimamuutuste põhjuste ja tagajärgede uuringute tulemusi küsitavatena.
Saadikud hoiatavad, et kliimamuutuste praegused leevendamismeetmed ei ole piisavad, et vähendada ülemaailmset kasvuhoonegaaside heidet järgnevate kümnendite jooksul.
Lisaks toetavad nad täiendavaid teadusuuringuid biokütuste edendamise poliitika mõju uurimiseks.
Raporti poolt hääletas 566, vastu 61 ja erapooletuks jäi 24 saadikut.
Vaatlustel ja modelleerimisel põhinevatest teadusuuringutest ilmneb, et "on tõsise mõju oht meie planeedile", kui ei võeta kiiresti meetmeid süsinikdioksiidi ja muude kasvuhoonegaaside heite kasvu aeglustamiseks või isegi peatamiseks, märgitakse Karl-Heinz FLORENZ i (EPP-ED, DE) omaalgatuslikus raportis.
Saadikud hoiatavad, et kliimamuutuste praegused leevendamismeetmed ja nendega seotud säästva arengu tavad, mida tuleb igal juhul tõhustada, ei ole sellegipoolest piisavad, et vähendada ülemaailmset kasvuhoonegaaside heidet järgnevate kümnendite jooksul.
Kogu maailma kasvuhoonegaaside heidet tuleb tõsiste ohtude vältimiseks vähendada võrreldes 2000. aastaga 50–85% võrra, rõhutavad parlamendiliikmed.
Raportis märgitakse, et "kõik liikmesriigid teevad edusamme, püüdes saavutada ELi kohustuste jagamisel neile seatud eesmärgid" ning et "seega suureneb tõenäosus, et EL saavutab oma Kyoto sihteesmärgi aastaks 2012".
Saadikud leiavad siiski, et "pärast 2012. aastat peavad liikmesriigid kasvuhoonegaaside heitkoguseid vähendama veelgi ambitsioonikamal viisil".
Globaalse soojenemise põhjused on valdavalt inimtekkelised
Parlamendiliikmed tunnistavad, et teaduse arengut on alati iseloomustanud kahtlused, kuid nad ei ole nõus "teaduslikult alusetute katsetega kujutada kliimamuutuste põhjuste ja tagajärgede uuringute tulemusi kahtlaste, ebakindlate või küsitavatena".
Saadikud rõhutavad, et "teaduslikult on tõestatud, et globaalse soojenemise põhjused on valdavalt inimtekkelised" ja et kogutud teadmistega on piisavalt tõestatud inimtekkeliste kõrvalekallete olemasolu Maa atmosfääris.
Biokütuste kasutamise mõju tuleb jätkuvalt uurida
Raportis toetatakse "täiendavaid teadusuuringuid, mis käsitlevad biokütuste edendamise poliitika mõju ja biokütuste mõju metsade hävitamise suurenemisele, haritava maa laienemisele ja maailma toiduvarudele".
Järgnevad sammud
Käesolevas raportis käsitletakse vaid kliimamuutuste teaduslikke fakte.
Oma ametiaja lõpuks peab kliimamuutuste ajutine komisjon esitama parlamendile raporti, mis sisaldab soovitusi ELi tulevase kliimamuutuste integreeritud poliitika ning kohanemis- ja leevendamismeetmete jaoks.
Samuti peab ajutine komisjon kooskõlastama parlamendi seisukoha seoses rahvusvahelise kliimapoliitika läbirääkimistega aastale 2012 järgneva perioodi osas.
Kliimamuutuste ajutine komisjon peaks oma töö lõpetama 2009. aasta veebruaris.
Karl-Heinz FLORENZ (EPP-ED, DE)
Dokument: A6-0136/2008
Menetlus: Omaalgatuslik raport
Arutelu: 21.05.2008
Hääletus: 21.05.2008
20080520IPR29460 Euroopa Parlamendi resolutsiooni leiate alates 22. maist siit Audio, 04:46, ingliskeelne Audio, 15:57, ingliskeelne Audio, 23:50, ingliskeelne
ET
1
PHOTO
20080516PHT29067.jpg
ET
2
LINK
/activities/plenary/ta.do?language=ET
ET
3
MULTIMEDIA
20080521MLT29502.asf
ET
4
MULTIMEDIA
20080521MLT29500.asf
ET
5
MULTIMEDIA
20080521MLT29504.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
