Putin on endiselt võimul, kuid näha on uusi suundumusi
Välissuhted
2012-03-06 - 11:30
Putini toetajad tähistamas valimisvõitu Moskvas, 5. märtsil ©BELGA/AFP/A.Nemenov Vladimir Putin võitis pühapäeval Venemaa presidendivalimised hoolimata pettusekahtlustest ja opositsiooni protestidest.
Jätkuvalt võimul püsiv Putin on presidenditoolil arvatavasti järgmised kuus aastat, kuid Euroopa Parlamendi (EP) saadik ja Venemaa delegatsiooni juht Knut Fleckenstein näeb paljulubavaid uusi arenguid.
Millist mõju omasid duumavalimistele järgnenud protestid presidendivalimistele?
Detsembri alguses toimunud duumavalimistele järgnenud protestid näitavad olulist muutust Venemaal.
See ei ole küll veel avaldanud mõju Venemaa poliitilisele süsteemile, aga on hakanud juba mõjutama Vene ühiskonda.
Enamik tänavatele tulnud inimesi esindab kasvavat keskklassi ja nad nõuavad Vene kodanikena oma kodanikeõiguste austamist.
See on hea märk.
Mida tähendab Putini uus ametiaeg Euroopa Liidu (EL) ja Venemaa suhetele?
Hea koostöö ELi ja Venemaa vahel on võrdselt oluline mõlemale partnerile.
President Putin on sellest hästi teadlik.
Ma eeldan, et ta laseb Venemaal rahvusvahelisel areenil mängida olulisemat, konstruktiivsemat ja vastutusrikkamat rolli.
Me vajame Venemaaga paremat koostööd, näiteks Süüria olukorra ja Iraanist tuleneva tuumaohu lahendamiseks.
Venemaa on kritiseeritud inimõiguste pärast, kuid tegemist on olulise geopoliitiline mängija ning peamise nafta- ja gaasitarnijaga, kes omab stabiilset majanduskasvu.
Millele peaks ELi Venemaa-suunaline poliitika keskenduma?
ELi suhted Venemaaga on ehitatud väga tihedatele majandussidemetele, vastastikusele sõltuvusele energeetikasektoris ning koostööle teemade osas, mis puudutavad geograafilist naabrust.
Alati ei ole lihtne jõuda õige tasakaaluni erinevate huvide vahel ja leida õige toon, eriti siis, kui asi puudutab põhivabadusi ja inimõigusi.
Ma arvan, et EL peab tugevdama poliitilist dialoogi, sealhulgas EP ja Venemaa duuma vahel.
Läbi regulaarse ja sisuka dialoogi on võimalik saavutada parem koostöö ja tugevam pühendumus ühistele väärtustele ja eesmärkidele.
Üheks meie eesmärgiks peab olema inimestevaheliste kontaktide tugevdamine, sealhulgas arvestades ka viisavabadusega.
Knut Fleckenstein esindab EPs Saksamaad, ta kuulub sotsiaaldemokraatide fraktsiooni.
Tema juhtida on delegatsioon ELi–Venemaa parlamentaarses koostöökomisjonis.
20120302STO39866 EP kutsub Venemaad üles reformima valimiskorda EuroparlTV Vene presidendivalimistest Knut Fleckenstein Delegatsioon ELi–Venemaa parlamentaarses koostöökomisjonis
ET
1
PHOTO
20120302PHT39817.jpg
ET
3
LINK
http://europarltv.europa.eu/et/player.aspx?pid=ffe3e67b-5555-4e6c-ae44-a00b0125f45f
ET
4
LINK
/meps/et/96840/Knut_FLECKENSTEIN.html;jsessionid=74987E1D8D5EA2C0E3DA18141A069372.node2
ET
5
LINK
/delegations/et/d-ru/home.html
-//EP//TEXT IM-PRESS 20120220STO38543 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
