SUULINE KÜSIMUS ARUTELUGA O-0113/05
vastavalt kodukorra artiklile 108
esitaja:
Bogusław Sonik
,
Jacek Saryusz-Wolski
,
Gitte Seeberg
,
Gunnar Hökmark
,
Piia-Noora Kauppi
,
Vytautas Landsbergis
,
Valdis Dombrovskis
,
Tunne Kelam
,
Christopher Beazley
,
Françoise Grossetête
,
Richard Seeber
,
Marie Panayotopoulos-Cassiotou
,
Eija-Riitta Korhola
,
Charlotte Cederschiöld
,
Christofer Fjellner
,
Anna Ibrisagic
,
Anders Wijkman
,
Ville Itälä
,
Aldis Kušķis
,
Rihards Pīks
,
Anna Záborská
,
Zita Pleštinská
,
Jerzy Buzek
,
Zdzisław Chmielewski
,
Małgorzata Handzlik
,
Stanisław Jałowiecki
,
Filip Kaczmarek
,
Bogdan Klich
,
Barbara Kudrycka
,
Zbigniew Kuźmiuk
,
Janusz Lewandowski
,
Jan Olbrycht
,
Paweł Piskorski
,
Zdzisław Podkański
,
Jacek Protasiewicz
,
Czesław Siekierski
,
Janusz Wojciechowski
,
Zbigniew Zaleski
,
Tadeusz Zwiefka
,
Marek Siwiec
,
Lidia Geringer de Oedenberg
,
Andrzej Szejna
,
Józef Pinior
,
Genowefa Grabowska
,
Bogdan Golik
,
Wiesław Kuc
,
Dariusz Rosati
ja
Adam Gierek
Euroopa Komisjonile
Teema: Põhja-Euroopa gaasijuhtme ehk nn Balti torujuhtme rajamisega kaasnev oht looduskeskkonnale ja energiaohutusele
2000. aastal omistati Põhja-Euroopa gaasijuhtme projektile Euroopa Liidu ühishuvis oleva üleeuroopalise energiavõrgustiku staatus.
Kavandatud torujuhtme süvaanalüüsi käigus on siiski ilmnenud olulisi probleeme, mida ei ole senini arutatud.
Nende hulgas on negatiivne mõju Läänemere-äärsete riikide looduskeskkonnale ning osa ELi kuuluvate Kesk- ja Ida-Euroopa riikide energiaohutusele.
Ilmnenud probleemid seavad kahtluse alla Balti torujuhtme ehitamise otsuse ning vajadus selgituste järele kasvab ehitustööde alguseks kavandatud tähtaja lähenedes.
Läänemeri on vähese veevahetumisega madal meri ning seega on ohtlike ainete kogunemise oht märkimisväärne.
Kuna tegemist on ainulaadse ja tundliku ökosüsteemiga, on Rahvusvaheline Mereorganisatsioon liigitanud selle eriti tundlikuks merepiirkonnaks.
Juba praegu on Läänemere põhjas tuhandeid tonne metalli, mis pärineb Teise maailmasõja aegsetest laevadest ja keemiarelvadest.
Torujuhtme veealuseks pikkuseks on kavandatud 1189 km.
Ehitustöödesse kaasatud ettevõtete otsus suurendada võimsust ja ehitada täiendav torujuhe suurendab keskkonnasaaste ohtu veelgi.
Samuti tuleks arvesse võtta tõsiasja, et Balti torujuhtme rajamine mõjutab negatiivselt kaheksa Euroopa Liitu kuuluva Balti- ning Kesk- ja Ida-Euroopa riigi energiaohutust.
Need riigid ei jää mitte ainult ilma võimalusest kasutada alternatiivseid gaasiallikaid, vaid väheneb ka kahe olemasoleva torujuhtme (Yamal I ja Brotherhood) tähtsus transiidis.
Lisaks ületab Balti torujuhtme maksumus vähemalt kolmekordselt alternatiivse torujuhtme (nagu Yamal II või Amber) rajamise kulud.
Millal ja kuidas plaanib komisjon Balti torujuhtme küsimusega tegeleda ning mida võetakse ette seoses Läänemere ohustatud keskkonna kaitsmisega; kuidas kavatseb komisjon ära hoida ELi kuuluvate Kesk- ja Ida-Euroopa riikide diskrimineerimise ja marginaliseerumise ELi energiapoliitikas?
