SUULINE KÜSIMUS ARUTELUGA O-0058/04
vastavalt kodukorra artiklile 108
esitaja:
Katerina Batzeli
PSE fraktsiooni nimel
Euroopa Komisjonile
Teema: Naftahindade tõusu mõju Euroopa majandusele
Toornafta hinnad on viimastel nädalatel kasvanud rekordilisele tasemele.
Arvestades:
kasvavat majanduslikku ebakindlust, mis tuleneb mitmetest häirivatest teguritest maailmas (rahvusvahelised konfliktid, kaubavahetuse vähenemine maailmas);
euro kõrget vahetuskurssi;
majandus- ja rahandusvoliniku J. Almunia mõtteavaldusi, et toornafta rekordilised hinnad, mis ületavad 50 USA dollarit barreli eest, on Euroopa majandusele kahjulikud;
asjaolu, et kuigi toornafta turu sellised trendid ei ole tõenäoliselt püsivad, võivad ühelt poolt nõudluse kasvu ning teiselt poolt pakkumise ebakindlust arvesse võttes jääda stabiilsetele tasemetele tagasi pöördudes püsima harjumuspärasest kõrgemad naftahinnad;
ELi suurt sõltuvust imporditavast naftast;
naftahindade tõusu ebasoodsat mõju ELi majanduskasvule, inflatsioonile ja tööhõivele – Euroopa Komisjoni andmetel vähendab naftahindade 25% tõus sellel aastal niigi tagasihoidlikku 1,7% ennustatavat majanduskasvu ELis 0,17% võrra;
sooviksime teada:
kuivõrd me oleme valmis naftahindade tõusu ja kõikumise kahjulikuks mõjuks majanduskasvule, inflatsioonile ja tööhõivele ELis?
milliseid samme tuleks astuda, et tagada täielik toetus püüdele saavutada Euroopa majanduse taastumine?
