Suuliselt vastatav küsimus O-0164/2010
komisjonile
Kodukorra artikkel 115
Bogdan Kazimierz Marcinkiewicz
,
Pilar del Castillo Vera
,
Andrzej Grzyb
,
Marian-Jean Marinescu
,
Paul Rübig
,
Alejo Vidal-Quadras
,
Maria Da Graça Carvalho
,
Herbert Reul
fraktsiooni PPE nimel Teema: Alternatiivsetest allikatest pärit gaasi kasutamise võimalus Euroopas
Alternatiivsetest allikatest toodetud gaas võib etendada ELi energiaturul märkimisväärset rolli.
Tavapäratutest allikatest pärit gaasi kasutamine mitmekesistab EL energiaallikaid, aitab vähendada sõltuvust kolmandatest riikidest, reageerida energianõudluse kasvule ning kulutõhusalt läheneda 2020. aastaks seatud eesmärgile vähendada kasvuhoonegaaside heiteid.
ELi rahastamistegevus, millega toetatakse geoloogilisi uuringuid ja kaevandustehnoloogiaid, võimaldaks viia läbi alternatiivsete maagaasiallikate ning nende keskkonnahoidliku ja majanduslikult elujõulise kasutamise ulatuse esialgse hindamise.
1.
Kas komisjon on juba hinnanud Euroopa alternatiivsetest allikatest pärit gaasi tootmise lisandväärtust nii energiatootmise kui ka keskkonnamõju seisukohalt?
Kas komisjon kavatseb ette valmistada sellise tootmise tehnilise ja majandusliku teostatavusuuringu, muu hulgas osutades rahastamislahendustele Euroopa Investeerimispanga pakutavate eelistatavate finantsinstrumentide ja laenude alusel?
2.
Kas komisjon kavatseb toetada ajavahemiku 2014–2020 eelarve raames geoloogilisi uuringuid, mille eesmärk on hinnata võimalikke olemasolevaid gaasivarusid ja kildagaasi ammutamise ulatust Euroopas?
