Infotunni küsimus H-000101/2011
komisjonile
2011 märts osaistungjärk
Kodukorra artikkel 116
Rodi Kratsa-Tsagaropoulou
(PPE) Teema: Kreeka eelarve-eesmärkidest kõrvalekaldumine ja erastamised
Palume komisjonil vastata küsimusele, mis puudutab Kreeka eelarve konsolideerimisprogrammi elluviimise edenemist ning erastamise rolli ja eesmärke.
Erastamisprogramm nägi esialgu ette 3 miljardi euro suuruse erastamistulu saamist aastatel 2011–2012.
Hiljem tõsteti see summa 7 miljardi euroni.
Praeguseks on see tõstetud 15 miljardi euroni aastatel 2011–2012 ja 35 miljardi euroni aastatel 2013–2015.
Mis on põhjustanud erastamistulude ümberhindamise vajaduse?
Millist aspekti ei osatud alguses õigesti ette näha?
Mis on läinud valesti?
Kas Kreeka eelarve kohandamise programmi eesmärkidest on kõrvale kaldutud?
Kas komisjon peab võimalikuks suurendada Kreeka avaliku sektori tulusid, eelkõige erastamise abil?
Millistes valdkondades (avalikud teenused, riigivara)?
Milliste menetluste abil (kasutusele andmine, müük)?
