Hüvitised ja rohkem konkurentsi ühenduse raudteedel
Transport
2005-09-28 - 19:00
Male conductor on train
EP nõuab hüvitisi rongireisijatele ning konkurentsi ELi reisijateveoturul 2012. aastaks, ent ei toeta hilinenud kaubasaadetiste eest trahvimist.
Saadikud tahavad, et reisijatele, kelle rahvusvahelised või siseriiklikud rongid hilinevad, makstaks hüvitist.
Samas leiavad saadikud, et trahvid veoteenustesektoris suurendaksid kulusid ning moonutaksid konkurentsi, selle asemel tuleks lihtsustada uute ettevõtete ligipääsu turule.
Mobiilsuse edendamiseks sektoris soovitakse Euroopa rongijuhiluba.
Rohkem konkurentsi rahvusvahelisel JA siseriiklikul reisijateveol
Euroopa Parlament kiitis 28. septembril heaks raporti, millega nõutakse ELi reisijateveoturu avamist, seda nii rahvusvahelisel kui ka siseriiklikul tasandil.
Saadikud soovivad, et rahvusvaheline reisijatevedu avataks konkurentsile 01.01.2008 ning siseriiklik reisijatevedu 01.01.2012.
Komisjoni ettepanekus nähti ette ainult rahvusvahelise reisijateveo turu avamine 2010. aastaks.
Parlament on juba pikka aega soovinud, et raudteel oleks rohkem konkurentsi, sest sellega paraneks teenuste kvaliteet.
Georg JARZEMBOWSKI (PPE/DE, DE) raport ühenduse raudteede arengu kohta on üks osa ühenduse kolmandast raudteepaketist.
Hüvitistesüsteem rongireisijatele
Parlamendiliikmed kiitsid samuti heaks hüvitistesüsteemi, mille kohaselt makstakse hüvitist rahvusvahelistele ning siseriiklikele rongireisijatele hüvitist kui nende rongid hilinevad.
Komisjoni ettepanekus nähti hüvitis ette vaid rahvusvaheliste rongide reisijatele, ent Dirk STERCKX (ALDE, BE) näeb oma raportis hüvitised ette mõlemale kategooriale.
Saadikud kiitsid heaks järgmised miinimumhüvitised:
- 25% pileti hinnast vähemalt 60-minutilise hilinemise korral;
- 50% pileti hinnast vähemalt 120-minutilise hilinemise korral;
- 75% pileti hinnast vähemalt 180-minutilise hilinemise korral.
Hüvitis tuleb välja maksta ühe kuu jooksul pärast hüvitise taotluse esitamist.
Samuti soovivad transpordikomisjoni liikmed, et perioodipiletiga reisijad keda tabavad perioodipileti kehtivuse ajal korduvad hilinemised või tühistamised, saaksid soovi korral hüvitist, seda näiteks tasuta sõitude, hinnaalanduste või perioodipileti kehtivusaja pikendamise näol.
Lisaks leiavad saadikud, et liikumispuudega isikute õigus mobiilsusele peaks olema tagatud.
Seetõttu peavad raudtee ettevõtted kindlustama liikumispuude inimeste juurdepääsu jaamadesse, perroonidele ning transpordivahenditele.
Rongipersonali atesteerimine
Kolmandaks heaks kiidetud dokumendiks oli Gilles SAVARY (PSE, FR) raport, mis käsitleb vedurite ja rongide juhtimises osaleva personali atesteerimistingimusi ja -menetlusi.
Direktiiviga nähakse ette ühtne süsteem kontrollimaks rongipersonali ametialaseid oskuseid ning keeleoskust, samuti nende tervislikku olukorda.
Raudtee kaubaveoteenuste hüvitiste süsteem lükati tagasi
Parlament lükkas tagasi komisjoni ettepaneku hüvituse kohta raudtee kaubaveoteenuste lepinguliste kvaliteedinõuete täitmata jätmisel.
Roberts ZĪLE (UEN, LV) raporti heakskiitmisega ütlesid saadikud, et trahvid ei parandaks kvaliteeti sektoris.
Saadikud leidsid ka, et olemasolev rahvusvaheline seadusandlus on juba sätestanud rangemad tingimused kui maanteetranspordi puhul ning et uute seaduste ning trahvide asemel peaks konkurentsi suurendamiseks lihtsustama uute ettevõtete juurdepääsu turule.
Transpordiministrite nõukogu vaatab järgmiseks parlamendi ettepaneku üle ning tuleb välja ühise seisukohaga.
20050921IPR00565 D. Sterckx´i raport G. Savary raport G. Jarzembowski raport R. Zīle raport
ET
1
PHOTO
20050926PHT00704.jpg
-//EP//TEXT REPORT A6-2005-0123 0 NOT XML V0//ET
-//EP//TEXT REPORT A6-2005-0133 0 NOT XML V0//ET
-//EP//TEXT REPORT A6-2005-0143 0 NOT XML V0//ET
-//EP//TEXT REPORT A6-2005-0171 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
