ELi välistegevuse eriline tähelepanu peab olema suunatud lastele
Välissuhted
2009-02-19 - 17:50
Glenys Kinnock ülemaailmse hariduskampaania raames Tansaanias Lastele keskendumine on eriti oluline, sest 86% maailma lastest elab arengumaades ja neid ähvardavad igapäevaselt suured ohud.
Glenys Kinnocki raporti järgi peab kitsikuses olevatele lastele tagama tasuta alghariduse, toidu ja sotsiaalkindlustuse.
Kinnocki õiguslikult mittesiduv raport laste rollist ELi välispoliitilises tegevuses oli Euroopa Parlamendi istungjärgul arutlusel kolmapäeval 18. veebruaril ning läbis edukalt hääletuse päev hiljem.
Rääkides poliitilistest kohustustest ütles ema, vanaema ja endine õpetaja Kinnock, et paberil on need olemas.
"Nüüd peame me selle tõlkima väga positiivsesse tegevusse, kindlustama, et me teeme rohkem miljonite laste elukvaliteedi parandamiseks."
Sotsiaaldemokraat lisas, et "mitte ükski plaan ei saa teoks, kui pole piisavat rahastamist."
Ebavõrdselt maailma tabanud majanduskriis sunnib kiirelt tegutsema.
"On näha väiksemaid investeeringuid tervishoidu, meditsiini, haridusse, kõigel sellel on suur mõju lastele," ütles Kinnock, kes on aktiivselt seotud rahvusvahelise arengupoliitikaga.
Kinnock tõi näite Tansaaniast.
"Naised, kellega ma hiljuti Tansaanias rääkisin, ütlesid, et nad saavad lastele pakkuda vaid ühe söögikorra päevas, olles ilma korraliku toitumiseta, on need lapsed psüühiliselt ja intellektuaalselt kahjustatud."
Lapsed tuleb kaasata
Suurbritanniast pärit Kinnocki raport kutsub üles tagama lastele tasuta algharidust, toidu jaotamist ja sotsiaalkindlustust.
Lisaks tuleb võidelda lapstööjõu kasutamise vastu.
Selle kõige jaoks on vaja inimressurssi ja selle koolitamist ning raportöör rõhutab, et laste osalemine plaanide koostamisel ja valikute langetamisel on äärmiselt oluline.
"Lapsed ei ole väikesed täiskasvanud.
Neil on oma vaated ja arvamused - keskkonnast ning toidust ja haridusest, mida nad saavad."
Kinnocki sõnul on tegemist tõsise kaotusega, kui lastel keelatakse osalemine, sest lapsed, kes moodustavad arengumaade populatsioonist suure osakaalu, toovad kaasa suure hulga arengumaade ideid.
"Liidrid peaksid lapsi kuulama, kaasa arvatud presidendid ja peaministrid."
Arengukomisjoni raport on vastus Euroopa Komisjoni teatisele "Eriline tähelepanu lastele ELi välistegevuses".
Maailma lapsed
Maailmas on 2,2 miljardit last, kellest 1,9 miljardit (86%) elab arengumaades
98% arengumaades elavatest lastes elab äärmises vaesuses
Iga päev sureb 26 000 alla viieaastast last
Enamus surmajuhtumeid on ennetatavad
ÜRO aastatuhande arengueesmärgini, mille järgi soovitakse vähendada laste surmasid kahe kolmandiku võrra, ei jõuta enne aastat 2045
72 miljonist lapsest, kes ei käi koolis, üle poole (37 miljonit) elab konfliktidest raputatud habrastes piirkondades
Kaks kolmandikku maailma 800 miljonist kirjaoskamatust on naised ja lapsed
20090213STO49403 Raport Glenys Kinnock Arengukomisjon ÜRO Lapse õiguste konventsioon Euroopa Komisjon lastest ELi välistegevuses
ET
1
PHOTO
20090217PHT49716.jpg
ET
3
LINK
/members/public/yourMep/view.do?name=kinnock&partNumber=1&language=ET&id=2123
ET
4
LINK
/activities/committees/homeCom.do?language=ET&body=DEVE
ET
5
LINK
http://www.riigiteataja.ee/ert/act.jsp?id=24016
ET
6
LINK
http://ec.europa.eu/external_relations/human_rights/child/index.htm
-//EP//TEXT REPORT A6-2009-0039 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
