Täiskogu eelinfo - Strasbourg 16.-19.juuni 2008
2008-06-12 - 10:24
Nädala tähtsündmused:
Esmaspäev, 16. juuni:
Keskkonna-, rahvatervise- ja toiduohutuse komisjonis teisel lugemisel vastu võetud raport sisaldab enamikku parlamendis esimesel lugemisel vastu võetud muudatusettepanekutest, sh jäätmete vältimist, korduskasutamist ning ringlussevõttu puudutavaid ettepanekuid.
Vahepeal on raportöör jõudnud nõukoguga kokkuleppele eriarvamusi puudutanud tingimuste osas, mistõttu menetlus peaks lõppema teise lugemisega.
Enne seda peab kompromissettepanekud heaks kiitma ka täiskogu.
Keskkonnakomisjonis teisel lugemisel vastu võetud raportis käsitletakse pinnavee puhtusele esitatavaid nõudmisi, kus sisalduvad mitmed parlamendi nõudmised esimesest lugemisest.
Nõukogu osasid neist siiski ei toetanud, mistõttu raportöör pidas läbirääkimisi nõukoguga ning jõudiski kompromissile.
Kui ka täiskogu kompromissi heaks kiidab, siis lõpeb menetlus teise lugemisega.
Tegemist on kolmanda vee kvaliteeti puudutava direktiiviga pärast suplusvee- ning põhjaveedirektiivi.
Komisjon teeb avalduse metsatulekahjude kohta Lõuna-Euroopas .
Lisaks leiab väljaspool täiskogu aset Euroopa Komisjoni volinikukandidaatide kuulamine (Jacques Barrot ja Antonio Tajani).
Teisipäev, 17. juuni:
Tööstuskomisjonis vastu võetud elektrienergia turgu puudutavas raportis toetavad saadikud omandisuhete täielikku eraldamist.
Teised välja pakutud alternatiivid - "sõltumatu süsteemihalduri mudel" ning "õiguslik eraldamine" - lükati tagasi.
Täiskogul tuleb esimesele lugemisele direktiivi eelnõu, millega luuakse liikmesriikides ebaseaduslikult viibivate kolmandate riikide kodanike tagasisaatmise ühine kord .
Ettepanekus pannakse paika ajutise vahistamise maksimaalne kestus ning kehtestatakse välja saadetud isikutele viie-aastane sissesõidukeeld, samas püütakse aga tagada ka põhiõiguste kaitse.
Majandus- ja rahanduskomisjonis vastu võetud raportis nendivad saadikud, et Slovakkia on täitnud euro kasutuselevõtu kriteeriumid ning nad toetavad seetõttu Slovakkia liitumist euroalaga 1. jaanuaril 2009 .
Komisjoniliikmed märgivad samas, et Slovakkia peab jätkuvalt tagama madala inflatsiooni ning struktuurireformide jätkumise tööjõu-, teenuste- ja kaubaturul.
Transpordikomisjon toetab määruse eelnõud, mille eesmärk on karmistada tehnilisi nõudmisi sõidukitele, et jalakäijad ja teised vähem kaitstud liiklejad oleksid mootorsõidukiga kokkupõrkel tekkivate vigastuste eest paremini kaitstud .
Transpordikomisjon saavutas nõukoguga kokkuleppe ning menetlus peaks lõppema esimese lugemisega, ent enne peab ka täiskogu kompromissettepaneku heaks kiitma.
Kolmapäev, 18. juuni:
Nõukogu ja komisjon teevad kolmapäeva hommikul avalduse 19. ja 20. juunil aset leidva Euroopa Ülemkogu ettevalmistuste kohta.
Lisaks toimub 24. juunil Brüsselis täiskogu erakorraline istung , kus nõukogu esindaja annab ülevaate ülemkogul toimunust.
Nõukogu ja komisjon teevad avalduse kütuse hinnatõusu kohta.
Kolmapäeva keskpäeval esineb parlamendi ees tervituskõnega ÜRO usuvabaduse ja -veendumuse eriraportöör Asma Jahangir .
Esinemine toimub kultuuridevahelise dialoogi aasta raames.
Nõukogu ja komisjon teevad kolmapäeval avalduse 26. ja 27. juunil Venemaal Hantõ-Mansiiskis aset leidva ELi-Venemaa tippkohtumise ettevalmistuste kohta.
Tippkohtumisel keskendutakse uuele partnerlus- ja koostöölepingule, mille osas Leedu kasutas aprillis vetot, kuid nüüd kompromissile on jõutud.
Samuti on tõenäoline, et arutatakse Gruusia, Abhaasia ning Lõuna-Osseetiaga seonduvat.
Parlament võtab samuti vastu samateemalise resolutsiooni.
Transpordikomisjon kiitis teisel lugemisel heaks ettepaneku ohtlike kaupade siseveo eeskirjade ühtlustamise kohta, sest nõukogu arvestas oma ühises seisukohas kõikide parlamendi esimese lugemise muudatustega.
Ettepaneku eesmärgiks on lihtsustada ja ühtlustada juba olemasolevaid õigusakte ning see hõlmab esmakordselt lisaks raudteedele ja maanteedele ka siseveeteid.
Transpordikomisjonis vastu võetud raportis käsitletakse maanteede infrastruktuuri ohutust .
Raportöör saavutas nõukoguga direktiivi ettepaneku osas kompromissi, mistõttu menetlus peaks lõppema esimese lugemisega.
Kompromissettepanekud puudutavad näiteks liiklusohutusele avalduva mõju hindamist ning ohtlike teelõikude liiklusohutuse auditeid.
Lisaks nõutakse piisava arvu teeäärsete puhkealade olemasolu ning nõuetekohaste liiklustähiste kasutamist kõikides liikmesriikides.
20080603BRI30699
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-001-ET DOC XML V0//ET
Energeetika
Elektrienergia turg - tööstuskomisjon toetab täielikku omandisuhete eraldamist
2008-06-12 - 10:24
Tööstuskomisjonis vastu võetud elektrienergia turgu puudutavas raportis toetavad saadikud omandisuhete täielikku eraldamist.
Teised välja pakutud alternatiivid - "sõltumatu süsteemihalduri mudel" ning "õiguslik eraldamine" - lükati tagasi.
Tööstuskomisjoni liikmed toetavad Eluned MORGAN i (PSE, UK) raportis Euroopa Komisjoni plaani täielikult eraldada omandisuhted.
See tähendab, et ettevõtetel või riikidel on keelatud omada samaaegselt kontrolli elektritootmise ja ülekandevõrkude üle.
Tagasi lükati kaks alternatiivi:
Euroopa Komisjoni poolt välja pakutud alternatiiv " sõltumatu süsteemihalduri mudel", kus äriühingul on lubatud elektrivõrku omada, kuid käitamise eest vastutab täiesti eraldiseisev ettevõte;
kaheksa liikmesriigi poolt esitatud alternatiiv, nn "kolmas võimalus", mille puhul liikmesriigid võiksid lisaks kahele eelpool nimetatud variandile valida "õigusliku eraldamise", mille puhul jääksid ülekandeõigused ettevõtetele, ent huvid oleks faktiliselt eristatud.
Samas on võimalik, et täiskogul esitatakse tagasi lükatud muudatusettepanekud uuesti.
Saadikud toetasid Euroopa Komisoni ettepanekut, mille kohaselt ei tohi põhivõrke ega põhivõrguettevõtjaid kontrollida kolmanda riigi isik või isikud.
"Sõltumatu ülekandehalduri mudel"
Sõltumatu ülekandehalduri mudeli võimaluse esitas Euroopa Komisjon ning see mudel põhineb kaheksa liikmesriigi poolt esitatud nn kolmandal võimalusel.
Tööstuskomisjon toetas sõltumatu ülekandehalduri mudelit gaasituru puhul (elektrituru puhul lükati sarnane lahendus -õiguslik eraldamine - napilt tagasi).
Selle mudeli korral on äriühingul lubatud elektrivõrku omada, kuid käitamise eest vastutaks sõltumatu ülekandehaldur.
Ülekandehalduri sõltumatus tagataks erinevate mehhanismidega, sh järelevalve ameti ning vastavusprogrammi abil.
Samas võiksid liikmesriigid otsustada ka täieliku omandisuhete eraldamise kasuks.
Nõukogu positsioon
Nõukogu oma 6. juuni kohtumisel toetas nii elektri- kui gaasituru puhul nii täielikku omandisuhete eraldamist kui ka sõltumatu ülekandehalduri mudelit (valiku teeks iga liikmesriik ise).
Eesti elektrisüsteem
Eesti elektrisüsteem moodustab osa Baltikumi võrgust, mis rajati endise Nõukogude Liidu ajal ja kuigi see on teiste Balti riikidega (Läti ja Leedu) hästi integreeritud, puuduvad sellel ühendused ülejäänud ELiga.
Siiski valmis hiljuti ühendus Soomega.
Elektriturul domineerib ainult Eesti Energia, kellel on 97% tootmisvõimsusest ja 88% suurune turuosa, kontrollides samas ka kogu ülekannet ja 95% jaotusvõrkudest.
Tegelikkuses puudub toimiv turg, kuna ei ole sõltumatuid tarnijaid ja vaid üks praegusest kümnest vabatarbijast ostab elektrit mõnelt muult tarnijalt kui oma kohalikult jaotussüsteemioperaatorilt.
Üleminek elektrituru täielikuks avamiseks toimub kahes astmes: 2009. aastal suurklientide jaoks (kes moodustavad 35% turust) ja 2013. aastal kõikide teiste jaoks.
Muud - tarbijakaitse ja kliima
Komisjoniliikmed tugevdasid ettepaneku tarbijakaitset puudutavaid külgi.
Nii oleks tarbijatel muu hulgas õigus tasuta taganeda lepingust elektrienergia tarnijaga, saada kompensatsiooni kui teenuse kvaliteet ei ole kokkulepitud tasemel (nt kui arved esitatakse ebatäpselt ja hilinemisega), vahetada elektrienergia tarnijat kahe nädala jooksul ning vähemalt kord kvartalis saada tasuta teavet tegelikust elektritarbimisest ja kuludest.
Lisaks oleks riiklikel reguleerivatel asutustel õigus kehtestada piirhinnad kui turul ei ole piisavalt konkurentsi.
Samuti öeldakse tekstis, et liikmesriigid peavad tagama, et energiapuuduse all kannatavate majapidamiste (kui ei saa võimaldada kodu kütmist vastuvõetaval tasemel, mille aluseks on Maailma Terviseorganisatsiooni soovitatud tasemed) arv väheneb ning et vähendatakse madala sissetulekuga kodumajapidamiste energiakulusid.
Energiatõhususe edendamise eesmärgil tuleks saadikute arvates võtta kasutusele hinnakujunduse mudelid, mille puhul hind suurema tarbimise korral tõuseb.
Lisaks peaks riigi reguleeriv asutus nõudma võrguhaldurilt, et elektrijaamade võrgujärjekorra koostamisel eelistataks elektrijaamu, kus kasutatakse taastuvenergia allikaid või jäätmeid või kus toimub elektrienergia ja soojuse koostootmine.
Energeetikasektorit reguleerivate asutuste koostööamet
Giles CHICHESTER i (EPP-ED, UK) ning Alejo VIDAL-QUADRAS ROCA (EPP-ED, ES) raportites soovivad saadikud eelkõige tugevdada energeetikasektorit reguleerivate asutuste koostööameti rolli.
Komisjoniliikmed soovivad, et Euroopa põhivõrguettevõtjate võrgustikud (ENTSOd) teeksid nt võrgueeskirjade ja -reeglite projektide ettepanekud ning et koostööamet kiidaks need heaks.
Lisaks peaks amet jälgima, et ENTSOd täidavad võrgueeskirju.
Samuti teeks amet otsuseid ENTSOde investeerimiskavade osas ning tal oleks suurem regulatiivne ja finantssõltumatus kui Euroopa Komisjoni ettepanekus ette nähti.
Kuid suuremate volituste ja sõltumatusega peaks saadikute arvates kaasnema ka suurem aruandluskohustus - komisjoniliikmed leiavad, et ameti direktori peaks heaks kiitma ka Euroopa Parlament ning et direktor peaks regulaarselt teavitama parlamenti oma tegevusest.
Elektrienergia siseturg
Eluned MORGAN (PSE, UK)
Dokument: A6-0191/2008
Menetlus: Kaasotsustamismenetlus (***I)
Arutelu: 17.06.2008
Võrkudele juurdepääsu tingimused piiriüleses elektrikaubanduses
Alejo VIDAL-QUADRAS ROCA (EPP-ED, ES)
Dokument: A6-0228/2008
Menetlus: Kaasotsustamismenetlus (***I)
Arutelu: 17.06.2008
Energeetikasektorit reguleerivate asutuste koostööamet
Giles CHICHESTER (EPP-ED, UK)
Dokument: A6-0226/2008
Menetlus: Kaasotsustamismenetlus (***I)
Arutelu: 17.06.2008
Euroopa energiatarbijate õiguste harta
Mia DE VITS (PSE, BE)
Dokument: A6-0202/2008
Menetlus: Omaalgatuslik raport
Arutelu: 17.06.2008 Eluned Morgani raport Alejo Vidal-Quadrase raport Giles Chichesteri raport Mia De Vitsi raport
-//EP//TEXT REPORT A6-2008-0191 0 NOT XML V0//ET
-//EP//TEXT REPORT A6-2008-0228 0 NOT XML V0//ET
-//EP//TEXT REPORT A6-2008-0226 0 NOT XML V0//ET
-//EP//TEXT REPORT A6-2008-0202 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-COVER-ET DOC XML V0//ET
-//EP//TEXT IM-PRESS 20080603BRI30699 ITEM-002-ET DOC XML V0//ET
Euro
Ühisraha kasutuselevõtt Slovakkias
2008-06-12 - 10:24
Majandus- ja rahanduskomisjonis vastu võetud raportis nendivad saadikud, et Slovakkia on täitnud euro kasutuselevõtu kriteeriumid ning nad toetavad seetõttu Slovakkia liitumist euroalaga 1. jaanuaril 2009.
Komisjoniliikmed märgivad samas, et Slovakkia peab jätkuvalt tagama madala inflatsiooni ning struktuurireformide jätkumise tööjõu-, teenuste- ja kaubaturul.
David CASA (EPP-ED, MT) raportis toetavad saadikud Euroopa Komisjoni ettepanekut ning pooldavad euro kasutuselevõttu Slovakkias 1. jaanuaril 2009. aastal.
Inflatsiooni ohjeldamine ning struktuurireformide jätkumine
Saadikud märgivad siiski, et Euroopa Keskpank on tuvastanud saavutatud madala inflatsioonimäära jätkusuutlikkusega seotud ohud ja nõuab rahanduse täiendavat konsolideerimist ning eelarve tasakaalustamist keskpikas perspektiivis.
Komisjoniliikmed kutsuvad lisaks Slovakkia tööturu osapooli üles hoidma lähemas tulevikus palkade kasv kooskõlas tootlikkuse kasvuga.
Lisaks palutakse Slovakkia valitsusel kindlustada vajalike struktuurireformide jätkumine tööjõu-, teenuste- ja kaubaturul ning valitsust kutsutakse üles tagama konkurentsi eelkõige sellistes tundlikes sektorites nagu energiasektor.
Üldsuse teavitamine
Raportis kutsutakse Slovakkia ametivõime üles käivitama avalikkuse teavitamise kampaania, mis oleks suunatud ühisraha eeliste selgitamisele, ning võtma kõiki vajalikke meetmeid hindade tõusu minimeerimiseks üleminekuperioodil.
Valitsusel soovitatakse luua vaatluskeskus valitud arvu peamiste kaupade hindade iganädalaseks jälgimiseks, et võidelda hindade tõusuga seotud väärarusaamadega.
Järgmised sammud
Euroopa Ülemkogu peaks 19.-20. juuni tippkohtumisel tegema Slovakkia euroalaga liitumise osas poliitilise otsuse.
Seejärel pannakse vastav seadusandluse hääletusele rahandusministrite kohtumisel.
Parlamendil on euroala laienemise osas nõuandev roll.
David CASA (EPP-ED, MT)
Dokument: A6-0231/2008
Menetlus: Nõuandemenetlus (*)
Arutelu: 17.06.2008 David Casa raport
-//EP//TEXT REPORT A6-2008-0231 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-001-ET DOC XML V0//ET
-//EP//TEXT IM-PRESS 20080603BRI30699 ITEM-003-ET DOC XML V0//ET
Euroopa Ülemkogu
Euroopa Ülemkogu - ettevalmistused ja kokkuvõte
2008-06-12 - 10:24
Nõukogu ja komisjon teevad kolmapäeva hommikul avalduse 19. ja 20. juunil aset leidva Euroopa Ülemkogu ettevalmistuste kohta.
Lisaks toimub 24. juunil Brüsselis täiskogu erakorraline istung, kus nõukogu esindaja annab ülevaate ülemkogul toimunust.
19. ja 20. juunil toimuv ülemkogu on viimane Sloveenia eesistumise ajal toimuv tippkohtumine.
Järgmisena saab nõukogu eesistujaks Prantsusmaa.
Arutelu: 18.06.2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-002-ET DOC XML V0//ET
-//EP//TEXT IM-PRESS 20080603BRI30699 ITEM-004-ET DOC XML V0//ET
Sisseränne
Parlament arutab ebaseaduslike sisserändajate tagasisaatmist
2008-06-12 - 10:24
Täiskogul tuleb esimesele lugemisele direktiivi eelnõu, millega luuakse liikmesriikides ebaseaduslikult viibivate kolmandate riikide kodanike tagasisaatmise ühine kord.
Ettepanekus pannakse paika ajutise vahistamise maksimaalne kestus ning kehtestatakse välja saadetud isikutele viie-aastane sissesõidukeeld, samas püütakse aga tagada ka põhiõiguste kaitse.
Euroopa Komisjoni ettepaneku eesmärgiks on ebaseadusliku sisserände vastu võitlemine ja selleks soovitakse kasutada kaheastmelist lähenemist: kui tagasisaatmisotsus on tehtud, järgneb sellele vabatahtliku tagasipöördumise periood; kui tagasi saadetav isik ei lahku vabatahtlikult, siis väljastatakse väljasaatmiskorraldus.
Kui väljasaatmiskorralduse teinud kohtuasutus usub, et kõnealune isik võib põgeneda, võib isikut hoida vahi all.
Direktiivis pannakse paika ajutise vahi all hoidmise maksimaalne kestus - hetkel võib osades liikmesriikides, sh Eestis, hoida selliseid isikuid vahi all määramatu aja jooksul.
Samuti pannakse paika minimaalsed nõudmised elutingimustele, sh tervishoiule ning laste haridusvõimalustele.
Komisjoni tekstis piiratakse ka sunnimeetmete kasutamist ning nähakse väljasaadetavatele ette õiguslikud tagatised ning otsuse vaidlustamise võimalus.
Välja saadetud isiku suhtes võib kehtestada sissesõidukeelu ning see isik ei tohi sellisel juhul ELi territooriumile viie aasta jooksul siseneda.
Parlamendiliikmed peavad nõukogu kompromissi heaks kiitma
Kodanikuvabaduste komisjon võttis 2007. aasta septembris vastu Manfred WEBER i (EPP-ED, DE) raporti, milles saadikud soovisid kehtestada ajutise vahistamise maksimaalseks perioodiks kolm kuud.
Seda perioodi oleks võinud pikendada 18 kuuni kui isik ei soovi koostööd teha või kujutab endast tõestatud ohtu avalikule korrale, avalikule julgeolekule või riigi julgeolekule.
Kompromissi olulisemad punktid
Kolme institutsiooni vahel toimusid regulaarselt läbirääkimised ning juuni alguses jõutigi kompromissini, mida parlamendis toetavad EPP-ED, ALDE ning UEN fraktsioonid.
Kompromissi kohaselt on vabatahtliku tagasipöördumise periood minimaalselt 7 ja maksimaalselt 30 päeva pikk.
Ajutise vahi all hoidmise maksimaalne kestus on kuus kuud, kuid seda võib pikendada 18 kuuni kui isik ei soovi koostööd teha, kujutab endast tõestatud ohtu avalikule korrale, avalikule julgeolekule või riigi julgeolekule või kui vajalike dokumentide saamisel kolmandatest riikidest esineb viivitusi.
Sissesõidukeeld kehtiks viis aastat, ent see võib kehtida ka kauem kui väljasaadetav kujutab endast tõsist ohtu avalikule julgeolekule.
Lisaks arvestatakse tekstis saadikute soovidega perekondade ning laste huvide osas - nende puhul ei tohi sunnimeetmeid kasutada ning neile peab välja pakkuma vahi all hoidmise alternatiive.
Saatjata alaealisi võib välja saata ainult juhul kui nad saab saata tagasi nende perekonna juurde või neile tagatakse vastavas riigis piisavad vastuvõtu tingimused.
Lisaks peavad liikmesriigid võtma arvesse olukorda isiku päritoluriigis ning peavad arvestama mitte-tagasisaatmise põhimõttega (non-refoulement), mille kohaselt ei tohi isikut tagasi saata riiki, kus esineb usutav võimalus, et inimese elu või füüsiline puutumatus on ohustatud.
Õigusalane nõu
Õigusalase nõu andmine piisavate vahenditeta isikutele põhjustas parlamendi ning nõukogu vahel eriarvamusi.
Esialgse ettepaneku kohaselt pidanuks see olema kohustuslik, ent nõukogu tahtis, et see oleks vabatahtlik, kuna see mõjutab liikmesriikide eelarveid.
Kompromissi kohaselt on õigusalase nõu andmine kohustuslik, ent seda tuleb teha kooskõlas asjakohaste õigusabi puudutavate riiklike õigusaktide ning otsustega ja 2005. aastast pärineva asüülitaotlejatele abi andmise direktiiviga.
Õigusalase nõu rahastamiseks võib kasutada ka ühenduse tagasisaatmise fondi rahasid.
Fondi eelarve aastatel 2008-2013 on 676 miljonit eurot.
Kui direktiiv võetakse vastu, peavad liikmesriigid seda 24 kuu jooksul hakkama rakendama, v.a. õigusalast nõu puudutavaid sätteid, mida tuleb hakata rakendama 36 kuu jooksul.
Manfred WEBER (EPP-ED, DE)
Dokument: A6-0339/2007
Menetlus: Kaasotsustamismenetlus (***I)
Arutelu: 17.06.2008 Manfred Weberi raport
-//EP//TEXT REPORT A6-2007-0339 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-003-ET DOC XML V0//ET
-//EP//TEXT IM-PRESS 20080603BRI30699 ITEM-005-ET DOC XML V0//ET
Keskkond
Jäätmete raamdirektiivi läbivaatamine
2008-06-12 - 10:24
Keskkonna-, rahvatervise- ja toiduohutuse komisjonis teisel lugemisel vastu võetud raport sisaldab enamikku parlamendis esimesel lugemisel vastu võetud muudatusettepanekutest, sh jäätmete vältimist, korduskasutamist ning ringlussevõttu puudutavaid ettepanekuid.
Vahepeal on raportöör jõudnud nõukoguga kokkuleppele eriarvamusi puudutanud tingimuste osas, mistõttu menetlus peaks lõppema teise lugemisega.
Enne seda peab kompromissettepanekud heaks kiitma ka täiskogu.
Caroline F. JACKSON i (EPP-ED, UK) raportis käsitletakse Euroopa Komisjoni ettepanekut, mille eesmärgiks on edendada jäätmete vältimist ning ringlussevõtmist ning millega muudetakse 1975. aastast pärinevat jäätmedirektiivi.
Jäätmetekke vältimine
Nõukoguga saavutatud kompromissi kohaselt peavad liikmesriigid koostama jäätmekavad.
Hiljemalt viie aasta möödudes pärast direktiivi jõustumist peavad liikmesriigid koostama konkreetseid eesmärke sisaldavad jäätmetekke vältimise programmid.
Nõukogu ei nõustunud aga saadikute sooviga, et 2012. aastaks peaks jäätmeteke stabiliseeruma.
Jäätmete korduskasutamine ja ringlussevõtt
Kokkuleppe kohaselt peavad liikmesriigid rakendama meetmeid, et 2020. aastaks taaskasutatakse või võetakse ringlusse:
50% majapidamistest pärinevast paberist, metallist, klaasist ja muudest sarnastest materjalidest;
70% (mitte-ohtlikest) ehitus- ja lammutusjäätmetest.
Lisaks peab Euroopa Komisjon enne 2020. aastat eesmärgid läbi vaatama ning neid vajadusel karmistama või laiendama teistele materjalidele.
Jäätmehierarhia
Kompromissiga kinnitatakse ka "jäätmehierarhia" süsteem, mille kohaselt erilist rõhku pannakse jäätmete vältimisele ning vähendamisele.
Liikmesriigid ja ühendus peavad selle süsteemi järgi üldjuhul tähtsuse järjekorras võtma järgmisi meetmeid:
1) meetmed jäätmete vältimiseks ja vähendamiseks;
2) meetmed jäätmete korduskasutamiseks;
3) meetmed jäätmete ringlussevõtuks;
4) meetmed muudeks taaskasutamistoiminguteks;
5) meetmed jäätmete ohutuks ja keskkonnasäästlikuks kõrvaldamiseks.
Juhul kui olelustsükli hindamine ja tasuvusanalüüs näitavad selgelt, et alternatiivne töötlemisviis annaks konkreetse jäätmevoo puhul parema tulemuse, võivad liikmesriigid sellest järjekorrast kõrvale kalduda.
Jäätmete põletamine
Eriarvamusi tekitas ka jäätmete põletamise klassifitseerimine jäätmehierarhias.
Keskkonnakomisjoni liikmed ei toetanud jäätmete põletamise klassifitseerimist taaskasutamistoiminguna, nõukogu ja Euroopa Komisjon aga teatud tingimustel toetasid.
Kompromissi kohaselt võib jäätmete põletamist pidada taaskasutamistoiminguks (Vs. jäätmete kõrvaldamine) juhul, kui täidetakse teatud jäätmete põletamise tõhususe kriteeriumeid, mis on ära toodud direktiivi lisas.
Saadikud saavutasid siiski selle, et kriteeriumid tuleb kuue aasta jooksul pärast direktiivi jõustumist kaasotsustamismenetluse raames läbi vaadata.
Kompromissmuudatusettepanekud puudutavad lisaks nt kõrvalsaaduseid, bio- ja ohtlikke jäätmeid.
Taustateave
Igal aastal toodetakse Euroopa Liidus umbes 3,5 tonni tahkeid jäätmeid inimese kohta, kokku 1,8 miljardit tonni ning jäätmete hulk inimese kohta aina kasvab.
Eestis tekkis 2003. aastal 18,4 miljonit tonni jäätmeid ehk 13,6 tonni inimese kohta, sh 418 kg majapidamisjäätmeid.
2005. aastal läks 49% jäätmetest ELis prügimäele, 18% põletati ning vaid 27% läks ringlusse või kompostiks.
Eestis läks 2003. aastal prügimäele 65% jäätmetest.
Caroline F. JACKSON (EPP-ED, UK)
Dokument: A6-0162/2008
Menetlus: Kaasotsustamismenetlus (***II)
Arutelu: 16.06.2008 Caroline Jacksoni raport
-//EP//TEXT REPORT A6-2008-0162 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-004-ET DOC XML V0//ET
-//EP//TEXT IM-PRESS 20080603BRI30699 ITEM-006-ET DOC XML V0//ET
Keskkond
Puhas pinnavesi 2018. aastaks
2008-06-12 - 10:24
Keskkonnakomisjonis teisel lugemisel vastu võetud raportis käsitletakse pinnavee puhtusele esitatavaid nõudmisi, kus sisalduvad mitmed parlamendi nõudmised esimesest lugemisest.
Nõukogu osasid neist siiski ei toetanud, mistõttu raportöör pidas läbirääkimisi nõukoguga ning jõudiski kompromissile.
Kui ka täiskogu kompromissi heaks kiidab, siis lõpeb menetlus teise lugemisega.
Tegemist on kolmanda vee kvaliteeti puudutava direktiiviga pärast suplusvee- ning põhjaveedirektiivi.
2000. aastal võeti vastu veepoliitika raamdirektiiv, milles nähti ette tütardirektiivide vastu võtmine.
Pärast suplus- ja põhjavett käsitlevate direktiivide vastu võtmist arutab parlament nüüd pinnavee kvaliteeti puudutavat raportit Anne LAPERROUZE lt (ALDE, FR).
Puhas pinnavesi 2018. aastaks
Euroopa Komisjoni ettepanekus kehtestatakse keskkonnakvaliteedi standardid 33 liiki saasteainele, mida sagedasti leitakse pinnaveest: pestitsiididele, raskmetallile ning teistele veeloomastikule ja –taimestikule ning inimtervisele ohtu kujutavatele keemilistele ainetele.
Need ained on tunnistatud ühenduse tasandi meetmetega esmajärjekorras reguleerimist vajavaks.
Vastavalt kompromissile peavad liikmesriigid hakkama veekvaliteedi standardeid täitma hiljemalt 2018. aastal (keskkonnakomisjoni esialgne ettepanek oli 2015).
13 neist ainetest on tunnistatud "prioriteetseteks ohtlikeks aineteks", mille keskkonda laskmine, heide ja kadu on vaja järk-järgult lõpetada.
Saadikud paluvad Euroopa Komisjonil aga otsustada kahe aasta jooksul pärast direktiivi jõustumist (2011. aastaks), kas tuleks lisada veel 13 ainet "prioriteetsete" või "ohtlike" ainete nimekirja.
Segunemispiirkonnad
Reostusallikate lähedal ei ole keskkonnakvaliteedi standardite kohene täitmine alati võimalik.
Seetõttu võivad liikmesriigid näha ette heite keskkonda laskmise kohtadega piirnevate segunemispiirkondade loomise, kus ühe või mitme aine kontsentratsioon võib ületada asjaomaseid keskkonnakvaliteedi standardeid, kui see ei mõjuta ülejäänud pinnaveekogu vastavust kõnealustele standarditele.
Saadikud soovivad, et liikmesriigid rakendaksid seejuures parimaid võimalikke reoveepuhastustehnikaid.
Kompromissi kohaselt peavad liikmesriigid aga vähendama segunemispiirkondade ulatust.
Heidete andmik ja võimalusel kaardistamine
Kokkuleppe kohaselt peavad liikmesriigid 2009. aastaks koostama andmiku, võimalusel koos kaartidega, kus kajastuks kõikide prioriteetsete ainete heide, keskkonda laskmine ja kadu iga selle riigi territooriumil asuva vesikonna või selle osa kohta, sealhulgas kõnealuste ainete kontsentratsiooni kohta settes ja elustikus.
Kui veekogu läbib rohkem kui üht liikmesriiki, on vaja kooskõlastada järelevalveprogrammid ja riiklikud andmikud.
Direktiivi tuleb hakata rakendama 18 kuud pärast selle vastu võtmist.
Olukord Eestis
Esialgsetel hinnangutel täidab 75% Eesti veekogudest kõnealuseid standardeid juba praegu, 6% puhul ei ole täitmine kindel (nt puudulikud andmed) ning 19% veekogudest ei vasta hetkel kõnealustele standarditele.
Anne LAPERROUZE (ALDE, FR)
Dokument: A6-0162/2008
Menetlus: Kaasotsustamismenetlus (***II)
Arutelu: 16.06.2008 Anne Laperrouze raport
-//EP//TEXT REPORT A6-2008-0162 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-005-ET DOC XML V0//ET
-//EP//TEXT IM-PRESS 20080603BRI30699 ITEM-007-ET DOC XML V0//ET
Kultuur
Pidulik istung - 2008, Euroopa kultuuridevahelise dialoogi aasta
2008-06-12 - 10:24
Kolmapäeva keskpäeval esineb parlamendi ees tervituskõnega ÜRO usuvabaduse ja -veendumuse eriraportöör Asma Jahangir.
Esinemine toimub kultuuridevahelise dialoogi aasta raames.
Asma Jahangir sai ÜRO usuvabaduse ja -veendumuse eriraportööriks 2004. aastal.
Ta on pärit Pakistanist ning on inimõiguste eest võidelnud pikki aastaid, olles Pakistani inimõiguste komisjoni asutajaliige.
Arutelu: 18.06.2008 Asma Jahangir'i elulugu
ET
1
LINK
http://www.unhchr.ch/html/menu2/7/b/execut/asma.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-006-ET DOC XML V0//ET
-//EP//TEXT IM-PRESS 20080603BRI30699 ITEM-008-ET DOC XML V0//ET
Transport
Jalakäijate ja teiste vähem kaitstud liiklejate kaitse
2008-06-12 - 10:24
Transpordikomisjon toetab määruse eelnõud, mille eesmärk on karmistada tehnilisi nõudmisi sõidukitele, et jalakäijad ja teised vähem kaitstud liiklejad oleksid mootorsõidukiga kokkupõrkel tekkivate vigastuste eest paremini kaitstud.
Transpordikomisjon saavutas nõukoguga kokkuleppe ning menetlus peaks lõppema esimese lugemisega, ent enne peab ka täiskogu kompromissettepaneku heaks kiitma.
Igal aastal hukkub ELi 25 liikmesriigis hinnanguliselt 8000 vähem kaitstud liiklejat, jalakäijat ja jalgratturit ning vigastada saab 300 000.
Euroopa Komisjon esitas määruse ettepaneku, mille eesmärgiks on kaitsta jalakäijaid ning teisi vähem kaitstud liiklejaid vigastuste eest kui nad põrkavad kokku mootorsõidukiga.
Francesco FERRARI (ALDE, IT) raportis pannaksegi paika uued tehnilised nõudmised mootorsõidukitele ning tehakse soovitusi erinevate kaitsesüsteemide parandamiseks.
Muu hulgas tehakse kohustuslikuks pidurivõimendisüsteemi paigaldamine uutele autodele ning parlamendi survel peab ka üle 2,5 tonnise massiga uutesse sõidukitesse selle süsteemi paigaldama hiljemalt 24 kuu jooksul pärast määruse jõustumist (komisjoni ettepanekus taheti teha sellistele sõidukitele erand).
Lisaks käsitletakse esikaitsesüsteeme (nn kängururauad) ning pannakse paika, et esikaitsesüsteemidega sõidukid peavad läbima samad ohutuskatsed nagu ilma sellise süsteemita autod.
Määruse jõustumine
Transpordikomisjoni liikmete nõudmine oli, et määrus rakenduks võimalikult kiiresti.
Kompromissettepaneku kohaselt jõustub määrus 20 päeva pärast selle Euroopa Liidu Ametlikus Teatajas avaldamist ning seda tuleb hakata rakendama 9 kuud pärast määruse jõustumist, v.a artikkel 9, mida tuleb hakata rakendama määruse jõustumisest alates.
Francesco FERRARI (ALDE, IT)
Dokument: A6-0081/2008
Menetlus: Kaasotsustamismenetlus (***I)
Arutelu: 17.06.2008 Francesco Ferrari raport
-//EP//TEXT REPORT A6-2008-0081 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-007-ET DOC XML V0//ET
-//EP//TEXT IM-PRESS 20080603BRI30699 ITEM-009-ET DOC XML V0//ET
Transport
Maanteede infrastruktuuri ohutus
2008-06-12 - 10:24
Transpordikomisjonis vastu võetud raportis käsitletakse maanteede infrastruktuuri ohutust.
Raportöör saavutas nõukoguga direktiivi ettepaneku osas kompromissi, mistõttu menetlus peaks lõppema esimese lugemisega.
Kompromissettepanekud puudutavad näiteks liiklusohutusele avalduva mõju hindamist ning ohtlike teelõikude liiklusohutuse auditeid.
Lisaks nõutakse piisava arvu teeäärsete puhkealade olemasolu ning nõuetekohaste liiklustähiste kasutamist kõikides liikmesriikides.
2006. aastal esitas komisjon ettepaneku võtta vastu maanteede infrastruktuuri ohutust käsitlev direktiiv, millega seataks infrastruktuuri ohutus teede planeerimise, projekteerimise ja opereerimise kõikidel etappidel majanduslikkuse ja keskkonnakaitse kõrval iseseisvaks eesmärgiks.
Nende eesmärkide saavutamiseks pakutakse direktiivis välja neli menetlust: liiklusohutusele avalduva mõju hindamine, liiklusohutuse audit, kasutusel oleva teedevõrgu ohutuse parandamine ja ohutuse inspekteerimine.
Transpordikomisjon käsitleb Euroopa Komisjoni ettepanekut Helmuth MARKOV i (GUE/NGL, DE) raportis.
Kompromissettepanekute kohaselt tuleb liiklusohutuse auditeid võtta arvesse teede valikul, lisaks tuleb arendada välja meetmeid ja meetodeid liiklusohutuse parandamiseks ning koostada auditid teelõikude kohta, kus toimub palju liiklusõnnetusi.
Lisaks tuleks sõidukijuhte teavitada teelõikudest, kus esineb palju õnnetusi, et nad saaksid vastavalt kohandada oma käitumist.
Parklad ja liiklustähised
Samuti märgivad saadikud, et teeäärsete parklate ja puhkealade piisav arv on väga oluline , sest nii saavad juhid pause õigesti ajastada ja reisi täieliku keskendumisvõimega jätkata.
Seetõttu peaks piisava arvu turvaliste parklate ja puhkealade olemasolu olema maanteede infrastruktuuri ohutuse korraldamise lahutamatu osa.
Lisaks peavad liikmesriigid tagama nõuetekohaste tähiste paigaldamise liiklejate hoiatamiseks maanteede infrastruktuuri lõikudel, kus teostatakse parandustöid, mis võivad ohutada liiklejate turvalisust.
Tähised peavad olema nii päeval kui ka öösel nähtavad, peavad olema paigaldatud ohutusse kaugusesse ning peavad vastama liiklusmärkide ja -signaalide 1968. aasta Viini konventsiooni sätetele.
Helmuth MARKOV (GUE/NGL, DE)
Dokument: A6-0050/2008
Menetlus: Kaasotsustamismenetlus (***I)
Arutelu: 18.06.2008 Helmuth Markovi raport
-//EP//TEXT REPORT A6-2008-0050 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-008-ET DOC XML V0//ET
-//EP//TEXT IM-PRESS 20080603BRI30699 ITEM-010-ET DOC XML V0//ET
Transport
Ohtlike kaupade sisevedu puudutavate õigusaktide lihtsustamine
2008-06-12 - 10:24
Transpordikomisjon kiitis teisel lugemisel heaks ettepaneku ohtlike kaupade siseveo eeskirjade ühtlustamise kohta, sest nõukogu arvestas oma ühises seisukohas kõikide parlamendi esimese lugemise muudatustega.
Ettepaneku eesmärgiks on lihtsustada ja ühtlustada juba olemasolevaid õigusakte ning see hõlmab esmakordselt lisaks raudteedele ja maanteedele ka siseveeteid.
Ohtlike kaupade siseveo maht Euroopa Liidus on 110 miljardit tonn-km aastas, sellest maanteedel 58%, raudteedel 25% ja siseveeteedel 17%.
Kogu kaubatranspordist moodustab ohtlike kaupade transport 8%.
Kuna kaupade vedu tervikuna suureneb ja sealhulgas ka ohtlike kaupade vedu, esitas Euroopa Komisjon ettepaneku olemasoleva seadusandluse lihtsustamiseks.
Kavandatava direktiiviga uuendatakse nelja olemasolevat direktiivi ja nelja komisjoni otsust ohtlike kaupade veo kohta, ühendades need üheks õigusaktiks
Bogusław Marian LIBERADZKI (PSE, PL) raportis kiidavad saadikud nõukogu ühise seisukoha muudatusteta heaks.
Ühises seisukohas arvestas nõukogu parlamendi sooviga, et liikmesriikidele jääks õigus reguleerida või keelata oma territooriumil ohtlike kaupade vedu, ent seda üksnes muudel kui veoohutusega seotud põhjustel.
Lisaks võivad liikmesriigid kehtestada ohutuse erinõudeid seoses riigisisese ja rahvusvahelise ohtlike kaupade veoga oma territooriumil järgmistel juhtudel:
ohtlike kaupade vedu sõidukite, vagunite ja siseveeteede laevadega, mis pole käesoleva direktiiviga reguleeritud;
määratud marsruutide kasutamine;
erikord ohtlike kaupade veol reisirongides.
Sellistest eranditest tuleb teavitada Euroopa Komisjoni ning erand kehtib kuni 6 aastat.
Lisaks sätestatakse tekstis, et Euroopa Komisjon annab vajaduse korral liikmesriikidele rahalist abi ohtlike kaupade transporti puudutavate Euroopa kokkulepete ja eeskirjade tõlkimiseks liikmesriikide ametlikesse keeltesse.
Bogusław Marian LIBERADZKI (PSE, PL)
Dokument: A6-0227/2008
Menetlus: Kaasotsustamismenetlus (***I)
Arutelu: 18.06.2008 Bogusław Liberadzki raport
-//EP//TEXT REPORT A6-2008-0227 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-009-ET DOC XML V0//ET
-//EP//TEXT IM-PRESS 20080603BRI30699 ITEM-011-ET DOC XML V0//ET
Välissuhted
Ettevalmistused EL-Venemaa tippkohtumiseks
2008-06-12 - 10:24
Nõukogu ja komisjon teevad kolmapäeval avalduse 26. ja 27. juunil Venemaal Hantõ-Mansiiskis aset leidva ELi-Venemaa tippkohtumise ettevalmistuste kohta.
Tippkohtumisel keskendutakse uuele partnerlus- ja koostöölepingule, mille osas Leedu kasutas aprillis vetot, kuid nüüd kompromissile on jõutud.
Samuti on tõenäoline, et arutatakse Gruusia, Abhaasia ning Lõuna-Osseetiaga seonduvat.
Parlament võtab samuti vastu samateemalise resolutsiooni.
Arutelu pidi aset leidma juba 21. mail, ent lükati tookord edasi, et arutada Hiina maavärina ja Birma keeristormi teemasid.
Arutelu: 18.06.2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//ET
-//EP//TEXT IM-PRESS 20080603BRI30699 ITEM-010-ET DOC XML V0//ET
-//EP//TEXT IM-PRESS 20080603BRI30699 ITEM-COVER-ET DOC XML V0//ET
-//EP//TEXT IM-PRESS 20080603BRI30699 ITEM-001-ET DOC XML V0//ET
-//EP//TEXT IM-PRESS 20080603BRI30699 ITEM-002-ET DOC XML V0//ET
-//EP//TEXT IM-PRESS 20080603BRI30699 ITEM-003-ET DOC XML V0//ET
-//EP//TEXT IM-PRESS 20080603BRI30699 ITEM-004-ET DOC XML V0//ET
-//EP//TEXT IM-PRESS 20080603BRI30699 ITEM-005-ET DOC XML V0//ET
-//EP//TEXT IM-PRESS 20080603BRI30699 ITEM-006-ET DOC XML V0//ET
-//EP//TEXT IM-PRESS 20080603BRI30699 ITEM-007-ET DOC XML V0//ET
-//EP//TEXT IM-PRESS 20080603BRI30699 ITEM-008-ET DOC XML V0//ET
-//EP//TEXT IM-PRESS 20080603BRI30699 ITEM-009-ET DOC XML V0//ET
-//EP//TEXT IM-PRESS 20080603BRI30699 ITEM-010-ET DOC XML V0//ET
-//EP//TEXT IM-PRESS 20080603BRI30699 ITEM-011-ET DOC XML V0//ET
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080603BRI30699 ITEM-COVER-ET DOC XML V0//ET
-//EP//TEXT IM-PRESS 20080603BRI30699 ITEM-001-ET DOC XML V0//ET
-//EP//TEXT IM-PRESS 20080603BRI30699 ITEM-002-ET DOC XML V0//ET
-//EP//TEXT IM-PRESS 20080603BRI30699 ITEM-003-ET DOC XML V0//ET
-//EP//TEXT IM-PRESS 20080603BRI30699 ITEM-004-ET DOC XML V0//ET
-//EP//TEXT IM-PRESS 20080603BRI30699 ITEM-005-ET DOC XML V0//ET
-//EP//TEXT IM-PRESS 20080603BRI30699 ITEM-006-ET DOC XML V0//ET
-//EP//TEXT IM-PRESS 20080603BRI30699 ITEM-007-ET DOC XML V0//ET
-//EP//TEXT IM-PRESS 20080603BRI30699 ITEM-008-ET DOC XML V0//ET
-//EP//TEXT IM-PRESS 20080603BRI30699 ITEM-009-ET DOC XML V0//ET
-//EP//TEXT IM-PRESS 20080603BRI30699 ITEM-010-ET DOC XML V0//ET
-//EP//TEXT IM-PRESS 20080603BRI30699 ITEM-011-ET DOC XML V0//ET
