Saadikud arutavad ELi rolli Afganistanis ja Pakistanis, Valgevenes ja Kongo DVs
Institutsioonid
2009-12-15 - 16:47
Inimesed põgenevad keerulises olukorras olevast Pakistanist linnast Mingorast mais 2009 ©BELGA/EPA/RASHID IQBAL Kolmapäeval, 16. detsembril arutavad saadikud Rootsi ELi-asjade ministri Malmströmi, ELi kõrge esindaja Ashtoni ning volinike Ferrero-Waldneri ja De Guchtiga ELi uut tegevuskava Afganistani ja Pakistani jaoks.
Samuti arutavad EP liikmed uusi vägivallajuhtumeid Kongo Demokraatlikus Vabariigis ning nõukogu otsust pikendada Valgevene mõnede ametnike vastu rakendatud sanktsioone kuni 2010. aasta oktoobrini.
ELi uus Afganistani ja Pakistani strateegia , mille EL välisministrid võtsid vastu eelmise aasta oktoobris, keskendub institutsionaalse võimekuse suurendamisele, koostööle terrorismivastases võitluses, piirivalve- ja haridusküsimustele.
EL osutab abi Afganistani riigiametnike koolitamisel, valimissüsteemi täiendamisel, endiste valitsusvastaste jõudude desarmeerimisel ning korruptsiooni ja illegaalse narkokaubandusega võitlemisel.
Samuti kavatseb EL osutada abi riigi politsei ülesehitamisel ning põllumajanduse toetamisel.
Tegevuskava eesmärk on ka EL-Pakistani suhete tihendamine.
Koostöö peamised valdkonnad on: julgeolekusektori reformimine, demokraatia arendamine, õigusriigi põhimõtete ja inimõiguste tugevdamine, terrorismivastase võitluse- ja desarmeerimisega seotud tegevuse edendamine ning arengukoostöö.
EP väliskomisjon koostab praegu raportit ja resolutsiooni olukorrast Afganistanis.
Vägivald Kongo Demokraatlikus Vabariigis
Samuti arutavad saadikud kolmapäeva pärastlõunal nõukogu ja komisjoni vägivallajuhtumiteid Kongo Demokraatlikus Vabariigis.
Hiljutised, etnilisel pinnal toimunud vägivallaaktsioonid on sundinud enam kui 44 000 inimest põgenema riigi läänepoolsesse piirkonda.Gomas ja selle ümbruses, nagu ka Ruanda piiri äärses Põhja-Kivu provintsis kasutatakse seksuaalset vägivalda lausa sõjarelvana.
ÜRO andmeil on neis piirkondades alates 1996.a. sooritatud enam kui 200 000 seksuaalkuritegu naiste ja tüdrukute vastu.
Istungil toimuva arutelu lõpus võtab parlament neljapäeval, 17. detsembril vastu asjakohase raporti.
Olukord Valgevenes
Saadikud arutavad nõukogu hiljutist otsust pikendada Valgevene mõnede ametnike vastu rakendatud sanktsioone kuni 2010. aasta oktoobrini.
Nõukogu otsus rõhutab, et Valgevenes on jätkuvalt vaja reformida selliseid valdkondi nagu valimistega seotud seadusandlus, sõna- ja meediavabadus, surmanuhtluse kaotamine.
Saadikud on säilitanud täiendava sanktsiooni – Valgevene kõrgete ametnike sissesõidukeelu – kui vahendi, millega soovitakse reformide läbiviimist tõhustada.
Kõiki kolme arutelu saate reaalajas jälgida kolmapäeval Eesti aja järgi kell 16-19.
20091211STO66321 ELi uus Afganistani ja Pakistani strateegia Euroopa Liidu reaktsioon olukorra halvenemisele Kongo Demokraatliku Vabariigi idaosas (2008) ELi suhted Valgevenega - Euroopa Komisjon
ET
1
PHOTO
20091215PHT66425.jpg
ET
2
LINK
http://www.consilium.europa.eu/ueDocs/cms_Data/docs/pressData/en/gena/110789.pdf
ET
4
LINK
http://ec.europa.eu/external_relations/belarus/index_en.htm#
-//EP//TEXT TA P6-TA-2008-0563 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
