Osaistungjärgu avamine:
Institutsioonid
2006-11-29 - 16:58
Osaistungjärgu avas Euroopa Parlamendi president Josep BORRELL.
Päevakorda muudatusi ei tehtud.
Nädala tähtsündmused:
Kolmapäev:
Päevakorras on arutelu Euroopa tuleviku üle .
Arutelul osaleb Iiri peaminister Bertie AHERN .
Nõukogu ja komisjon teevad avalduse 24. novembril Helsingis aset leidnud Euroopa Liidu ja Venemaa tippkohtumise kohta.
Toimub ka ühine arutelu laienemise osas .
Saadikud tervitavad Bulgaaria ja Rumeenia liitumist ELiga 1. jaanuaril 2007. aastal .
Nad märgivad siiski, et jätkuvalt on vaja kõrvaldada teatud puudused ning avaldavad lootust, et Bulgaaria ja Rumeenia ametivõimud annavad endast selles osas parima.
Päevakorras on ka teadusuuringute seitsmendat raamprogrammi (2007-2013) puudutavad raportid ning raamprogrammi rakendamise osas toimub ühendatud arutelu .
Tööstuskomisjon võttis teisel lugemisel vastu rea kompromissettepanekuid, mille osas nõukoguga on saavutatud kokkulepe.
Kui täiskogu kompromissettepanekud samuti heaks kiidab, rakendub teadusuuringute seitsmes raamprogramm plaanipäraselt 1. jaanuaril 2007.
Raamprogramm kestab seitse aastat ning tema kogumaht on 54 miljardit eurot.
Lisaks arutatakse komisjoni direktiivi ettepanekut pürotehniliste toodete (nt ilutulestike) kohta, mille eesmärgiks on vähendada selliste toodetega seotud õnnetusi ning tagada nende toodete vaba liikumine ELis.
Igal aastal toimub liidus komisjoni hinnangul kuni 45 000 pürotehniliste toodetega seotud õnnetust.
Kuna siseturukomisjon ning nõukogu jõudsid muudatusettepanekute osas kompromissini, peaks eelnõu menetlemine lõppema esimese lugemisega.
Neljapäev:
Komisjon teeb avalduse AIDSi kohta .
Viimaste andmete kohaselt on maailmas kokku HIViga nakatunud 39,5 miljonit inimest, neist 4,34 miljonit nakatus viirusesse sel aastal.
Käesoleval aastal oli 22. septembri seisuga Eestis diagnoositud 461 uut HIV-nakatumise juhtumit.
Kokku on hetkel Eestis diagnoositud 5524 HIViga nakatunut.
20061129IPR00720
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
