Elektrienergia turg - parlament toetab täielikku omandisuhete eraldamist
Energeetika
2008-06-18 - 14:32
Parlamendis vastu võetud elektrienergia turgu puudutavas raportis toetavad saadikud omandisuhete täielikku eraldamist.
Lisaks tugevdasid parlamendiliikmed energeetikasektorit reguleerivate asutuste koostööameti rolli.
Nõukogu oma 6. juuni kohtumisel toetas nii elektri- kui gaasituru puhul nii täieliku omandisuhete eraldamisele lisaks kahte alternatiivi: sõltumatu süsteemihalduri mudelit ning sõltumatu ülekandehalduri mudelit.
Mõlema alternatiivi puhul oleks energiaettevõtetel lubatud jätkuvalt omada ülekandevõrke tingimusel, et tarne- ja ülekandeõigused oleksid eristatud.
Parlament tänasel hääletusel ei toetanud siiski neid alternatiive ning toetas vaid ettepanekut täielikult eraldada omandisuhted.
Eluned MORGAN i (PSE, UK) raportis toetasid saadikud lisaks Euroopa Komisoni ettepanekut, mille kohaselt ei tohi põhivõrke ega põhivõrguettevõtjaid kontrollida kolmanda riigi isik või isikud.
Raporti poolt hääletas 449, vastu 204 ja erapooletuks jäi 19 saadikut.
Eesti elektrisüsteem
Eesti elektrisüsteem moodustab osa Baltikumi võrgust, mis rajati endise Nõukogude Liidu ajal ja kuigi see on teiste Balti riikidega (Läti ja Leedu) hästi integreeritud, puuduvad sellel ühendused ülejäänud ELiga.
Siiski valmis hiljuti ühendus Soomega.
Elektriturul domineerib ainult Eesti Energia, kellel on 97% tootmisvõimsusest ja 88% suurune turuosa, kontrollides samas ka kogu ülekannet ja 95% jaotusvõrkudest.
Tegelikkuses puudub toimiv turg, kuna ei ole sõltumatuid tarnijaid ja vaid üks praegusest kümnest vabatarbijast ostab elektrit mõnelt muult tarnijalt kui oma kohalikult jaotussüsteemioperaatorilt.
Üleminek elektrituru täielikuks avamiseks toimub kahes astmes: 2009. aastal suurklientide jaoks (kes moodustavad 35% turust) ja 2013. aastal kõikide teiste jaoks.
Tarbijakaitse ja kliima
Parlamendiliikmed tugevdasid ettepaneku tarbijakaitset puudutavaid külgi.
Nii on tarbijatel tulevikus muu hulgas õigus tasuta taganeda lepingust elektrienergia tarnijaga, saada kompensatsiooni kui teenuse kvaliteet ei ole kokkulepitud tasemel (nt kui arved esitatakse ebatäpselt ja hilinemisega), vahetada elektrienergia tarnijat kahe nädala jooksul ning vähemalt kord kvartalis saada tasuta teavet tegelikust elektritarbimisest ja kuludest.
Lisaks on riiklikel reguleerivatel asutustel õigus kehtestada piirhinnad kui turul ei ole piisavalt konkurentsi.
Samuti öeldakse tekstis, et liikmesriigid peavad tagama, et energiapuuduse all kannatavate majapidamiste (kui ei saa võimaldada kodu kütmist vastuvõetaval tasemel, mille aluseks on Maailma Terviseorganisatsiooni soovitatud tasemed) arv väheneb ning et vähendatakse madala sissetulekuga kodumajapidamiste energiakulusid.
Energiatõhususe edendamise eesmärgil tuleks saadikute arvates võtta kasutusele hinnakujunduse mudelid, mille puhul hind suurema tarbimise korral tõuseb.
Lisaks peaks riigi reguleeriv asutus nõudma võrguhaldurilt, et elektrijaamade võrgujärjekorra koostamisel eelistataks elektrijaamu, kus kasutatakse taastuvenergia allikaid või jäätmeid või kus toimub elektrienergia ja soojuse koostootmine.
Energeetikasektorit reguleerivate asutuste koostööamet
Giles CHICHESTER i (EPP-ED, UK) ning Alejo VIDAL-QUADRAS ROCA (EPP-ED, ES) raportites soovivad saadikud eelkõige tugevdada energeetikasektorit reguleerivate asutuste koostööameti rolli.
Chichesteri raporti poolt hääletas 575, vastu 34 ja erapooletuks jäi 36 saadikut.
Vidal-Quadras Roca raporti poolt hääletas 580, vastu 40 ja erapooletuks jäi 48 saadikut.
Parlamendiliikmed soovivad, et Euroopa põhivõrguettevõtjate võrgustikud (ENTSOd) teeksid nt võrgueeskirjade ja -reeglite projektide ettepanekud ning et koostööamet kiidaks need heaks.
Lisaks peaks amet jälgima, et ENTSOd täidavad võrgueeskirju.
Samuti teeks amet otsuseid ENTSOde investeerimiskavade osas ning tal oleks suurem regulatiivne ja finantssõltumatus kui Euroopa Komisjoni ettepanekus ette nähti.
Kuid suuremate volituste ja sõltumatusega peaks saadikute arvates kaasnema ka suurem aruandluskohustus - parlamendiliikmed leiavad, et ameti direktori peaks heaks kiitma ka Euroopa Parlament ning et direktor peaks regulaarselt teavitama parlamenti oma tegevusest.
Raportis öeldakse veel, et koostööamet peaks asuma Brüsselis.
Elektrienergia siseturg
Eluned MORGAN (PSE, UK)
Dokument: A6-0191/2008
Menetlus: Kaasotsustamismenetlus (***I)
Arutelu: 17.06.2008
Hääletus: 18.06.2008
Võrkudele juurdepääsu tingimused piiriüleses elektrikaubanduses
Alejo VIDAL-QUADRAS ROCA (EPP-ED, ES)
Dokument: A6-0228/2008
Menetlus: Kaasotsustamismenetlus (***I)
Arutelu: 17.06.2008
Hääletus: 18.06.2008
Energeetikasektorit reguleerivate asutuste koostööamet
Giles CHICHESTER (EPP-ED, UK)
Dokument: A6-0226/2008
Menetlus: Kaasotsustamismenetlus (***I)
Arutelu: 17.06.2008
Hääletus: 18.06.2008
20080616IPR31781 Euroopa Parlamendi resolutsioonid leiate alates 19. juunist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
