3.3.2010 B7-0135/2010 RESOLUTSIOONI ETTEPANEK nõukogu ja komisjoni avalduste alusel
vastavalt kodukorra artikli 110 lõikele 2
Iisraeli ja Palestiinat käsitlevate Goldstone’i soovituste täitmine
José Ignacio Salafranca Sánchez-Neyra
,
Elmar Brok
,
Ioannis Kasoulides
,
Cristian Dan Preda
fraktsiooni PPE nimel
PE432.994v01-00 B7‑0135/2010 Euroopa Parlamendi resolutsioon Iisraeli ja Palestiinat käsitlevate Goldstone’i soovituste täitmise kohta
Euroopa Parlament ,
– võttes arvesse Ühinenud Rahvaste Organisatsiooni teabekogumismissiooni 25. septembri 2009. aasta aruannet Gaza konflikti kohta;
– võttes arvesse Ühinenud Rahvaste Organisatsiooni Peaassamblee 5. novembri 2009. aasta ja 26. veebruari 2010. aasta resolutsioone Ühinenud Rahvaste Organisatsiooni teabekogumismissiooni Gaza konflikti aruande järelmeetmete kohta;
– võttes arvesse oma 25. veebruari 2010. aasta resolutsiooni ÜRO inimõiguste nõukogu 13. istungjärgu kohta Vastuvõetud tekstid, P7_TA(2010)0036 .
;
– võttes arvesse kodukorra artikli 110 lõiget 2,
1. kordab üleskutset liidu välisasjade ja julgeolekupoliitika kõrgele esindajale ning liikmesriikidele töötada selle nimel, et ELil oleks kindel ühine seisukoht Gaza ja Lõuna-Iisraeli konflikti käsitleva teabekogumismissiooni aruande järelmeetmete küsimuses, ning nõuda avalikult oma soovituste elluviimist ja vastutust rahvusvahelise õiguse rikkumise, sealhulgas väidetavate sõjakuritegude eest, ning nõuda tungivalt, et mõlemad pooled viiksid läbi uurimise, mis vastab rahvusvahelistele sõltumatuse, erapooletuse, läbipaistvuse, kiiruse ja tulemuslikkuse normidele vastavalt ÜRO Peaassamblee 5. novembri 2009. aasta ja 26. veebruari 2010. aasta resolutsioonidele, ning rõhutab, et Lähis-Idas õiglase ja kestva rahu saavutamise oluline eeltingimus on see, et kõik osalised järgivad igas olukorras inimõigusi käsitlevat rahvusvahelist õigust ja rahvusvahelist humanitaarõigust;
2. kordab üleskutset liidu välisasjade ja julgeolekupoliitika kõrgele esindajale ning liikmesriikidele aktiivselt jälgida Goldstone’i aruandes toodud soovituste täitmist, konsulteerides selleks ELi välismissioonidega ja selles valdkonnas tegutsevate kohapealsete kodanikuühiskonna organisatsioonidega; nõuab soovituste ja nendega seotud märkuste lisamist mõlema osapoolega peetavatesse ELi dialoogidesse, samuti mitmepoolsetesse foorumitesse;
3. teeb presidendile ülesandeks edastada käesolev resolutsioon nõukogule, komisjonile, ühise välis- ja julgeolekupoliitika kõrgele esindajale, liikmesriikide valitsustele ja parlamentidele, Iisraeli valitsusele, Palestiina omavalitsusele ja ÜRO peasekretärile.
