Täiskogu kokkuvõte - Strasbourg 17.-20.november 2008
2008-11-20 - 15:54
17.-20. novembri täiskogu olulised teemad:
Novembri täiskogul arutatud teemadest olid ühed olulisemad : Euroopa Liidu "sinine kaart", ühise põllumajanduspoliitika reform, Euroopa Liidu koolidele puuvilja jagamise programm.
Samuti arutati majandus- ja rahaliidu olukorda, meeste ja naiste võrdse tasustamise edendamist, ELi vastus üleilmsele finantskriisile ja Euroopa Komisjoni 2009. aasta õigusloome- ja töökava.
Lisaks käsitleti olukorda Kongo DVs ning saadikute ees esines kõnega Ühendkuningriigi ülemrabi Sir Jonathan Sacks .
Parlament leiab, et Euroopa Liidu "sinine kaart" , mis lubab kolmandatest riikidest pärit kõrgelt kvalifitseeritud töötajatel lihtsamini ELi tööturule pääseda, vajab täpsemat määratlemist.
Parlamendiliikmed soovivad direktiivi sätteid täpsustada ning tahavad võimaldada liikmesriikidele suuremat paindlikkust.
Samas kutsuvad nad liikmesriike üles eelistama ühenduse kodanikke.
Raporti poolt hääletas 388, vastu 56 ja erapooletuks jäi 124 saadikut.
Täiskogul vastu võetud raportites soovivad saadikud vähendada põllumajandustoetuste ümbersuunamist ning tahavad anda liikmesriikidele võimaluse anda lisaabi piimatootjatele ja loomapidajatele.
Samuti tahavad saadikud säilitada seose tootmise ja toetuste vahel ning sekkumisvõimaluse raskustes sektorite jaoks.
Parlamendis arutleti selle üle, milline peaks olema Euroopa Liidu vastus ülemaailmsele finantskriisile pärast G20 tippkohtumist.
Mitmed saadikud leidsid, et õiguslikku raamistikku tuleb reformida, eriti mis puudutab krediidireitingu agentuure ning riskifonde.
Lisaks tuleb tagada, et väikestel ja keskmise suurusega ettevõtetel on ligipääs laenudele.
Mõned saadikud kritiseerisid Euroopa Komisjoni ja leidsid, et liiga palju tähelepanu pöörati tööstussektori huvidele.
Parlamendis vastu võetud raportis ollakse rahul, et euroga on kaasnenud stabiilsus.
Samas nendivad saadikud, et pingutusi on vaja jätkata, et majandus- ja rahaliidu võimalusi maksimaalselt ära kasutada.
Raportis leitakse ka, et euroalast väljaspool asuvad liikmesriigid, kes täidavad Maastrichti kriteeriume ja kelle suhtes ei kehti erand, peaksid esimesel võimalusel ühisraha kasutusele võtma.
Raporti poolt hääletas 545, vastu 86 ja erapooletuks jäi 37 saadikut.
Euroopa Liidu koolidele puuvilja jagamise programmi tuleks parlamendi arvates paremini rahastada.
Lisaks tuleks täpsustada, milliseid puuvilju programmi raames jagatakse.
Puuviljade jagamise programmi abil soovib liit edendada tervislikku toitumist ning võidelda ülekaalulisuse vastu.
Raporti poolt hääletas 586, vastu 47 ja erapooletuks jäi 41 saadikut.
Parlament palub vastu võetud raportis, et Euroopa Komisjon esitaks 2009. aasta lõpuks meeste ja naiste võrdse tasustamise põhimõttega seonduvate õigusaktide läbivaatamise ettepaneku.
Raportis selgitatakse, et naised teenivad Euroopa Liidus keskmiselt 15% vähem kui mehed ja erasektoris kuni 25% vähem.
Saadikute ees esines kõnega Ühendkuningriigi ühinenud juudi koguduste ülemrabi Sir Jonathan Sacks .
Oma kõnes leidis ülemrabi, et Euroopa vajab erimeelsuste ületamiseks püha lepingut ning ta rõhutas vastastikuse austamise ja tunnustamise olulisust.
Sõnavõtt leidis aset Euroopa kultuuridevahelise dialoogi aasta raames.
20081117BRI42139
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-001-ET DOC XML V0//ET
Institutsioonid
Finants- ja majanduskriis pärast G20 tippkohtumist
2008-11-20 - 15:54
Parlamendis arutleti selle üle, milline peaks olema Euroopa Liidu vastus ülemaailmsele finantskriisile pärast G20 tippkohtumist.
Mitmed saadikud leidsid, et õiguslikku raamistikku tuleb reformida, eriti mis puudutab krediidireitingu agentuure ning riskifonde.
Lisaks tuleb tagada, et väikestel ja keskmise suurusega ettevõtetel on ligipääs laenudele.
Mõned saadikud kritiseerisid Euroopa Komisjoni ja leidsid, et liiga palju tähelepanu pöörati tööstussektori huvidele.
Nõukogu kõnevoor Jean-Pierre JOUYET märkis, et ennustused näitavad, et majanduskasv ELis langeb ning kõige paremal juhul jääb nulli.
Ta kinnitas samas, et eesistujariigi prioriteediks on lahenduse leidmine ning majapidamiste ja ettevõtete kaitsmine.
Jouyet selgitas, et G20 kohtumisel oli EL tugev blokk ning et tippkohtumisel lepiti kokku krediidireitingu agentuuride reformi põhimõtetes ja finantssektori paremas reguleerimises.
Jouyet tervitas Euroopa Keskpanga intressimäärade alandamist ning rõhutas, et kasvu- ja stabiilsuspaktis ette nähtud paindlikkust tuleks ära kasutada majanduslanguse vastu võitlemiseks.
Ta lisas, et nõukogu teeb kõik selleks, et riiklikud sammud oleks omavahel kooskõlastatud.
Komisjoni kõnevoor José Manuel BARROSO leidis, et G20 on uue ajastu alguseks, sest see näitas, et meil on vaja ühiselt tegutseda.
Euroopa vastus majanduskriisile peab tema sõnul olema "õigeaegne, sihipärane ja ajutine".
Muu hulgas tuleks ettevõtteid aidata, et nad saaksid kohanduda uute keskkonnanõuetega ning et keskkonna- ja majandushuvide vahel ei nähtaks konflikti.
Barroso lisas, et 26. novembril esitab komisjon majanduse "päästekava".
Fraktsioonide kõnevoor Joseph DAUL (EPP-ED, FR) märkis, et finantskriis ei tähenda "kapitalismi läbikukkumist", vaid on viletsa reguleerimise, turu vähese läbipaistvuse ning puuduliku finantsjärelevalve tulemus.
Daul lisas, et tema fraktsioon ei toeta reegliteta finantssüsteemi, vaid sotsiaalset turumajandust, kus pööratakse tähelepanu töötavatele ja säästvatele inimestele, ning VKEdele.
Daul avaldas rahulolu, et Euroopa on näidanud, et ta on olemas, ning et ühtne lähenemine on võimalik.
Lõpetuseks rõhutas ta institutsioonidevahelise koostöö olulisust.
Martin SCHULZ (PSE, DE) avaldas arvamust, et G20 kohtumine on suureks sammuks edasi, sest see näitab, et bipolaarne maailm hakkab muutuma.
Ta rõhutas ka, et krediidireitingu agentuure, finantsjärelevalvet, riskifonde ja tegevjuhtide tasustamist puudutavaid meetmeid tuleb hakata rakendama kohe.
Schulz leidis, et tuleb hakata investeerima "reaalmajandusse" ning ta avaldas lootus, et komisjon esitab oma ettepanekud juba detsembris.
Graham WATSON (ALDE, UK) rõhutas vajadust toetada avatud turge.
Ta kinnitas ka, et mitte mingil juhul ei tohi loobuda jätkusuutliku majanduskasvu ideest ning et kliimamuutuste vastast võitlust tuleb jätkata.
Brian CROWLEY (UEN, IE) leidis, et EL, USA, India ja Hiina peavad tegema koostööd, et meil oleks ühised reeglid.
Ta märkis, et iga kriisi puhul öeldakse, et midagi sellist ei tohi enam juhtuda, aga ajalugu näitab, et kõik on tsükliline.
Crowley nentis, et me oleksime pidanud teadma, et arutu laenamine ja tarbimine viivad probleemideni.
Ta lisas, et nüüd on vaja koheselt leida lahendused probleemidele, muu hulgas teadus- ja arendustegevusse investeerides.
Monica FRASSONI (Greens/EFA, IT) leidis, et Euroopa kriisi eest vastutab hr Barroso ja tema meeskond, sest nemad valisid liikmesriikide ja tööstuse poole, mitte parlamendi ja tarbijate poole.
See, et riigid ei tahtnud suuremat sekkumist, ei ole Frassoni sõnul vabandus.
Frassoni lisas, et meil on vaja pikaajalist majandusstrateegiat, mis keskendub ka sellistele teemadele nagu energiatõhusus.
Roberto MUSACCHIO (GUE/NGL, IT) arvates tuleb luua majandus, mis võtab arvesse rohkem keskkonna- ja sotsiaalaspekte ning mis põhineb õiglusel ja koostööl.
Hanne DAHL ( IND/DEM , DK ) avaldas arvamust, et komisjoni ettepanekud on liiga laialivalguvad.
Dahl soovis ka teada, kas krediidireitingu agentuuride ettepanek tähendab seda, et praegused agentuurid ei ole usaldusväärsed ega tee oma tööd hästi.
Lisaks oli kõneleja mures tööhõive ning palgatöötajate pärast, kes peavad võib-olla finantskriisi "kinni maksma".
Dahl rõhutas, et palka ei tohi näha mitte ainult kuluna, vaid ka nõudluse mõjutajana, mis omakorda avaldab mõju majanduskasvule.
Arutelu: 18.11.2008 Nõukogu ja komisjoni kõnevoor Fraktsioonide kõnevoor
ET
1
MULTIMEDIA
20081118MLT42474.asf
ET
2
MULTIMEDIA
20081118MLT42480.asf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-COVER-ET DOC XML V0//ET
-//EP//TEXT IM-PRESS 20081117BRI42139 ITEM-002-ET DOC XML V0//ET
Institutsioonid
Ühendkuningriigi ülemrabi - Euroopa vajab püha lepingut
2008-11-20 - 15:54
Saadikute ees esines kõnega Ühendkuningriigi ühinenud juudi koguduste ülemrabi Sir Jonathan Sacks.
Oma kõnes leidis ülemrabi, et Euroopa vajab erimeelsuste ületamiseks püha lepingut ning ta rõhutas vastastikuse austamise ja tunnustamise olulisust.
Sõnavõtt leidis aset Euroopa kultuuridevahelise dialoogi aasta raames.
Euroopa Parlamendi president Hans-Gert Pöttering ütles sissejuhatuseks, et parlamendis on juba kõnelenud Süüria ülemmufti Ahmad Bader Hassoun ning Tema Pühadus Bartolomeus I. Pärast ülemrabi kõne on saadikutel olnud võimalus kuulata juudiusu, ristiusu ning islamiusu esindajate sõnumit.
Euroopa vajab püha lepingut
Sir Jonathan Sacks märkis, et Euroopa kultuur sündis kaks tuhat aastat tagasi kahe kultuuri - antiik-kreeka ja iisraeli kultuuride dialoogi läbi.
Sacks kõneles selle kahe tuhande aasta jooksul toimunud olulisematest läbimurretest, märkides, et kõige olulisem neist on kristlaste ja juutide dialoog pärast holokausti.
"Pärast kahte tuhandet võõrdumise aastat kohtuvad juudid ja kristlased täna vastastikuses austuses," kinnitas ülemrabi.
Seejärel tõi Sir Jonathan Sacks näiteid sellest, kuidas Jumal kutsub inimesi üles dialoogile.
Ta jõudis järeldusele, et "seal kus lõpevad sõnad, algab vägivald" ning pani kuulajatele südamele, et "dialoog on ainuke viis hakata vastu meie loomuse halvematele pooltele".
Samas nentis ülemrabi, et "dialoogist ei pruugi piisata - see toob meid kokku, ent ei suuda meid alati koos hoida".
Tema sõnul on seetõttu oluline mõiste "püha leping" (ingl. k. covenant - toim.) - see sõlmitakse kahe või enama osapoole vahel, kes tulevad kokku vastastikuse usalduse vaimus, et saavutada midagi, mida üksi ei suudeta saavutada.
Püha leping on nagu abielu - leping on minu ja teie vahel, püha leping puudutab aga meid kõiki.
Sellise püha lepingu raames võetakse endale teatud kohustused ja saadakse teatud õigused.
Ülemrabi rõhutas, et püha leping puudutab meid kõiki ja me peame mõistma, et me peame austama teisi kui tahame, et nad austaksid meid.
Euroopa vajab ülemrabi sõnul just sellist uut püha lepingut ja vajab seda just nüüd, sest halbadel aegadel mõistavad inimesed, et nende saatus on ühine.
Taustateave
Euroopa kultuuridevahelise dialoogi aasta avati ametlikult 8. jaanuaril Ljubljanas, Sloveenias.
Kultuuridevahelise dialoogi aasta raames on parlamendis juba käinud Süüria ülemmufti Ahmad Bader Hassoun, ÜRO usuvabaduse ja -veendumuse eriraportöör Asma Jahangir, Tema Pühadus Bartolomeus I ning ÜRO kõrge esindaja Tsivilisatsioonide Liidus Jorge Sampaio.
Ühendkuningriigi ülemrabi koduleht Lisateave kultuuridevahelise dialoogi aasta kohta
ET
1
LINK
http://www.chiefrabbi.org/
-//EP//TEXT IM-PRESS 20080211FCS20948 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-001-ET DOC XML V0//ET
-//EP//TEXT IM-PRESS 20081117BRI42139 ITEM-003-ET DOC XML V0//ET
Justiits- ja siseküsimused
Saadikud kritiseerivad reisijate andmete kasutamise ettepanekut
2008-11-20 - 15:54
Euroopa Parlament on vastu plaanile koguda reisijate andmeid õiguskaitse eesmärkidel, sest saadikute arvates võib see ohustada eraelu puutumatust.
Saadikud ei ole veendunud meetmete õigustatuses ega nende efektiivsuses terrorismi vastases võitluses.
Resolutsioonis palutakse, et komisjon tõestaks, et selline süsteem on ELi tasandil vajalik.
Resolutsiooni poolt hääletas 512, vastu 5 ja erapooletuks jäi 19 saadikut.
Vastu võetud resolutsioonis kritiseerivad saadikud komisjoni ettepanekut võtta vastu raamotsus broneeringuinfo kasutamise kohta õiguskaitse eesmärkidel.
Eelmise aasta novembris esitatud ettepaneku kohaselt teeks lennuettevõtted EList lahkuvate ja ELi saabuvate reisijate andmed teatavaks riiklikele broneeringuinfo üksustele, kes viivad läbi riskihindamisi, teostavad õiguskaitset ning võitlevad terrorismi vastu.
Parlamendiliikmed märgivad, et selliste Euroopa kodanike eraelu märkimisväärselt mõjutavate meetmete kasutamine ei ole veenvalt põhjendatud.
Samuti ei ole nad veendunud, kas ettepanek on vastavuses Euroopa inimõiguste ja põhivabaduste kaitse konventsiooni ja põhiõiguste hartaga.
Saadikud meenutavad, et Euroopa Kohus on juba seadnud ELi ja USA vahelise broneeringuinfo alase lepingu vale õigusliku aluse tõttu kahtluse alla ning seetõttu kavatseb parlament avaldada ametliku arvamuse ettepaneku kohta siis, kui resolutsioonis tõstatatud küsimustega on hakatud nõuetekohaselt tegelema ning on antud minimaalne hulk vajalikku teavet.
Saadikud ei ole lisaks veendunud uute meetmete õigustatuses ning nad leiavad, et samu või veel paremaid tulemusi saaks õiguskaitseorganite vastastikuse õigusabi parandamise teel.
Resolutsioonis öeldakse, et tulevane õigusakt peaks sisaldama sätteid rakendamise, kohaldamise, kasulikkuse ja kaitsemeetmete rikkumiste perioodiliste hindamiste kohta.
Samuti leitakse, et vajadus ühenduse meetmete järele ei ole veel piisavalt tõestatud.
Saadikud on mures selle pärast, et sisuliselt annab ettepanek õiguskaitseorganitele volitamata juurdepääsu kõigile andmetele, ehkki ettepaneku lisaväärtus pole selge.
Parlamendiliikmed lisavad, et igasuguse ELi broneeringuinfo süsteemi vaieldamatu eeltingimus on piisava andmekaitseraamistiku vastuvõtmine ning et tundlikke andmeid võib kasutada vaid konkreetsetel üksikjuhtudel, seoses juurdluse või vastutuselevõtmisega.
Hääletus: 20.11.2008 Euroopa Parlamendi 20. novembri 2008. aasta resolutsioon ettepaneku kohta võtta vastu nõukogu raamotsus broneeringuinfo kasutamise kohta õiguskaitse eesmärkidel
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-002-ET DOC XML V0//ET
-//EP//TEXT IM-PRESS 20081117BRI42139 ITEM-004-ET DOC XML V0//ET
Majandus ja rahandus
EMU@10
2008-11-20 - 15:54
Parlamendis vastu võetud raportis ollakse rahul, et euroga on kaasnenud stabiilsus.
Samas nendivad saadikud, et pingutusi on vaja jätkata, et majandus- ja rahaliidu võimalusi maksimaalselt ära kasutada.
Raportis leitakse ka, et euroalast väljaspool asuvad liikmesriigid, kes täidavad Maastrichti kriteeriume ja kelle suhtes ei kehti erand, peaksid esimesel võimalusel ühisraha kasutusele võtma.
Raporti poolt hääletas 545, vastu 86 ja erapooletuks jäi 37 saadikut.
Werner LANGEN i (EPP-ED, DE) ja Pervenche BERÈS i (PSE, FR) raportis tuntakse heameelt "asjaolu üle, et euroga on kaasnenud stabiilsus ja ühisraha on soodustanud euroala majanduslikku integratsiooni".
Samas on pingutusi vaja jätkata, Lissaboni strateegiaga tuleb edasi minna ning tuleb pidada kinni stabiilsuse ja kasvu paktist.
Euroala laienemine Parlamendiliikmed soovivad, et kõik euroalast väljaspool asuvad liikmesriigid järgiksid Maastrichti kriteeriumeid ning stabiilsuse ja kasvu pakti, ja nad on seisukohal, et komisjon peab tagama "stabiilsuse ja kasvu pakti range tõlgendamise ning välistamiskriteeriumide kasutamise enne võimalikku euroalaga ühinemist".
Raportis märgitakse, et tagada tuleb euroalasse kuuluvate liikmesriikide ja sellega ühineda soovivate liikmesriikide võrdne kohtlemine.
Saadikud väljendavad samuti seisukohta, et euroalast väljaspool asuvad liikmesriigid, kes täidavad Maastrichti kriteeriume ja kelle suhtes ei kehti asutamislepingus erand, peaksid esimesel võimalusel ühisraha kasutusele võtma.
Lisaks on tulevaste laienemiste huvides oluline sisse seada sihipäraste sekkumiste süsteem, et toetada euroalast väljaspool asuvaid liikmesriike, kes on praeguses finantskriisis eriti tugevasti kannatada saanud.
Euroopa Komisjon peaks saadikute arvates omalt poolt tegema jõupingutusi, et aidata uutel liikmesriikidel põhjaliku teavituskampaaniaga valmistada oma kodanikke ette euro kasutuselevõtuks.
Raportis tehakse samuti arvukalt soovitusi selle kohta, kuidas EMU juhtimist parandada.
Werner LANGEN (EPP-ED, DE), Pervenche BERÈS (PSE, FR) Dokument: A6-0420/2008 Menetlus: Omaalgatuslik raport Arutelu: 17.11.2008 Hääletus: 18.11.2008 Euroopa Parlamendi 18. novembri 2008. aasta resolutsioon EMU@10 – majandus- ja rahaliidu esimese kümne aasta ja tuleviku kohta
-//EP//TEXT TA P6-TA-2008-0543 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-003-ET DOC XML V0//ET
-//EP//TEXT IM-PRESS 20081117BRI42139 ITEM-005-ET DOC XML V0//ET
Majandus ja rahandus
Aktsiisimaksu üldine kord
2008-11-20 - 15:54
Parlamendiliikmed üldiselt toetavad Euroopa Komisjoni aktsiisimaksu üldise korra muutmise ettepanekuid.
Saadikud viisid siiski sisse mõningad muudatused teksti täpsustamiseks.
Lisaks selgitavad vastu võetud muudatusettepanekud, millistel tingimustel saab teha maksuvabasid oste.
Saadikud leiavad samuti, et tubaka ja alkoholi impordi soovituslikud piirmäärad tuleb säilitada.
Raporti poolt hääletas 328, vastu 319 ja erapooletuks jäi 34 saadikut.
Euroopa Komisjoni ettepaneku kohaselt saaks maksuvabasid tooteid osta ainult need mere- või lennureisijad, kelle jaoks kolmas riik on vahetu sihtkoht.
Parlamendiliikmed leiavad Astrid LULLING u (EPP-ED, LU) raportis aga, et maksuvabasid tooteid peaks saama osta ka need reisijad, kelle lõppsihtkoht on kolmandas riigis.
St et kui isik lendab Tallinnast läbi Helsingi New Yorki, siis ta peaks saama maksuvabasid oste teha lisaks Helsingi lennujaamale ka Tallinna lennujaamas.
Lisaks soovivad saadikud, et maksuvabasid tooteid saaksid osta ka need reisijad, kes lahkuvad ühenduse territooriumilt mööda maismaad.
Raportis öeldakse, et maksuvaba müük ühenduse territooriumilt mööda maismaad lahkuvatele reisijatele peaks olema lubatud, kui ühenduse piiridel asuvad maksuvabad kauplused näitavad liikmesriikidele, et nad suudavad täita kõik tingimused, et takistada mis tahes võimalikke maksupettusi, maksudest kõrvalehoidumisi või maksueeskirjade rikkumisi.
Tubaka ja alkoholi impordi piirmäärad Ühest liikmesriigist ostetud tubakat ja alkoholi on lubatud teise liikmesriiki viia ilma lisamakse maksmata kui tooted on ostetud isiklikuks tarbimiseks.
Kehtivates ELi õigusaktides antakse soovituslikud suunised selle kohta, millised võiksid olla isiklikuks kasutamiseks mõeldud kogused.
Samas on mõned liikmesriigid hakanud aastate jooksul neid juhiseid kasutama absoluutsete maksimumidena, mis aga Euroopa Komisjoni, parlamendi ja Euroopa Kohtu hinnangul ei ole õige.
Euroopa Komisjon soovib seetõttu tekstist kustutada konkreetsed soovituslikud piirmäärad.
Parlament ei pea soovituslikest piirmääradest loobumist siiski õigeks, sest sellega võib nende arvates kaasneda õiguskindluse vähenemine ja segadus nii tarbijate kui ka kontrolliasutuste seisukohast lähtuvalt.
Kuna tegemist on nõuandemenetlusega, ei ole parlamendi muudatusettepanekud nõukogu jaoks siiski siduvad.
Astrid LULLING (EPP-ED, LU) Dokument: A6-0417/2008 Menetlus: Nõuandemenetlus (*) Arutelu: 17.11.2008 Hääletus: 18.11.2008 Euroopa Parlamendi 18. novembri 2008. aasta õigusloomega seotud resolutsioon ettepaneku kohta võtta vastu nõukogu direktiiv, mis käsitleb aktsiisimaksu üldist korda
-//EP//TEXT TA P6-TA-2008-0541 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-004-ET DOC XML V0//ET
-//EP//TEXT IM-PRESS 20081117BRI42139 ITEM-006-ET DOC XML V0//ET
Naiste õigused / Võrdsed võimalused
EP soovib tagada meeste ja naiste võrdse tasustamise
2008-11-20 - 15:54
Parlament palub vastu võetud raportis, et Euroopa Komisjon esitaks 2009. aasta lõpuks meeste ja naiste võrdse tasustamise põhimõttega seonduvate õigusaktide läbivaatamise ettepaneku.
Raportis selgitatakse, et naised teenivad Euroopa Liidus keskmiselt 15% vähem kui mehed ja erasektoris kuni 25% vähem.
Edit BAUER i (EPP-ED, SK) raportis märgitakse, et naiste ja meeste palgaerinevus liikmesriikides jääb 4% ja üle 25% vahele.
Seejuures on vaatamata juba 30 aastat kehtivatele õigusaktidele ning palgaerinevuse vähendamiseks võetud meetmetele arengud väga aeglased - palgaerinevus on vähenenud 1995. aasta 17 protsendilt 15 protsendini 2005. aastal.
Parlamendiliikmed leiavad seetõttu, et Euroopa Komisjon peaks 2009. aasta lõpuks esitama ettepaneku meeste ja naiste võrdse tasustamise õigusaktide läbivaatamiseks.
Saadikud teevad ka omapoolseid soovitusi, kuidas seda teha.
Rohkem läbipaistvust Saadikud leiavad, et nii regulaarsed palgaauditid kui ka nende tulemuste avaldamine tuleb teha ettevõtete siseselt kohustuslikuks.
Lisaks tuleks täpselt panna paika sellised mõisted nagu "naiste ja meeste palgaerinevus", "otsene diskrimineerimine palga alusel" ning "kaudne diskrimineerimine palga alusel".
Sanktsioonide võimalik kasutamine Kuna valdkonna õigusaktid on vähetõhusad ja ainult õigusaktidega seda probleemi lahendada ei saa, peaksid komisjon ja liikmesriigid saadikute arvates tugevdama kehtivaid õigusakte asjakohaste sanktsioonidega.
Saadikud teevad ettepaneku viia läbi uurimus võimalike sanktsioonide kehtestamise võimaluste, tõhususe ja mõju kohta.
Sanktsioonidena pakutakse välja kahjude hüvitamist või heastamist, haldustrahve, riiklike hüvitiste õigusest ja riigihankemenetluses osalemise õigusest ilmajätmist, ning õigusrikkujate avalikustamist.
Parlamendi algatusõigus - kodukorra artikkel 39 Raport on esitatud kodukorra artikli 39 alusel, mille kohaselt parlament saab taotleda, et Euroopa Komisjon esitaks talle ettepaneku teatud uue õigusakti vastuvõtmiseks või kehtiva õigusakti muutmiseks.
Vastav resolutsioon tuleb vastu võtta parlamendi koosseisu häälteenamusega.
Parlamendi resolutsioonis näidatakse ära akti õiguslikud alused ja nendele lisatakse üksikasjalikud soovitused nõutud ettepaneku sisu suhtes.
Samuti peab ettepanek olema kooskõlas põhiõiguste ja subsidaarsuse põhimõttega.
Kui ettepanekul on finantsmõjud, näitab parlament ära, kuidas tagatakse piisavate rahaliste vahendite olemasolu.
Eesti saadiku sõnavõtt ALDE fraktsiooni nimel sõna võtnud Siiri OVIIRi (ALDE, EE) täielik sõnavõtt: "Raportöör proua Bauer ütles, et vaesusel on naise nägu.
Ka mina pean kordama, et juba aastal 1957 sisaldas Rooma lepingu artikkel 119 põhimõtet, et naised ja mehed peaksid saama võrdse töö eest võrdset tasu.
Täna, aastal 2008, aga teenivad naised Euroopa Liidus keskmiselt 15 protsenti vähem kui mehed, minu koduriigis Eestis lausa 25 protsenti vähem.
Palgaerinevus mõjutab oluliselt naiste olukorda majanduslikus ja ühiskondlikus elus, nii aktiivse tööea jooksul kui ka pärast seda.
Samuti süvendab see naiste sattumist vaesusriski, eelkõige üksikvanemaga peredes.
Tihti muutub palgaerinevus pärast aktiivse tööea lõppu naiste ja meeste pensioni erinevuseks.
Üksik naispensionär elab sageli vaesusriskis.
Sellest tulenevalt tervitan raportis väljakäidut, et Euroopa Komisjonil tuleks 31. detsembriks 2009 esitada õigusakti ettepanek meeste ja naiste võrdse tasustamise põhimõtetega seonduvate kehtivate õigusaktide läbivaatamise kohta.
Liiga palju ja liiga pikka aega oleme vastu võtnud õigusakte, aga tulemused ei ole kiita.
Nagu on näidanud aeg, siis pelgalt Euroopa Liidu õigusaktidega me seda probleemi ei lahenda.
Oluline väljund probleemi lahendamisel on teema tähtsustamine poliitilistes tegevuskavades.
Ainult tõhus poliitikate segu, mis hõlmab paremate ja tõhusamate õigusaktide kõrval ka vastutaja määratlemist, annab võimaluse see probleem ükskord ka positiivselt lahendada. "
Edit BAUER (EPP-ED, SK) Dokument: A6-0389/2008 Menetlus: Kaasotsustamismenetlus (***I) Arutelu: 17.11.2008 Hääletus: 18.11.2008 Euroopa Parlamendi 18. novembri 2008. aasta resolutsioon soovitustega komisjonile meeste ja naiste võrdse tasustamise põhimõtte rakendamise kohta
-//EP//TEXT TA P6-TA-2008-0544 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-005-ET DOC XML V0//ET
-//EP//TEXT IM-PRESS 20081117BRI42139 ITEM-007-ET DOC XML V0//ET
Põllumajandus
Euroopa Liit toetab koolides puuviljade jagamist
2008-11-20 - 15:54
Euroopa Liidu koolidele puuvilja jagamise programmi tuleks parlamendi arvates paremini rahastada.
Lisaks tuleks täpsustada, milliseid puuvilju programmi raames jagatakse.
Puuviljade jagamise programmi abil soovib liit edendada tervislikku toitumist ning võidelda ülekaalulisuse vastu.
Raporti poolt hääletas 586, vastu 47 ja erapooletuks jäi 41 saadikut.
Euroopa Liidus on hinnanguliselt 22 miljonit ülekaalulist last, kellest 5,1 miljonit on rasvunud.
Suures koguses puu- ja köögiviljade söömine vähendab paljude haiguste riski ning hoiab ära ülekaalulisuse tekke ning WHO soovituse kohaselt tuleks päevas süüa vähemalt 400 g puu- ja köögivilju.
Kui 2007. aastal viidi läbi laiaulatuslik puu- ja köögiviljaturu reform, siis Euroopa Parlament ning liikmesriigid leidsid selle käigus, et oleks vaja programmi, mille raames jagataks koolides puuvilju.
Rohkem raha programmi jaoks Euroopa Komisjon pakkus programmi eelarveks 2009/2010 õppeaastal välja 90 miljonit eurot, ent saadikud leiavad, et sellest ei piisa - selle raha eest saaks iga 6-10 aastane laps ühe puuvilja kord nädalas ja seda 30 nädala jooksul.
Niels BUSK i (ALDE, DK) raportis soovivad saadikud, et programmile nähtaks järgmiseks õppeaastaks ette 500 miljonit eurot.
Saadikud leiavad lisaks, et programmi tuleks laiendada ka eelkooliealistele lastele.
Eelistada tuleb kvaliteetseid Euroopa Liidu päritolu puuvilju Parlamendiliikmed leiavad, et programmi raames tuleks jagada vaid Euroopa Liidu päritolu puu- ja köögivilju.
Saadikud lükkasid samas tagasi muudatusettepaneku, mille kohaselt oleks kõik jagatavad puu- ja köögiviljad pidanud olema värsked.
Samuti peaks puu- ja köögiviljad olema kõrge kvaliteediga ning eelistatavalt hooajalised ja kohapeal kasvatatud.
Lisaks tuleks eelistada jätkusuutlikku tootmist ning mahetooteid.
Valiku teeksid liikmesriigid ja Euroopa Komisjon vastavalt toodete tervislikkusele.
Saadikud leiavad samuti, et puuviljade jagamisel tuleks laste jaoks sobival moel selgitada tervisliku toitumise põhimõtteid ning anda teavet mahetoodete kohta.
Niels BUSK (ALDE, DK) Dokument: A6-0391/2008 Menetlus: Nõuandemenetlus (*) Arutelu: 18.11.2008 Hääletus: 18.11.2008 Euroopa Parlamendi 18. novembri 2008. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1290/2005 ühise põllumajanduspoliitika rahastamise kohta ja määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), eesmärgiga kehtestada koolidele puuvilja jagamise kava
-//EP//TEXT TA P6-TA-2008-0542 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-006-ET DOC XML V0//ET
-//EP//TEXT IM-PRESS 20081117BRI42139 ITEM-008-ET DOC XML V0//ET
Põllumajandus
Ühise põllumajanduspoliitika tervisekontroll
2008-11-20 - 15:54
Täiskogul vastu võetud raportites soovivad saadikud vähendada toetuste ümbersuunamist ning tahavad anda liikmesriikidele võimaluse anda lisaabi piimatootjatele ja loomapidajatele.
Samuti tahavad saadikud säilitada seose tootmise ja toetuste vahel ning sekkumisvõimaluse raskustes sektorite jaoks.
Parlament käsitleb ühise põllumajanduspoliitika reformi Luís CAPOULAS SANTOS e (PSE, PT) neljas raportis.
Vähem toetuste ümbersuunamist maaeluarenguprogrammidesse Pärast pikki vaidluseid otsustasid saadikud, et toetuste ümbersuunamine peaks 2013. aastaks suurenema vaid 7%ni ning see peaks olema kohustuslik toetusesaajatele alates 10 000 eurost.
Hetkel on 5% suurune toetuste ümbersuunamine kohustuslik kõikidele toetusesaajatele alates 5000 eurost ning Euroopa Komisjon soovis seda suurendada 13%ni 2013. aastal.
Samuti soovivad saadikud väiksemat toetuste ümbersuunamist suurfarmide puhul.
Saadikud märgivad lisaks, et suurteks tootjateks ei tohi pidada tootjate ühistuid.
Lisaks võeti vastu muudatusettepanekud, mis säilitavad toetuse ja tootmise vahelise seose loomapidajate ning väiketootjate (nt lina, valgurikaste kultuuride ja kuivsööda tootjate) puhul.
Piimaturu läbivaatamine 2010. aastal Saadikud toetasid komisjoni plaani tõsta piimakvoote 1% võrra turustusaastatel 2009/10 kuni 2014/2015.
2010. aasta lõpuks peaks aga Euroopa Komisjon saadikute arvates olukorda uuesti hindama ja esitama aruande piimaturu kohta.
Saadikud soovivad ka, et kui mõned liikmesriigid ei kasuta oma kvoote ära, siis saaksid teised oma kvoote suurendada.
Lisaks pooldavad saadikud piimafondi loomist, et toetada piimasektori reformi.
Toetus raskustes olevatele sektoritele Raportis öeldakse, et liikmesriigid võivad kuni 15% oma toetustest kasutada raskustes olevate sektorite, nt loomapidamise ja piimasektori, toetamiseks.
Samuti võib seda raha kasutada kindlustuskatte laiendamiseks, sh kliimast tingitud kahjustuste ning looma- ja taimehaigustest põhjustatud kahjude eest kindlustamiseks.
Ühise põllumajanduspoliitika raames põllumajandustootjate suhtes kohaldatavad toetuskavad Luís CAPOULAS SANTOS (PSE, PT) Dokument: A6-0402/2008 Menetlus: Nõuandemenetlus (*) Arutelu: 18.11.2008 Hääletus: 19.11.2008 Ühise põllumajanduspoliitika muudatused, muutes määrusi (EÜ) nr 320/2006, (EÜ) nr 1234/2007, (EÜ) nr 3/2008 ja (EÜ) nr […]/2008 Luís CAPOULAS SANTOS (PSE, PT) Dokument: A6-0401/2008 Menetlus: Nõuandemenetlus (*) Arutelu: 18.11.2008 Hääletus: 19.11.2008 Määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) muutmine Luís CAPOULAS SANTOS (PSE, PT) Dokument: A6-0390/2008 Menetlus: Nõuandemenetlus (*) Arutelu: 18.11.2008 Hääletus: 19.11.2008 Otsuse 2006/144/EÜ (ühenduse maaelu arengu strateegiasuuniste kohta (programmiperiood 2007–2013)) muutmine Luís CAPOULAS SANTOS (PSE, PT) Dokument: A6-0377/2008 Menetlus: Nõuandemenetlus (*) Arutelu: 18.11.2008 Hääletus: 19.11.2008 Euroopa Parlamendi 19. novembri 2008. aasta õigusloomega seotud resolutsioon ettepaneku kohta võtta vastu nõukogu määrus, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks Euroopa Parlamendi 19. novembri 2008. aasta õigusloomega seotud resolutsioon ettepaneku kohta võtta vastu nõukogu määrus ühise põllumajanduspoliitika muudatuste kohta, muutes määrusi (EÜ) nr 320/2006, (EÜ) nr 1234/2007, (EÜ) nr 3/2008 ja (EÜ) nr […]/2008 Euroopa Parlamendi 19. novembri 2008. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta Euroopa Parlamendi 19. novembri 2008. aasta õigusloomega seotud resolutsioon ettepaneku kohta võtta vastu nõukogu otsus, millega muudetakse otsust 2006/144/EÜ ühenduse maaelu arengu strateegiasuuniste kohta (programmiperiood 2007–2013)
ET
1
LINK
/activities/plenary/ta.do?language=ET
ET
2
LINK
/activities/plenary/ta.do?language=ET
ET
3
LINK
/activities/plenary/ta.do?language=ET
ET
4
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-007-ET DOC XML V0//ET
-//EP//TEXT IM-PRESS 20081117BRI42139 ITEM-009-ET DOC XML V0//ET
Rahvatervis
EP: Euroopa Liit vajab HIVi strateegiat
2008-11-20 - 15:54
Vastu võetud resolutsioonis kutsuvad saadikud nõukogu ja komisjoni üles sõnastama HIVi käsitlevat strateegiat, et edendada varajast diagnoosimist, vähendada takistusi testimisele ja tagada varajane ravi.
EuroHIVi 2006. aasta aruande kohaselt lisandus ajavahemikus 1999–2006 Euroopa Liidus 269 152 uut HIV-nakkusega inimest, kusjuures 11% uutest HIViga nakatunutest on alla 25aastased noored.
Resolutsiooni poolt hääletas 480, vastu 4 ja erapooletuks jäi 10 saadikut.
EuroHIVi ja UNAIDSi aruanded kinnitavad, et HIViga nakatumiste arv Euroopa Liidus ja samuti naaberriikides kasvab murettekitava kiirusega ning et teatavates riikides on hinnanguline HIViga nakatunud inimeste arv peaaegu kolm korda suurem kui ametlikud andmed näitavad.
Suur osa HIViga nakatumistest jääb diagnoosimata ning paljud inimesed ei tea, kas nad on nakatunud või mitte.
Samas on AIDSi diagnoosimine vähenenud ning EuroHIVi 2006. aasta lõpu andmeil diagnoositi ELis võrreldes 1999. aastaga 40% võrra vähem juhtumeid.
Selliste andmete valguses kutsub parlament nõukogu ja komisjoni üles sõnastama HIVi käsitlevat strateegiat, et edendada varajast diagnoosimist ja vähendada takistusi testimisele.
Samuti peaks strateegia tagama varajase ravi ja selle kasulikkusest teavitamise.
Komisjoni kutsutakse lisaks üles kehtestama HIV/AIDSi riski vähendamise strateegiat, mis keskenduks haavatavamatele rühmadele ja teadaolevalt kõrge riskitasemega rühmadele.
Tasuta ja anonüümne testimine Saadikud kutsuvad komisjoni üles eraldama strateegia rakendamise toetuseks märkimisväärseid poliitilisi ja rahalisi vahendeid ning inimressursse.
Komisjoni ja liikmesriike kutsutakse üles tagama juurdepääsu testimisele, mis peab olema tasuta ja anonüümne.
Liikmesriigid peaksid omalt poolt tõhustama HIV/AIDSi ennetamist, testimist ja ravi käsitlevaid teabe- ja koolituskampaaniaid.
Samuti peaks liikmesriigid võtma vastu sätted, et oma jurisdiktsiooni piires keelustada tulemuslikult HIV/AIDSi põdevate inimeste diskrimineerimine, sealhulgas piirangud, mis mõjutavad nende vaba liikumist.
Eesti saadiku sõnavõtt Toomas SAVI (ALDE, EE) märkis oma kõnes, et "HIV positiivseid inimesi koheldakse tihtipeale kui pidalitõbiseid, teadmata, et varase diagnoosi ja ravi korral võivad nad veel kaua tegutseda aktiivsete ühiskonna liikmetena, enne kui AIDS välja areneb ja haigus nende elu tõsiselt mõjutama hakkab."
Savi sõnul on eelarvamus märk teadmatusest ning seetõttu on oluline edendada ühiskonnas nakatanute suhtes mõistmist ja toetust.
"Nõnda tunnevad inimesed ennast kindlamalt, lastes viirusinfektsiooni diagnoosida selle varases staadiumis selle asemel, et jääda teadmatusesse, mis võib olla ohuks teistele," lisas ta.
Savi lõpetas oma sõnavõtu, rõhutades, et: "On ülioluline, et HIV positiivsed inimesed võivad olla avameelsed oma nakkuse osas, kartmata diskrimineerimist, ja suurendades nõnda ühiskonna teadlikkust ja sallivust inimeste suhtes, kellel on HIV või AIDS."
Arutelu: 19.11.2008 Hääletus: 20.11.2008 Euroopa Parlamendi 20. novembri 2008. aasta resolutsioon HIV/AIDSi varajase diagnoosimise ja varajase ravi kohta
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-008-ET DOC XML V0//ET
-//EP//TEXT IM-PRESS 20081117BRI42139 ITEM-010-ET DOC XML V0//ET
Sisseränne
ELi "sinine kaart" kõrgelt kvalifitseeritud võõrtööjõule
2008-11-20 - 15:54
Parlament leiab, et Euroopa Liidu "sinine kaart", mis lubab kolmandatest riikidest pärit kõrgelt kvalifitseeritud töötajatel lihtsamini ELi tööturule pääseda, vajab täpsemat määratlemist.
Parlamendiliikmed soovivad direktiivi sätteid täpsustada ning tahavad võimaldada liikmesriikidele suuremat paindlikkust.
Samas kutsuvad nad liikmesriike üles eelistama ühenduse kodanikke.
Raporti poolt hääletas 388, vastu 56 ja erapooletuks jäi 124 saadikut.
Euroopa Komisjoni "sinise kaardi" ettepaneku eesmärk on teha ELi tööturg kolmandatest riikidest pärit kõrgelt kvalifitseeritud töötajatele atraktiivsemaks.
Ettepaneku kohaselt kasutatakse kiirendatud ja paindlikku lubade andmise menetlust, mis siiski ei vahetaks välja liikmesriikide menetlusi.
Euroopa Liidu kui sisserändesihi vähese atraktiivsuse põhjuseks on ELis praegu kehtivad 27 erinevat lubade andmise süsteemi, mis raskendavad tunduvalt potentsiaalsetel kolmandate riikide võõrtöötajatel probleemideta ühest liikmesriigist teise liikuda.
"Sinine kaart" võimaldaks ühes liikmesriigis kolm aastat töötanud isikul siseneda pärast seda ka teiste liikmesriikide tööturule.
Kaart kehtiks kolm aastat ning teda saaks pikendada veel kahe aasta võrra.
Kui töötaja leping on lühem, tuleks kaart väljastada lepingu kehtivuse ajaks pluss kolmeks kuuks, leiavad parlamendiliikmed.
Kes saavad "sinist kaarti" taotleda?
Ewa KLAMT i (EPP-ED, DE) nõuandemenetluse raames vastu võetud raportis täpsustatakse, millistele nõudmistele peab kaardi taotleja vastama: taotleja peab olema leidnud töökoha ELi riigis ja ta peab olema vähemalt viieaastane töökogemus vastavas sektoris või liikmesriigi poolt tunnustatud kõrgharidus.
Taotleja tööleping peab palgana tagama asjaomase liikmesriigi 1,7-kordse keskmise brutopalga ning see ei tohi olla väiksem palgast, mida makstakse võrreldavat tööd tegeva töötaja suhtes vastuvõtvas riigis.
Kaarti peaks olema võimalik anda ka nendele kolmandate riikide kodanikele, kes juba praegu viibivad legaalselt ELis, ent mitte varjupaigataotlejatele ega hooajatöölistena liitu sisenenud isikutele.
"Sinise kaardi" omanikul on õigus kaasa võtta ka oma perekond ning kaardiomaniku abikaasal on õigus liidus tööd otsida.
Samuti on neil õigus sotsiaalkaitsele.
Kui kaardiomanik peaks töö kaotama, tuleks talle saadikute arvates anda kuus kuud aega uue töö leidmiseks (Euroopa Komisjoni ettepanek oli kolm kuud).
Ühenduse eelistamise põhimõte
Saadikud usuvad, et liikmesriikidel peab olema õigus otsustada, kui palju siniseid kaarte nad soovivad igal aastal välja anda.
Kaarti ei tohiks näha "õigusena" ning liikmesriikidel peaks olema õigus kaardi andmisest keelduda isegi siis, kui taotleja täidab tingimusi.
Parlamendiliikmed märgivad, liikmesriigid peavad eelistama liidu kodanikke ning võivad eelistada töötuid kolmandate riikide kodanikke, kes elavad seaduslikult asjaomases liikmesriigis.
Saadikud paluvad ka, et liikmesriigid ei annaks siniseid kaarte välja nende tööturusektorite puhul, millele juurdepääs on teiste liikmesriikide töötajate jaoks piiratud.
Muud
Parlamendiliikmed märgivad samuti, et liikmesriigid ei tohiks aktiivselt aidata kaasa "ajude väljavoolule" kolmandatest riikidest kui nendes riikides on probleeme tööjõupuudusega, eriti tervishoiu- ning haridussektoris.
Kuna tegemist on nõuandemenetlusega, ei ole parlamendi muudatused nõukogule siiski siduvad.
Parlament võttis vastu ka Patrick GAUBERT i (EPP-ED, FR) raporti, mis käsitleb ühtset elamis- ja tööloa taotlemise korda.
Raporti poolt hääletas 442, vastu 77 ja erapooletuks jäi 42 saadikut.
Eesti saadiku sõnavõtt
Toomas SAVI (ALDE, EE) avaldas oma sõnavõtus kartust, et liikmesriigid võivad oma tööturu olukorda hinnates liialt sageli leida, et olukord ei luba võõrtööjõu tööturule lubamist või et liikmesriigi poliitikad ei luba ELi sinise kaardi poliitika täielikku rakendamist "Ma kardan, et mõned liikmesriigid võivad õõnestada ELi sinise kaardi eesmärki," märkis ta.
"ELi sinine kaart on loodud mitte ainult liikmesriikide tööturu vajaduste rahuldamiseks, vaid ka ajude ringlemise soodustamiseks.
Teatud moel on see ELi arengukoostöö poliitikat toetav meede, sest sinise kaardi omanikud naasevad koduriiki arengu jaoks ülioluliste kogemustega," nentis Savi.
Kolmandate riikide kodanike kõrget kvalifikatsiooni nõudva töö eesmärgil liikmesriiki sisenemise ja seal elamise tingimused
Dokument: A6-0432/2008
Ewa KLAMT (EPP-ED, DE)
Menetlus: Nõuandemenetlus (*)
Arutelu: 19.11.2008
Hääletus: 20.11.2008
Ühtne elamis- ja tööloa taotlemise kord
Patrick GAUBERT (EPP-ED, FR)
Dokument: A6-0431/2008
Menetlus: Nõuandemenetlus (*)
Arutelu: 19.11.2008
Hääletus: 20.11.2008 Euroopa Parlamendi 20. novembri 2008. aasta resolutsioon kolmandate riikide kodanike kõrget kvalifikatsiooni nõudva töö eesmärgil liikmesriiki sisenemise ja seal elamise tingimuste kohta Euroopa Parlamendi 20. novembri 2008. aasta resolutsioon kolmandate riikide kodanikele liikmesriigis elamist ja töötamist võimaldava ühtse loa taotlemise ühtse menetluse ning liikmesriigis seaduslikult elavate kolmandatest riikidest pärit töötajate ühiste õiguste kohta
ET
1
LINK
/activities/plenary/ta.do?language=ET
ET
2
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-009-ET DOC XML V0//ET
-//EP//TEXT IM-PRESS 20081117BRI42139 ITEM-011-ET DOC XML V0//ET
Välissuhted
Saadikud mures olukorra pärast Kongos
2008-11-20 - 15:54
Vastu võetud resolutsioonis on saadikud mures kokkupõrgete pärast Põhja-Kivus ning vägivalla pärast Kongo DV idaosas.
Kõiki asjaomaseid riiklikke ja rahvusvahelisi asutusi kutsutakse üles andma selliste tegude toimepanijad kohtu alla.
ÜRO Julgeolekunõukogu peaks aga võtma meetmeid, mis hoiaksid ära edasised rünnakud Kongo DV idaprovintside tsiviilelanike vastu.
Saadikud kinnitavad oma toetust MONUCile ja nad paluvad teha kõik, et see missioon saaks täiel määral täita oma volitusi.
Saadikud tunnevad suurt muret kokkupõrgete sagenemise pärast Põhja-Kivus ning nende tagajärgede pärast Kongo DV idaosa ja kogu piirkonna elanikele, eelkõige humanitaarsete tagajärgede pärast Rahvakaitse Rahvuslikku Kongressi (CNDP) hiljutise pealetungi tulemusel.
Parlamendiliikmed on äärmiselt nördinud tapatalgute, inimsusevastaste kuritegude ja naiste ning tütarlaste vastase seksuaalvägivalla pärast Kongo DV idaprovintsides ja nad kutsuvad kõiki asjaomaseid riiklikke ja rahvusvahelisi asutusi andma selliste tegude toimepanijad süstemaatiliselt kohtu alla.
ÜRO Julgeolekunõukogu kutsutakse üles võtma kiiremas korras kõiki meetmeid, millega on võimalik hoida reaalselt ära edasised rünnakud Kongo DV idaprovintside tsiviilelanike vastu.
Resolutsioonis tervitatakse komisjoni ja liikmesriikide tehtud otsust suurendada humanitaarabi kriisis kannatada saanud tsiviilelanikele.
Kõiki osapooli kutsutakse üles tagama humanitaarabitöötajatele juurdepääsu haavatavatele kogukondadele ja tagama nende turvalisust, et humanitaarabi andmine saaks jätkuda.
Saadikud on lisaks veendunud, et Amani ja Nairobi protsessid on jätkuvalt asjakohane raamistik, et stabiliseerida pikaajaliselt olukord Kongo DV idaosas.
Nad nõuavad, et CNDPd ühineks viivitamatult taas Amani rahuprotsessiga.
Samuti tuleb teha täiendavaid jõupingutusi, et lõpetada välismaiste relvastatud rühmituste, eriti FDLRi tegevus Kongo DV idaosas.
Lisaks tuleb parlamendiliikmete arvates korraldada Ida-Aafrika suurte järvede piirkonda käsitlev rahvusvaheline konverents, et leida konfliktile toimiv poliitiline lahendus ning edendada piirkonna kindlat majanduslikku integratsiooni, millest oleks kasu piirkonna kõikidele riikidele.
ÜRO missioon Kongo DVs Saadikud kinnitavad oma toetust ÜRO missioonile Kongo DVs (MONUC), mille kohalolu on teatud puudustele vaatamata praeguses dramaatilises olukorras hädavajalik, ja nad paluvad teha kõik, mis võimalik, et see missioon saaks täiel määral täita oma volitusi.
Nõukogu ja eelkõige Belgiat, Prantsusmaad, Itaaliat ja Ühendkuningriiki kutsutakse üles etendama juhtrolli selle tagamisel, et ÜRO Julgeolekunõukogu ja rahuvalveoperatsioonide osakond toetaksid MONUCit tema tegutsemisvalmiduse parandamisega asjakohase varustuse ja isikkoosseisu näol.
Samuti kutsutakse nõukogu üles nõudma ÜRO Julgeolekunõukogult, et ta annaks MONUCile volitused ja vahendid, et takistada relvarühmitustel maavarade ekspluateerimist, mis hõlmaks ka järelevalvet ja kontrolli võtmetähtsusega piiripunktides, lennuväljadel, valitud kaevanduspiirkondades ja varustusteedel.
Maavarad Saadikud märgivad, et loodusvarade ebaseaduslik ekspluateerimine Kongo DV idaosas on mässuliste rühmituste rahastamisallikas ning et seetõttu on oluline võidelda sellise piirkonna mässuliste rühmituste ja valitsuste teostatava ebaseadusliku ekspluateerimise vastu.
Kongo võime kutsutakse üles likvideerima mässuliste rühmituste majanduslikku baasi ning tõkestama nende juurdepääsu maavaradele ning kauplemisvõrgustikele.
ELi liikmesriike kutsutakse üles rakendama riigi stabiliseerimisele kaasa aitamiseks ÜRO ekspertgrupi soovitusi Kongo DV maavarade ebaseadusliku kasutamise kohta, kaasa arvatud sanktsioone nende isikute ja äriühingute suhtes, kelle osalus rüüstamises on tõendatud.
Komisjoni ja nõukogu kutsutakse üles nõudma kõnelustel Kongo DV ja selle naaberriikide valitsustega loodusvarade jälgitavuse ja päritolutõendite tõhusate süsteemide rakendamist, sealhulgas nõustumist ÜRO volitustega vaatlejate saatmisega nende territooriumile, et jälgida loodusvarade importimist Kongo DVst ning kõnealuste ÜRO volitustega vaatlejate turvalisuse tagamist.
Saadikud kordavad oma nõuet luua Kimberley protsessi eeskujul tulemuslikud kontrollimehhanismid Kongo DVst ELi turule imporditavate loodusvarade päritolu kindlaks tegemiseks.
Resolutsiooni poolt hääletas 486, vastu 30 ja erapooletuks jäi 17 saadikut.
Arutelu: 19.11.2008 Hääletus: 20.11.2008 Euroopa Parlamendi 20. novembri 2008. aasta resolutsioon Euroopa Liidu reageerimise kohta halvenevale olukorrale Kongo Demokraatliku Vabariigi idaosas
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-010-ET DOC XML V0//ET
-//EP//TEXT IM-PRESS 20081117BRI42139 ITEM-012-ET DOC XML V0//ET
Institutsioonid
Ülejäänud hääletustulemused:
2008-11-20 - 15:54
Euroopa Parlamendi resolutsioonid ja vastu võetud tekstid.
Teisipäev, 18. november 2008
Menetlus: Nõuandemenetlus (*)
Raport: Jacek Saryusz-Wolski (A6-0416/2008) - EÜ-Kasahstani vaheline partnerlus- ja koostöölepingu protokoll
Kodukorra artikli 43 lõige 1
Raport võeti vastu 585 poolt-, 12 vastu- ja 12 erapooletu häälega.
Menetlus: Nõuandemenetlus (*)
Raport: Angelika Niebler (A6-0439/2008) - Ühisettevõte Euroopa lennuliikluse uue põlvkonna juhtimissüsteemi (SESAR) väljaarendamiseks
Kodukorra artikli 43 lõige 1
Raport võeti vastu 607 poolt-, 18 vastu- ja 12 erapooletu häälega.
Menetlus: Kaasotsustamismenetlus (***I)
Raport: Diana Wallis (A6-0382/2008) - Kahe- või kolmerattaliste mootorsõidukite kohustuslik märgistus (kodifitseeritud versioon)
Kodukorra artikkel 80
Raport võeti vastu 617 poolt-, 17 vastu- ja 16 erapooletu häälega.
Menetlus: Kaasotsustamismenetlus (***I)
Raport: Diana Wallis (A6-0383/2008) - Äriühinguõigus, ühe osanikuga osaühingud (kodifitseeritud versioon)
Kodukorra artikkel 80
Raport võeti vastu 631 poolt-, 17 vastu- ja 12 erapooletu häälega.
Menetlus: Kaasotsustamismenetlus (***I)
Raport: Diana Wallis (A6-0384/2008) - Põllu- ja metsamajanduslike ratastraktorite juhiistmed (kodifitseeritud versioon)
Kodukorra artikkel 80
Raport võeti vastu 628 poolt-, 18 vastu- ja 18 erapooletu häälega.
Menetlus: Nõuandemenetlus (*)
Raport: Diana Wallis (A6-0387/2008) - Välistegevuse tagatisfond (kodifitseeritud versioon)
Kodukorra artikkel 80
Raport võeti vastu 632 poolt-, 21 vastu- ja 14 erapooletu häälega.
Menetlus: Nõusolekumenetlus (***)
Raport: Hans-Peter Mayer (A6-0428/2008) - Tsiviil- ja kaubandusasjade kohtualluvuse ja neid käsitlevate kohtuotsuste tunnustamise ja täitmise konventsioon
Kodukorra artikkel 131
Raport võeti vastu 646 poolt-, 17 vastu- ja 7 erapooletu häälega.
Menetlus: Kaasotsustamismenetlus (***I)
Raport: Pervenche Berès (A6-0376/2008) - Ühenduses kasutatav Euroopa rahvamajanduse ja regionaalse arvepidamise süsteem
Kodukorra artikkel 131
Raport võeti vastu 648 poolt-, 18 vastu- ja 7 erapooletu häälega.
Menetlus: Omaalgatuslik raport
Raport: Reimer Böge (A6-0430/2008) - Globaliseerumisega Kohanemise Euroopa Fondi kasutuselevõtmine
Kodukorra artikkel 131
Omaalgatuslik raport võeti vastu 627 poolt-, 25 vastu- ja 70 erapooletu häälega.
Menetlus: Omaalgatuslik raport
Raport: Klaus-Heiner Lehne (A6-0421/2008) - Frank Vanheckelt parlamendiliikme puutumatuse äravõtmise taotlus
Kodukorra artikkel 131
Omaalgatuslik raport võeti vastu 564 poolt- ja 61 vastuhäälega.
Menetlus: Omaalgatuslik raport
Raport: Klaus-Heiner Lehne (A6-0422/2008) - Massimo D'Alemalt parlamendiliikme puutumatuse äravõtmise taotlus
Kodukorra artikkel 131
Omaalgatuslik raport võeti vastu 543 poolt-, 43 vastu- ja 90 erapooletu häälega.
Menetlus: Omaalgatuslik raport
Raport: Iliana Malinova Iotova (A6-0393/2008) - Tarbijakaitse: tarbijate hariduse ja teadlikkuse parandamine krediidi valdkonnas
Kodukorra artikkel 47
Omaalgatuslik raport võeti vastu 634 poolt-, 12 vastu- ja 27 erapooletu häälega.
Menetlus: Omaalgatuslik raport
Raport: Anna Hedh (A6-0392/2008) - Tarbijaturgude tulemustabel
Kodukorra artikli 45 lõige 2:
Omaalgatuslik raport võeti vastu 643 poolt-, 16 vastu- ja 7 erapooletu häälega.
Menetlus: Omaalgatuslik raport
Raport: Christian Ehler (A6-0418/2008) - Fossiilkütustest säästva elektritootmise varase tutvustamise toetamine
Kodukorra artikkel 47
Omaalgatuslik raport võeti vastu 474 poolt-, 66 vastu- ja 20 erapooletu häälega.
Kolmapäev, 19. november 2008
Menetlus: Kaasotsustamismenetlus (***II)
Soovitus teisele lugemisele Karin Scheele (A6-0425/2008) - Rahvatervist ning töötervishoidu ja tööohutust käsitlev ühenduse statistika
Raport võeti vastu.
Menetlus: Kaasotsustamismenetlus (***I)
Raport: Piia-Noora Kauppi (A6-0400/2008) - Teatavat liiki äriühingute avaldamis- ja tõlkekohustused
Raport võeti vastu 571 poolt-, 31 vastu- ja 10 erapooletu häälega.
Menetlus: Kaasotsustamismenetlus (***I)
Raport: Andreas Schwab (A6-0349/2008) - Euroopa statistika
Raport võeti vastu 599 poolt-, 24 vastu- ja 14 erapooletu häälega.
Neljapäev, 20. november 2008
Menetlus: Kaasotsustamismenetlus (***I)
Raport: Ingeborg Gräßle (A6-0394/2008) - Määruse (EÜ) nr 1073/1999 (Euroopa Pettustevastase Ameti (OLAF) juurdluste kohta) muutmine
Raport võeti vastu 450 poolt-, 8 vastu- ja 11 erapooletu häälega.
Menetlus: Omaalgatuslik raport
Raport: Ville Itälä (A6-0453/2008) - Euroopa Liidu 2008. eelarveaasta paranduseelarve nr 8/2008 projekt
Kodukorra artikkel 131
Omaalgatuslik raport võeti vastu.
Menetlus: Omaalgatuslik raport
Raport: Rainer Wieland (A6-0395/2008) - Euroopa ombudsmani eriaruanne seoses soovituse projektiga Euroopa Liidu Nõukogule kaebuse 1487/2005/GG asjas
Kodukorra artikli 45 lõige 2:
Omaalgatuslik raport võeti vastu.
Menetlus: Omaalgatuslik raport
Raport: Gabriele Stauner (A6-0409/2008) - Sotsiaalkindlustussüsteemide ja pensionide tulevik
Kodukorra artikkel 47
Omaalgatuslik raport võeti vastu 480 poolt-, 44 vastu- ja 10 erapooletu häälega.
Menetlus: Nõuandemenetlus (*)
Raport: Neil Parish (A6-0368/2008) - Ühise turukorralduse ühtse määruse muutmine
Kodukorra artikli 43 lõige 1
Raport võeti vastu.
Menetlus: Nõuandemenetlus (*)
Raport: Pervenche Berès (A6-0450/2008) - Keskmise tähtajaga rahaline abi liikmesriikide maksebilansi toetamiseks
Raport võeti vastu 491 poolt-, 13 vastu- ja 24 erapooletu häälega.
Resolutsiooni ettepanek - Rahaline abi liikmesriikidele
B6-0614/2008
Resolutsiooni ettepanek võeti vastu 491 poolt-, 13 vastu- ja 24 erapooletu häälega.
Resolutsiooni ettepanek - Euroopa kosmosepoliitika
B6-0582/2008
Resolutsiooni ettepanek võeti vastu 443 poolt-, 65 vastu- ja 16 erapooletu häälega.
Resolutsiooni ettepanekud - Kassettlahingumoona leping peab jõustuma enne 2008. aasta lõppu
B6-0588/2008, B6-0589/2008
Resolutsiooni ühisettepanek võeti vastu 471 poolt-, 6 vastu- ja 26 erapooletu häälega.
Resolutsiooni ettepanek - Mesinduse olukord
B6-0579/2008
Resolutsiooni ettepanek võeti vastu 458 poolt-, 13 vastu- ja 5 erapooletu häälega.
Resolutsiooni ettepanekud - Liikmesriikides teostatava keskkonnajärelevalve miinimumnõuded
B6-0580/2008
Resolutsiooni ühisettepanek võeti vastu 390 poolt-, 18 vastu- ja 11 erapooletu häälega.
Euroopa Parlamendi resolutsioonid ja vastu võetud tekstid
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081117BRI42139 FULL-TEXT DOC XML V0//ET
-//EP//TEXT IM-PRESS 20081117BRI42139 ITEM-011-ET DOC XML V0//ET
-//EP//TEXT IM-PRESS 20081117BRI42139 ITEM-COVER-ET DOC XML V0//ET
-//EP//TEXT IM-PRESS 20081117BRI42139 ITEM-001-ET DOC XML V0//ET
-//EP//TEXT IM-PRESS 20081117BRI42139 ITEM-002-ET DOC XML V0//ET
-//EP//TEXT IM-PRESS 20081117BRI42139 ITEM-003-ET DOC XML V0//ET
-//EP//TEXT IM-PRESS 20081117BRI42139 ITEM-004-ET DOC XML V0//ET
-//EP//TEXT IM-PRESS 20081117BRI42139 ITEM-005-ET DOC XML V0//ET
-//EP//TEXT IM-PRESS 20081117BRI42139 ITEM-006-ET DOC XML V0//ET
-//EP//TEXT IM-PRESS 20081117BRI42139 ITEM-007-ET DOC XML V0//ET
-//EP//TEXT IM-PRESS 20081117BRI42139 ITEM-008-ET DOC XML V0//ET
-//EP//TEXT IM-PRESS 20081117BRI42139 ITEM-009-ET DOC XML V0//ET
-//EP//TEXT IM-PRESS 20081117BRI42139 ITEM-010-ET DOC XML V0//ET
-//EP//TEXT IM-PRESS 20081117BRI42139 ITEM-011-ET DOC XML V0//ET
-//EP//TEXT IM-PRESS 20081117BRI42139 ITEM-012-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20081117BRI42139 ITEM-COVER-ET DOC XML V0//ET
-//EP//TEXT IM-PRESS 20081117BRI42139 ITEM-001-ET DOC XML V0//ET
-//EP//TEXT IM-PRESS 20081117BRI42139 ITEM-002-ET DOC XML V0//ET
-//EP//TEXT IM-PRESS 20081117BRI42139 ITEM-003-ET DOC XML V0//ET
-//EP//TEXT IM-PRESS 20081117BRI42139 ITEM-004-ET DOC XML V0//ET
-//EP//TEXT IM-PRESS 20081117BRI42139 ITEM-005-ET DOC XML V0//ET
-//EP//TEXT IM-PRESS 20081117BRI42139 ITEM-006-ET DOC XML V0//ET
-//EP//TEXT IM-PRESS 20081117BRI42139 ITEM-007-ET DOC XML V0//ET
-//EP//TEXT IM-PRESS 20081117BRI42139 ITEM-008-ET DOC XML V0//ET
-//EP//TEXT IM-PRESS 20081117BRI42139 ITEM-009-ET DOC XML V0//ET
-//EP//TEXT IM-PRESS 20081117BRI42139 ITEM-010-ET DOC XML V0//ET
-//EP//TEXT IM-PRESS 20081117BRI42139 ITEM-011-ET DOC XML V0//ET
-//EP//TEXT IM-PRESS 20081117BRI42139 ITEM-012-ET DOC XML V0//ET
