Claudio Baglioni kontsert tõstatab immigratsiooniküsimused
Sisseränne
2006-09-13 - 16:21
Claudio Baglioni, otseülekanne 13. septembril 19.00 – 20.30
Igal aastal proovivad Euroopasse jõuda tuhanded ebaseaduslikud sisserändajad.
Risk on suur, sest kuritegelikud organisat­sioonid kasutavad ära immigrantide soovi parema elu järele.
EL peab leidma probleemile kiire ja sobiva lahenduse.
Kolma­päeva õhtul toimub Brüsselis Euroopa Parlamendi istungitesaalis itaalia laulja Claudio Baglioni kontsert, millega soovitakse tõsta immigratsiooniküsimuste teadlikkust ELis.
Ürituse korraldajad on Itaaliast pärit sotsialistide hulka kuuluv parlamendisaadik Lilli Gruber ja kodanikeõiguste komisjoni esimees Jean-Marie Cavada (Prantsusmaalt pärit liberaal, Euroopa demokraatide ja liberaalide liidu fraktsioon).
Lilli Gruber ütleb: “ELil on aeg võtta vastutus selles olulises ja delikaatses küsimuses.
Me peame olema julged, tegelema sisserände küsimusega positiivsel moel, vaatlema seda kui ressurssi.”
Claudio Baglioni on oma kodumaal hästituntud muusik ja helilooja.
Viimastel aastatel on ta aktiivselt tegelenud humanitaarküsimuste teadlikkuse suurendamise­ga, eelkõige immigrat­siooni valdkonnas.
Ta on juba organiseerinud mitmeid kontserte Lampedusa saarel, mida on tabanud ebaseaduslike sisserändajate uputus.
Ebaseaduslik sisseränne
Igal aastal saabub ELi suur hulk seaduslikke ja ebaseaduslikke sisserändajaid ja varjupaiga taotlejaid.
Euroopa vananev ühiskond ja lüngad tööturul näitavad vajadust sisserändajate järele, kuid samal ajal on massiline sissevool muutnud prioriteediks sellele lahenduse leidmise.
Mõnele Vahemere piirkonna riigile on ebaseaduslikul sisserändel olnud eriline mõju.
Suvel maabus Lampedusa saarel Itaalias 10 000 Aafrika immigranti ning veel 20 000 Kanaari saartel.
Paljud teised ei jõudnud oma sihtkohta elusana.
Ebaseadusliku sisserändega käib sageli kaasas organiseeritud kuritegevus, kes sellelt kasu lõikab.
Mis saab edasi?
Strasbourgi täiskoguistungi ajal 27. septembril arutab EP koos nõukogu ja komisjoniga sisserände küsimusi.
Parlamendiliikmed on juba alustanud Vahemere piirkonna riikides asuvate kinni­pidamiskeskuste külastamist lisainfo kogumise eesmärgil ning jätkavad neid visiite sügisel alustades Kreekast.
20060912STO10575 Otseülekanne Kodanikeõiguste komisjon Baglioni veebileht
ET
1
PHOTO
20060907PHT10474.jpg
ET
2
LINK
/eplive/public/freetext_page_webstreaming/default/default_et.htm
ET
3
LINK
/activities/expert/committees/presentation.do;jsessionid=F5BF82BD163F58B2CCCF13F900CFDB05.node1?committee=1248&&language=ET
ET
4
LINK
http://www.baglioni.it/home.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
