31.3.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Frank Vanhecke
Ettepanek muuta Euroopa Komisjoni endiste liikmete ning Euroopa Kohtu ja Esimese Astme Kohtu presidendi, liikmete, kohtujuristide ja kohtusekretäri üleminekutoetuse korda
Euroopa Parlamendi resolutsiooni ettepanek ettepaneku kohta muuta Euroopa Komisjoni endiste liikmete ning Euroopa Kohtu ja Esimese Astme Kohtu presidendi, liikmete, kohtujuristide ja kohtusekretäri üleminekutoetuse korda
Euroopa Parlament ,
–
võttes arvesse kodukorra artiklit 113,
A.
arvestades, et Euroopa Komisjoni endiste liikmete ning Euroopa Kohtu ja Esimese Astme Kohtu presidendi, liikmete, kohtujuristide ja kohtusekretäri igakuise üleminekutoetuse suurus on ametiaja pikkusest sõltuvalt 40−65% ametist lahkumise aja palgast ja et määruse 422/67/EMÜ, 5/67/Euratom kohaselt saavad isegi isikud, kes töötasid nimetatud ametikohal ainult mõne kuu, kolme aasta jooksul üleminekutoetust, mis moodustab 40% ametist lahkumise aja palgast;
B.
arvestades, et need isikud võivad juhul, kui uue töö eest saadav tasu koos üleminekutoetusega on väiksem kui ametist lahkumise aja palk, endale jätta nii uue töö eest saadava tasu kui ka üleminekutoetuse,
1.
kutsub nõukogu üles komisjoni liikmete üleminekutoetuse süsteemi muutma selliselt, et toetus väheneks järsult maksimaalselt 25 protsendile, et toetust makstaks ainult üks aasta ja et õigus toetusele lõppeks uuele tööle asumisel.
