COP15 läheneb lõpule: kas maailm suudab kokku leppida?
Keskkond
2009-12-17 - 15:30
Teisipäeval sõitis EP delegatsioon jalgratastel ümber Bella-keskuse.
Pildil esimees Jo Leinen "Õhk pole külm vaid Kopenhaageni linna peal, vaid ka Bella-keskuses," ütles EP delegatsiooni juht Jo Leinen, kui esmaspäeva hommikul Kopenhaagenis ÜRO kliimakonverentsile jõudis.
Neli päeva hiljem, päev enne konverentsi lõppu, pole ikka veel teada, kuhu keerulised läbirääkimised viivad.
Täna ja homme saabuvad 120 riigi- ja valitsusjuhti peavad homseks otsuse ära tegema.
Võib juhtuda, et otsuse tegemine venib laupäevale.
Kaootiline - see on sõna, mida osalejad kasutavad Bella-keskuses toimuva kirjeldamiseks, kuhu on kogunenud ligi 15 000 osalejat ning üle 1400 ajakirjaniku tervest maailmast.
Kõik osalejad ei saa isegi hoonesse sisse, sest järjekorrad on viimastel päevadel veninud 5-6tunnisteks.
Kopenhaagenis on külmakraadid.
Indialased, aafriklased, mittetulundusühingute esindajad ja ministrid üle maailma jooksevad ühtedes ja samades koridorides ühelt koosolekult teisele, püüdes edastada oma sõnumit kliimamuutuste katastroofiliste tagajärgede kohta.
Ülisuur õhupall Bella-keskuse ees näitab, kui palju on visuaalselt üks tonn CO2-e.
USA ja Hiina tugevad läbirääkijad
Kõrgetasemelised läbirääkimised konverentsil algasid teisipäeval, kui saabusid ministrid ja läbirääkijad 193st riigist.
Täna ja homme kogunevad riigi- ja valitsusjuhid, sealhulgas Ameerika Ühendriikide president Obama.
Viimane võtab läbirääkimiste tugevdamiseks kaasa riigisekretär Hillary Clintoni.
Esmaspäevast alates Kopenhaagenis viibinud parlamendi delegatsiooni aseesimees Karl-Heinz Florenz kirjeldab nii USAd kui Hiinat hetkel väga tugevate läbirääkijatena.
"Iseasi on G77-ga (arenguriigid - toim), kes ei suuda omavahel kokku leppida."
Läbimurret oodates
EP 15liikmeline delegatsioon on COP15 läbirääkimisi jälginud alates esmaspäevast.
Kohtumised on toimunud ELi eesistujaga, parlamendiliikmetega Indiast, Hiinast, Brasiiliast ja Jaapanist, samuti Ühinenud Rahvaste Organisatsiooni kliimamuutuste raamkonventsiooni (UNFCCC) juht Yvo de Boeri ning ELi uus kliimameetmete volinik Connie Hedegaardiga.
Terve kolmapäeva ootas Bella-keskus konverentsi juhtivalt Taanilt konsensust saavutava teksti.
Seda ei tulnud.
Saadikud pole läbimurde ootuses lootust veel kaotanud.
Läbirääkimised kriitilises faasis
EP Facebooki lehel küsimustele vastanud Karl-Heinz Florenz, kes koostas kliimamuutuste kohta EPs ka raporti, tunnistas, et "läbirääkimised on jõudnud kriitilisse faasi".
Jo Leinen, EP delegatsiooni juht, nõustub temaga, nentides, et "on kahju, et Kopenhaagenist ei tule kõikehõlmavat tulemust".
"Kopenhaageni järgne protsess on sama oluline kui Kopenhaagen ise.
2010. aasta suveks peab meil olema uus õiguslikult siduv leping."
Täna, kui president Jerzy Buzek liitub konverentsiga, korraldab EP ELi paviljonis saastekvootidega kauplemise süsteemi tutvustava ürituse, rääkides ka plaanitavast koostööst Ameerika Ühendriikidega.
Viimase paviljon on konverentsil täpselt ELi oma kõrval.
20091211STO66325 COP15 veebileht EP delegatsiooni veebileht EP soovib Kopenhaagenist tõelist läbimurret Europarltv - Ummikseis Kopenhaagenis
ET
1
PHOTO
20091215PHT66421.jpg
ET
2
LINK
http://www.cop15.com
ET
3
LINK
http://www.europarl.eu/climatechange
ET
5
LINK
http://www.europarltv.europa.eu/yourParliament.aspx
-//EP//TEXT IM-PRESS 20091130FCS65642 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
