Humanitaarkriis Palestiina territooriumil ning Euroopa Liidu roll
Välissuhted
2006-06-01 - 16:06
Parlament tunneb sügavat muret humanitaar-, majandusliku ja finantsolukorra halvenemise pärast Läänekaldal ja Gazas ning rõhutab, et halvenemisele tuleb reageerida, et hoida ära kaost ja edasist poliitilist ebastabiilsust.
Saadikud teevad resolutsioonis ka ettepanekuid Palestiina rahastamismehhanismi osas.
Resolutsioonis märgitakse, et: " 9. mail 2006 kordas nelik, et toetab abi andmist, mis on suunatud Palestiina rahva põhiliste inimvajaduste rahuldamisele ja väljendas valmisolekut käivitada ajutine rahvusvaheline mehhanism, mis on ulatuselt ja kestvuselt piiratud ning tagab abi kohaletoimetamise otse palestiinlasteni" ning et " ELile on antud ülesanne töötada välja ja esitada see mehhanism ".
Abi andmisel paluvad saadikud nõukogul ja komisjonil muuhulgas:
tegutseda neliku raames eesmärgiga tagada kiiresti palestiinlaste jaoks esmatähtsa abi kohaletoimetamine humanitaarabiasutuste ja VVOde vahendusel, ja neliku poolt soovitatud ajutise rahvusvahelise mehhanismi rakendamine, et kindlustada Palestiina rahvale otsetoetuse andmine Maailmapanga või teiste rahvusvaheliste organite kaudu;
kutsuda Ühendriikide ja teiste doonorriikide valitsusi üles tagama sellele mehhanismile suurt ja paindlikku ulatust ja aitama sellele kaasa Palestiina omavalitsuse presidendi otsese sekkumisega, ning kindlustama finantskontrolli ja aruandekohustust kulude osas;
töötada välja mehhanism, mis aitab vältida suuremahulist humanitaarkriisi Palestiina territooriumidel; kutsuda kõiki sellise ajutise rahvusvahelise rahastamismehhanismi loomisega seotud institutsioone üles olema võimalikult läbipaistvad, et hoida ära pettust või rahaliste vahendite kõrvalesuunamist;
kutsuda Iisraeli valitsust üles jätkama viivitamatult alates 2006. aasta jaanuarist blokeeritud Palestiina maksu ja tollitulude otsest ülekandmist; märgib, et osa neist vahenditest on kooskõlas 1994. aasta Pariisi protokolliga edastatud tasumiseks elektrivarustuse eest;
taaselustada institutsioonide ülesehitamise protsessi Palestiinas, mis on olnud tunnistajaks tähtsale sündmusele – hiljutiste valimiste toimumisele;
pikendada ELi kohalolu Rafah’s ja jätkata liikumise ja juurdepääsu lepingu rakendamist;
viia läbi olukorra põhjalik hindamine koos ÜVJP kõrge esindajaga, et tagada sidusus nii abimeetmete kui ka poliitiliste ja diplomaatiliste algatuste vahel, eesmärgiga kehtestada presidendi kaudu dialoog Palestiina omavalitsusega;
tagada, et edaspidine abi osutamine vaadatakse üle, pidades silmas seda, kas Palestiina valitsus järgib neid põhimõtteid;
kasutada Euroopa naabruspoliitika raames täielikult Palestiina omavalitsusega sõlmitud tegevuskava võimalusi; komisjon omalt poolt peab tagama ELi ja Iisraeli vahelise tegevuskava rakendamise selles osas, mis puudutab Iisraeli kohustusi Palestiina omavalitsuse ees.
Saadikud on seisukohal, et hiljuti ametisse nimetatud Palestiina valitsusega suhtlemisel peaks eesmärgiks olema mõlemat elujõulist riiki kaasava lõpliku rahulepingu tunnustamise saavutamine ning nii valituse enda kui ka seda toetavate rühmituste vägivallast loobumine.
Parlamendiliikmed märgivad, et valitsuse selgelt väljaöeldud vägivallast loobumine ja tunnistamine, et Iisraeli riik omab õigust eksisteerida, ning Palestiina rahvusvahelised kohustused on ELi ja Palestiina valitsuse vahelise igasuguse koostöö jaoks olulise tähtsusega.
Dokument: RC-B6-0301/2006
Arutelu: 05.04.2006
Hääletus: 01.06.2006
20060531IPR08616 Euroopa Parlamendi ühisresolutsiooni leiate alates 02. juunist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
