Vaherahu päev: Euroopa kui rahu mudel
Inimõigused
2005-11-11 - 15:41
Valge tuvi sümboliseerib rahu
Sellest on nüüdseks möödunud juba 87 aastat, kui Suure Sõja relvad vaikisid.
Kahjuks tunneme seda nime all „Esimene maailmasõda“, mitte kui „sõda, mis lõpetab kõik sõjad“, nagu seda tollal kutsuti.
Praeguseks on elus veel vaid käputäis veterane, kes selle kaevikusõja õudusi mäletavad .
Kõikjal üle maailma tähistatakse 11. novembrit ning järgnevat pühapäeva mitte ainult selle konflikti, vaid ka Teise maailmasõja ohvrite mälestamisega.
Nagu Euroopa Parlament mõnda aega tagasi oma Teise maailmasõja lõpu kuuekümnenda aastapäeva resolutsioonis märkis, on minevikumälestuste elushoidmine oluline, sest "ilma tõe ja mälestusteta ei saa olla leppimist".
Võttes arvesse oma ajalugu, peame mõistma, "et Euroopa integratsiooniprotsess ja Euroopa Liidu edasine areng rahumudelina on inimeste vabal tahtel tehtud otsuse tulemus määrata ise oma saatus ja pühenduda ühisele tulevikule".
Esimese maailmasõja põhjuste nimekiri on pikk.
Sõda puhkeski tegelikult erinevate tegurite koosmõju tagajärjel.
Suurenenud natsionalism, pikaajalised lahendamata vaidlused, keeruline liitlaste süsteem, vääritimõistmised diplomaatilises suhtluses ning võidurelvastumine valasid kõik õli tulle.
Niinimetatud "sõda, mis lõpetab kõik sõjad" oli eelnevatest sõdadest mitmel viisil erinev.
Euroopa industrialiseerimine, eelkõige raudtee areng, oli teinud võimalikuks rinde varustamise suure hulga meeste ja vahenditega.
See aga võimendas konflikti ning tegi sellest kohutava kurnamissõja.
See sõda sai kurikuulsaks oma kaevikutega, esimeste ulatuslike pommitamistega õhust ning tankide ja mürkgaasi kasutamisega.
Ohvrite hulk ületas 31 miljonit, kaasa arvatud üle 9 miljoni lahinguväljal hukkunu.
Sõda tõi endaga kaasa Euroopa kaardi drastilise ümberkujundamise.
Neli impeeriumit (Saksa, Ottomani, Vene ja Austria-Ungari) olid purustatud ning asendunud mitmete järglasriikidega.
Kahjuks aga ei viinud see massiline verevalamine inimesi rahuajastusse.
Euroopa pidi üle elama veel ühe maailmasõja, enne kui ta oli sunnitud tunnistama, et tülid tuleb sõdimise asemel lahendada tõhusama suhtlemise ja koostöö läbi.
Alles Teise maailmasõja lõppedes oli „vana manner“ valmis vahetama kahtlused usalduse ning agressiooni rahu vastu, liikudes nõnda järjest lähemale Euroopa integratsioonile.
20051110STO02207 Euroopa Parlamendi resolutsioon Teise maailmasõja 8. mail 1945. aastal Euroopas lõppemise kuuekümnenda aastapäeva kohta Avaldus Teise maailmasõja Euroopas lõppemise kuuekümnenda aastapäeva kohta
ET
1
PHOTO
20051110PHT02201.jpg
ET
3
LINK
/president/Presidents_old/president_borrell/speeches/en/files/sp0041.htm
-//EP//TEXT TA P6-TA-2005-0180 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
