Ärevust tekitanud meedia- ja blogiraport sai valmis
Informatsioon
2008-10-02 - 17:04
Raportöör Marianne Mikko on õnnelik, et raporti suhtes leiti ühismeel Möödunud nädalal saadikute heakskiidu saanud meediaraport rahustas maha ärevusse sattunud veebipäevikute pidajad Euroopast, kes kartsid tsensuuri ning piirangute kehtestamist.
Eesti sotsiaaldemokraadi Marianne Mikko koostatud raporti lõpptekst erines algvariandist, öeldes, et soovib avada arutelu kõikide veebipäevikutega seotud küsimustes ning tagada meediapluralismi Euroopas.
25. septembri Euroopa Parlamendi istungil saadikute heakskiidu saanud raport soovib lisaks meediapluralismile tagada ka ELi kodanike juurdepääsu vabale ja mitmekülgsele meediale.
Saadikud rõhutavad, et EL ja liikmesriikide ametiasutused peavad kindlustama ajakirjanike ja toimetuste sõltumatuse.
Samuti peetakse tähtsaks toimetuste põhikirjade loomist, et takistada omanikel, osanikel või välistel instantsidel, näiteks valitsustel, sekkuda uudiste infosisusse.
Blogijad toetavad iseregulatsiooni
Teksti algversioon soovis määratleda veebipäevikute õigusliku staatuse, võrdsustades need õiguslikult mis tahes muu avaliku väljenduse vormiga.
See tekitas ägedat vastukaja blogijate seas, kes soovisid jätkata iseregulatsiooniga.
"Blogijate reaktsioonid tõestasid, et teema on tundlik ning tundlikkus tähendab seda, et puudutati midagi olulist," ütles raporti koostaja Marianne Mikko intervjuus parlamendi veebitoimetusele.
Saadikul oli hea meel veebipäevikute kaasamise üle raportisse, sest viimased on oluline osa 21. sajandi meediast.
Ise- või kaasregulatsioon?
Mikko arvates on parim vahend iseregulatsioon, kuigi vahel on hea ka kaasreguleerida.
"Sooviksin olla veidi radikaalsem," kommenteeris Mikko raportit, lisades, et ta on siiski õnnelik, et veebipäevikud lisati raportisse ja et leiti ühiskeel kõikide fraktsioonide vahel.
Saadik küsib ka, et kas veebipäevikud on Ding für sich (asi iseeneses).
"Arvan, et kübersfäär ei ole asi iseeneses, vaid osa inimeste elust.
"Ootan eesolevatest aruteludest palju."
"Sooviksin olla veidi radikaalsem"
Marianne Mikko, sotsiaaldemokraadist parlamendisaadik
20080929STO38338 Saadikud kaaluvad blogijate õigusliku staatuse vajalikkust Pressiteade raporti kohta Raport
ET
1
PHOTO
20081001PHT38506.jpg
-//EP//TEXT IM-PRESS 20080605STO30955 0 NOT XML V0//ET
-//EP//TEXT IM-PRESS 20080922IPR37794 0 NOT XML V0//ET
-//EP//TEXT REPORT A6-2008-0303 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
