P7_TA(2011)0042
Vähktõvealase uurimistegevuse kooskõlastamise tõhustamine Euroopa Liidus
P7_DCL(2010)0080
Euroopa Parlamendi 3. veebruari 2011. aasta deklaratsioon vajaduse kohta tõhustada vähktõvealase uurimistegevuse kooskõlastamist Euroopa Liidus
Euroopa Parlament
, –
võttes arvesse kodukorra artiklit 123,
A.
arvestades, et vähktõbi on Euroopas endiselt peamine surmapõhjus, vähktõve uurimistegevust korraldatakse peamiselt riigi tasandil ning see on kõikjal ELis silmatorkavalt killustatud, ebavõrdne ja erinev ning seega ELi tasandil kooskõlastamata;
B.
tunnistab tungivat vajadust soodustada uurimistegevuses isekulgevat koostööd ja kooskõlastamist,
1.
palub komisjonil edendada üleeuroopalise, riikliku, piirkondliku ja kohaliku vähktõvealase uurimistegevuse kooskõlastamist, koostööd ja ühtsust, vältides kattumist ning keskendudes vähiravi puudujääkide kõrvaldamisele;
2.
palub komisjonil ja liikmesriikidel tagada vähktõve uurimise asjakohane kaardistamine, rahastamine ja tõhustatud koostöö;
3.
palub komisjonil ja liikmesriikidel välja arendada terviklik vähktõve uurimise strateegia, mis lähtuks maatriksist, mille horisontaalmõõde hõlmaks näiteks riikidevahelist uurimistegevust ja diagnostikat ning vertikaalmõõde ennetuse, seire, hooldusteenuse ja elukvaliteedi alast uurimistegevust;
4.
palub komisjonil kasutada vähktõve vastu võitlemise Euroopa partnerlust mitmesuguste uurimisrühmade moodustamiseks;
5.
palub edendada partnerlust patsiendirühmadega, kasutades nende kogemusi ja teadmisi uurimistegevuse arengu kiirendamiseks;
6.
teeb presidendile ülesandeks edastada käesolev deklaratsioon koos allakirjutanute nimedega Allakirjutanute nimekiri on avaldatud 3. veebruari 2011. aasta protokolli lisas 4 ( P7_PV(2011)02-03(ANN4) ).
liikmesriikide parlamentidele.
