Istungi avamine: 2011 eelarve, Cancún ja Sahharovi auhind
Institutsioonid
Täiskogu istungid
2010-12-13 - 18:39
2011. aasta eelarvemenetluse lõpetamine, Cancúni kliimakonverentsi arutelu ning tänavuse Sahharovi auhinna laureaadi Guillermo Fariñase Kuubalt väljasõidu takistamine olid teemad, mille parlamendi president Jerzy Buzek istungit avades esile tõi.
Lisaks meenutas Buzek, et 29 aastat tagasi kuulutati Poolas välja sõjaseisukord ning ta mälestas toonaseid hukkunuid.
President andis teada, et 2011. aasta eelarve arutelu toimub teisipäeval ja hääletus kolmapäeval.
Samuti juhtis ta tähelepanu Cancúni kliimakohtumise arutelule teisipäeval ning märkis, et ka Euroopa Parlamendi delegatsioon osales tippkohtumisel.
President Buzek ütles, et tänavuse Sahharovi mõttevabaduse auhinna laureaadile Guillermo Fariñasele ei ole siiani antud väljasõiduluba, ehkki Buzek seda isiklikult palus kirjas Kuuba presidendile Raul Castrole.
Buzek avaldas lootust, et l eedi Ashton võtab seda tulevikus suhetes Kuubaga arvesse.
Buzek märkis ka, et kui Fariñas lahkuks Kuubalt mõne tunni jooksul, siis ta jõuaks veel õigeks ajaks Strasbourgi.
President andis saadikutele samuti teada, et Godfrey Bloomi (EFD, UK) karistatakse tema käitumise eest 24. novembril - ta jäetakse vastavalt parlamendi kodukorrale seitsmeks päevaks ilma päevaraha õigusest.
Päevakorra muudatused
Rahvapartei fraktsiooni palvel arutatakse József Szájeri raportit Euroopa Komisjoni rakendamisvolituste teostamise kontrollimise kohta kolmapäeval ja hääletatakse neljapäeval.
Sotsiaaldemokraatide fraktsiooni palvel esitatakse suulised küsimused nõukogule ja Euroopa Komisjonile majandusjuhtimise kohta kolmapäeva pärastlõunal.
20101213IPR08968
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
