SUULINE KÜSIMUS H-0344/09
Küsimuste tunniks osaistungjärgul - oktoober 2009
vastavalt kodukorra artiklile 116
esitaja:
Rosa Estaràs Ferragut
Euroopa Komisjonile
Teema: Saarealasid puudutavate EÜ asutamislepingu sätete täitmine
Amsterdami lepingu artiklis 158 ja lepingule lisatud deklaratsioonis nr 30 tunnistatakse, et saarealad kannatavad struktuuriliselt ebasoodsate olude all, mis tulenevad nende saarelisest asendist ja mille püsivus piirab nende majanduslikku ja sotsiaalset arengut.
Ühtlasi märgitakse, et ühenduse õigusaktid peavad neid ebasoodsaid olusid arvestama ja võtma konkreetseid meetmeid nende alade kasuks, et neid õiglastel tingimustel paremini siseturuga integreerida.
Lissaboni leping hõlmab samu sätteid neile suuremat kaalu andes, kuna territoriaalne ühtekuuluvus on kaasatud ühe peamise eesmärgina.
Nimetatud artiklit 158 ei ole praktikas kohaldatud ega edasi arendatud.
On vaja konkreetset Euroopa tasandil integreeritud poliitikat, mis võimaldaks leevendada saarealade ebasoodsaid olusid ja seaks nad mandripiirkondadega võrdsesse olukorda.
Milliseid meetmeid kavatseb komisjon võtta Amsterdami lepingu artiklis 158 sätestatu ja Lissaboni lepingus käsitletavate saarealasid puudutavate sätete täitmiseks selle lepingu jõustumisel?
