EL-Hiina suhted: eelisjärjekorras inimõigused või kaubandus?
Väliskaubandus / Rahvusvaheline kaubandus
2008-12-09 - 17:06
ELi tolli poolt avastatavast võltskaubast 60% pärineb Hiinast Tohutut äripotentsiaali omav ja kiirelt kasvav Hiina Rahvavabariik on ELi peamine kaubanduspartner.
Poliitiliselt mõjuvõimsamaks muutuva Hiinaga suheldes peab Euroopa üle vaatama oma põhimõtted.
Inimõiguste temaatika kerkis esile suviste olümpiamängude ajal, õli on tulle valanud dalai-laama visiit Euroopa Parlamenti ning Sahharovi auhinna andmine Hiina dissident Hu Jiale.
Hollandi saadik Corien Wortmann-Kooli sõnul on inimõigused Hiina ja ELi suhete lahutamatu osa, kuid majandussuhete olulisus on samal ajal aina kasvamas.
"Me peame investeerima ELi ja Hiina vahelistesse ulatuslikesse kaubandussuhetesse ja arendama Maailma Kaubandusorganisatsiooni (WTO) poolt seatud õiglasi tingimusi, mis tagavad ligipääsu turule."
Ühenduse ning suurriigi majandus- ja kaubandussuhteid käsitlevat omaalgatuslikku raportit koostava konservatiivi arvates peab EL arutama Hiinaga inimõiguste temaatikat avatud dialoogi ühe osana.
"See peab põhinema vastastikkusel usaldusel ja pühendumisel rahvusvahelise kogukonna ühistele väärtustele, mitte ühe poole heitlikkusele."
Maailm sõltub ELi ja Hiina vahelisest kaubandusest
EP Hiina delegatsiooni esimees Dirk Sterckxi hinnangul ei saa minna kompromissile inimõiguste ja seaduste järgimise osas.
"Samal ajal pole ELil ja Hiinal valikut: nad peavad olema kaubanduspartnerid, sellest sõltub suur osa maailma majandusest ja arengust," rääkis liberaalide ridadesse kuuluv Belgia esindaja.
Finantskriisi tõmbetuules on Hiina Euroopale kõige olulisem kaubanduspartner.
Kahepoolsed kaubandussuhted on ajavahemikus 2003-2007 kahekordistunud, kuid kõvasti tasakaalust väljas.
ELi kaubandusdefitsiit on ümmarguselt 160 miljardit eurot ning jätkab kasvamist.
Kaubandustõkete tõttu kaotab ELi Hiina suunaline eksport aastas enam, kui 21 miljardit eurot.
Peale selle õõnestavad kaubandussuhteid võltsimine ja piraatkaup, ohutusnõuete rikkumine ning WTO reeglite eiramine.
Majandus kasvab, probleemid jäävad
ELi ja Hiina kaubandussuhteid ja võltsimist puudutav raport, mille autoriks on Itaalia liberaal Gianluca Susta, jõuab istungil arutelule järgmisel nädalal.
Raport palub komisjonilt koostöös Hiina ametivõimudega kiirelt luua tegutsemiskava võitluseks võltsijate vastu.
ELi tolli poolt konfiskeeritavast piraatkaubast 60 protsenti pärineb Hiinast.
Kuigi Hiina majandus kasvab ülikiiresti, ei lahenda see kõiki sotsiaalseid ja kohalikke muresid.
Tõusnud on vajadus energia ja tooraine järele ning kasvav tarbimine viib omakorda keskkonnasaasteni.
Hiina heitkogused suurenevad pidevalt ning seetõttu on tolle riigi kaasamine uutesse kliimakokkulepetesse ülioluline.
Hu Jia ja dalai-laama Hiinal pinnuks silmas
Inimõigusi peetakse rahvusvahelisteks, kuid Hiina seda arusaama välispoliitikas ei tunnista.
Sellise lähenemise selgeks tunnusmärgiks oli Hiina poolne hoiatus enne käesoleva aasta Sahharovi laureaadi väljakuulutamist, milles märgiti, et auhinna määramine Hu Jiale rikub oluliselt Hiina-ELi suhteid.
Auhinnatseremoonia toimub 17. detsembril Strasbourgis, kuid ilma laureaadita, sest inimõiguste aktivist Hu Jia viibib kodumaal trellide taga.
Kahe poole suhted pingestusid veelgi peale Tiibeti vaimse liidri dalai-laama detsembrikuist Euroopa tuuri.
Hiina ütles ära tippkohtumisest Euroopaga, mis oleks 1. detsembril pidanud aset leidma Lyonis.
Põhjuseks Prantsusmaa president Nicolas Sarkozy 6. detsembri kohtumine Gdanskis dalai-laamaga.
Oma neljandal detsembril Euroopa parlamendis peetud kõnes palus Tema Pühadus XIV dalai-laama Euroopalt, et viimane mängiks oma rolli Hiinaga sõbrustades korralikult välja.
"Kui sa oled tõeline sõber, siis sa näitad oma sõbrale tema vigu."
Hiina mõju kasvab
Hiina on kerkinud maailma suuruselt neljandaks majanduseks ja kolmandaks eksportijaks
Hiina poliitiline kaal kasvab sama jõudsalt
EL on Hiina suurim kaubanduspartner
Hiina on USA järel ELi suuruselt teine kaubanduspartner
ELi eksport Hiinasse aastal 2007: 72 miljardit eurot
ELi import Hiinast aastal 2007: 231 miljardit eurot
20081204STO43793 Tema Pühadus XIV dalai-laama - meelerahu on kõige olulisem Fookuses: Hiina - majandusedu, olümpiamängud ning suured probleemid Sahharovi auhind Euroopa Komisjon: EL-Hiina (inglise keeles) Võltsimise mõju rahvusvahelisele kaubandusele Detsembrikuise Strasbourgi istungi päevakava
ET
1
PHOTO
20081209PHT44040.jpg
ET
4
LINK
/sakharov/default_et.htm
ET
5
LINK
http://ec.europa.eu/external_relations/china/index_en.htm#
ET
7
LINK
/sides/indexPartSession.do?reference=2008-12-2&language=ET
-//EP//TEXT IM-PRESS 20081203IPR43683 0 NOT XML V0//ET
-//EP//TEXT IM-PRESS 20080707FCS33566 0 NOT XML V0//ET
-//EP//TEXT REPORT A6-2008-0447 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
