19.9.2011 B7-0524/2011 RESOLUTSIOONI ETTEPANEK vastavalt kodukorra artiklile 120
Kriisi tagajärjed Euroopa nahatööstuses
Cristiana Muscardini
PE472.706v01-00 B7‑0524/2011 Euroopa Parlamendi resolutsiooni ettepanek kriisi tagajärgede kohta Euroopa nahatööstuses
Euroopa Parlament ,
– võttes arvesse kodukorra artiklit 120,
A. arvestades, et finantskriis mõjutas nahatööstust rängalt;
B. arvestades, et majanduse aeglane elavdumine ei ole kriisieelse olukorra taastamiseks piisav;
C. arvestades kulutasuvuse suurt langust tootmiskulude ebaproportsionaalse suurenemise tõttu, mille omakorda tingis põhiliste toorainete hinna tõus (18 kuu jooksul tõusis toornahkade hind 60 kuni 120% ning kemikaalide hind 20%);
D. arvestades, et nüüdseks moodustavad keskkonnahoiuga seotud kulud toodangu väärtusest juba rohkem kui 4%;
1. palub nõukogul ja komisjonil võidelda toornahakaubanduses Euroopavälise protektsionismiga, mida teostavad eksporditõketega eeskätt Brasiilia, India, Argentina ja Venemaa, sest praeguseks jõuab toornahkadest vabaturule alla 50%;
2. palub nõukogu ja komisjoni, et nad nõuaksid keskkonnakaitses ja üldiste jäätmekäitlusstandardite järgimises vastastikkuse põhimõtte kohaldamist;
3. palub nõukogul ja komisjonil sellist vastastikkuse põhimõtte puudumist keskkonnakaitses ja sotsiaalpoliitikas käsitada varjatud dumpinguna;
4. palub nõukogul ja komisjonil Euroopa tarbijale läbipaistvuse ja ohutuse tagamiseks käsitada põhilise ja asendamatu tingimusena nahkade ja nahatoodete jälgitavust, milleks märgitakse toodetele ELi sisenemisel nende päritolu ja koostis.
