Infotunni küsimus H-0602/2010
komisjonile
2010 detsember osaistungjärk
Kodukorra artikkel 116
Ivo Belet
(PPE) Teema: Riigiabi spordi infrastruktuurile
Hollandi meedia väitel on komisjon hakanud uurima väidetavalt ebaseadusliku riigiabi andmist mõnede jalgpalliklubide infrastruktuurile.
Nimetatud klubid on Vitesse, Willem II ja MVV Maastricht.
Komisjon on oma veebisaidil teatanud, et üldiselt on suurem osa infrastruktuurist kohaliku tasandi infrastruktuur ja mõjutab liikmesriikide vahelist kaubandust üksnes erandjuhtudel.
Suure spordi infrastruktuuri rajamise puhul soovitab komisjon kohalikel omavalitsustel valida ehitusettevõtja avaliku pakkumismenetluse kaudu, et staadioni loomine oleks avaliku sektori järelevalve all (või erasektorist pärinevad haldajad ei saaks liiga suurt tasu), et koht pakuks seadmeid eri kasutajatele eri tegevuste harrastamiseks ja seda renditaks vastavalt turuhindadele.
Kas komisjon võiks öelda, milliste kriteeriumite kohta on tal küsimusi?
Milliseid erimeetmeid võivad/peavad asjaomased klubid karistuse vältimiseks võtma?
Kas komisjon võiks seda küsimust täpsemalt selgitada oma praegu koostatavas teatises Euroopa tulevase spordipoliitika kohta?
