Euroopa Parlament avas oma veebitelekanali
Informatsioon
2008-09-18 - 17:12
Europarltv reklaam Europarltv reklaam Europarltv reklaam Europarltv reklaam EP asepresident Alejo Vidal-Quadras veebitelevisiooni avamisel kõnelemas Kultuurikomisjoni esimees Katerina Batzeli (PSE) Europarltv avamisel kõnelemas EP president Hans-Gert Pöttering vajutab punast nuppu, avades veebitelekanali Veebitelevisioon Veebitelevisioon Alates 17. septembrist saavad kõik, kel on ligipääs internetile, vaadata Euroopa Parlamendi veebitelevisiooni, mille eesmärk on edastada ligi 300 tundi telesaateid parlamendis arutlusel olevate oluliste teemade, uudiste ja inimeste kohta.
Europarltv saateid saab jälgida eesti keeles, samuti ka teistes ELi ametlikes keeltes.
Mõned saated dubleeritakse, teised varustatakse subtiitritega.
Lisaks 22-le ametlikule keelele saab mõningaid saateid näha ka iiri keeles.
Veebitelevisioon juhindub avaliku teenuse põhimõtetest ning on teavitamis- ja hariduseesmärkide täitmiseks.
Europarltv võtab arvesse poliitiliste fraktsioonide suhtelist osakaalu ning lähtub toimetamisel neutraalsusest ja poliitilisest sõltumatusest.
Vaatajateks miljonid eurooplased
Kolm aastat tagasi selle telekanali sünniotsuse juures olnud EP asepresident Alejo Vidal-Quadrase sõnul saab telekanalist hea vahend parlamendiliikmetele tutvustamaks oma tegevust kodanikele.
"Pole kahtlust, et vaatajad tulevad poliitilistest ja valitsusringkondadest, kuid lisaks on veel lobitöötajad, eksperdid ning tudengid.
Olulise sündmuse puhul tekib meil auditoorium 20-40 miljoni eurooplase näol," rääkis ta.
Europarltv on jagatud neljaks kanaliks, millest igaüks on suunatud erinevale vaatajaskonnale.
Teie Parlament on suunatud neile, kes on huvitatud poliitikast ELi tasandil: poliitikahuvilistele kodanikele, tööstusringkondadele, sotsiaalpartneritele, lobistidele, akadeemikutele ning ELi institutsioonide töötajatele.
Teie Hääl , mis on suunatud laiemale avalikkusele ja mis pakub võimalust näidata ka kasutaja poolt loodud sisu.
Noorte Euroopa , mis on mõeldud just kooliealistele lastele, kes kasutavad palju internetti ja kes on Euroopa Parlamendi tulevased valijad.
Otseülekanne parlamendist, kus kajastatakse jooksvalt parlamendis toimuvaid sündmuseid, eelkõige täiskogu arutelusid.
Samuti on arhiivis võimalik vaadata eelmisi täiskogusid ning varsti on võimalik vaadata ka parlamendikomisjonide koosolekuid.
Europarltv kui demokraatia väljendus
Lisaks on olemas osa nimega "Avastamas Euroopa Parlamenti", mille eesmärk on anda taustamaterjale parlamendi kohta, sh saadikute ja parlamendi presidentide tutvustused, samuti programmid fraktsioonide, komisjonide ja parlamendi ajaloo ning tegevuse kohta.
Vidal-Quadras vastas ka neile, kes kritiseerivad uut telekanalit kui propagandavahendit.
Tema sõnul on Europarltv moodne avatud demokraatia väljendus, pluralistlik kommunikatsioonivahend, mis käsitleb avatult erinevate poliitiliste arvamustega arutelusid, pakkudes võimalusi nii ajakirjanikele kui ka kodanikele.
20080911STO36948 Europarltv 10 küsimust Europarltv kohta Veebitelevisiooni promoklipp
ET
1
DIAPOPHOTO
20080910PHT36885.jpg
ET
2
DIAPOPHOTO
20080912PHT37046.jpg
ET
3
DIAPOPHOTO
20080915PHT37211.jpg
ET
4
DIAPOPHOTO
20080915PHT37360.jpg
ET
5
DIAPOPHOTO
20080918PHT37579.jpg
ET
6
DIAPOPHOTO
20080918PHT37583.jpg
ET
7
DIAPOPHOTO
20080918PHT37581.jpg
ET
8
DIAPOPHOTO
20080918PHT37585.jpg
ET
9
DIAPOPHOTO
20080918PHT37577.jpg
ET
10
LINK
http://www.europarltv.europa.eu
ET
12
MULTIMEDIA
20080918MLT37603.wmv
-//EP//TEXT IM-PRESS 20080901BKG35904 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
