A6-039999990000/2008
13.10.2008
RAPORT
Ettepanek võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelisele kokkuleppe punktile 26
(KOM(2008)0557 – C6‑0318/2008 – 2008/2253(ACI))
Eelarvekomisjon
Raportöör:
Reimer Böge
PE 412.342v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA NÕUKOGU OTSUS.....................................................4
SELETUSKIRI............................................................................................................................6
REGIONAALARENGUKOMISJONI ARVAMUS....................................................................8
PARLAMENDIKOMISJONIS TOIMUNUD LÕPPHÄÄLETUSE TULEMUS.........................9
EUROOPA PARLAMENDI RESOLUTSIOONI ETTEPANEK
ettepaneku kohta võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktile 26
( KOM(2008)0557 – C6‑0318/2008 – 2008/2253(ACI) )
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2008)0557 – C6‑0318/2008 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkti 26;
– võttes arvesse Euroopa Parlamendi, nõukogu ja komisjoni ühisdeklaratsiooni, mis võeti vastu ELi Solidaarsusfondi käsitleval lepituskohtumisel 17. juulil 2008. aastal;
– võttes arvesse eelarvekomisjoni raportit ja regionaalarengukomisjoni arvamust ( A6‑0399000/2008 ),
1. kiidab käesolevale resolutsioonile lisatud otsuse heaks;
2. teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
3. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA NÕUKOGU OTSUS
xx. oktoober 2008
ELi Solidaarsusfondi kasutuselevõtmise kohta kooskõlas eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktiga 26
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkti 26,
võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta
EÜT L 311, 14.11.2002, lk 3. ,
võttes arvesse komisjoni ettepanekut,
ning arvestades järgmist:
(1) Euroopa Liit on loonud Euroopa Liidu Solidaarsusfondi (edaspidi „fond“), et näidata üles solidaarsust katastroofide tagajärjel kannatanud piirkondade elanikkonnaga.
(2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas.
(3) Määrus (EÜ) nr 2012/2002 sisaldab sätteid, mille alusel on võimalik fondi kasutada.
(4) Prantsusmaa on esitanud taotluse fondi kasutuselevõtmiseks seoses orkaani Dean põhjustatud katastroofiga 2007. aasta augustis.
ON TEINUD JÄRGMISE OTSUSE:
Artikkel 1
Euroopa Liidu 2008. aasta üldeelarves võetakse Euroopa Liidu Solidaarsusfondi raames kasutusele 12 780 000 eurot kulukohustuste assigneeringute ja maksete assigneeringutena.
Artikkel 2
Käesolev otsus avaldatakse Euroopa Liidu Teatajas.
Brüssel,
Euroopa Parlamendi nimel Nõukogu nimel
president eesistuja
SELETUSKIRI
Komisjon teeb ettepaneku eraldada ELi Solidaarsusfondist vahendeid Prantsusmaale 17. mai 2006. aasta institutsioonidevahelise kokkuleppe punkti 26 alusel.
Institutsioonidevahelise kokkuleppe kohaselt on võimalik eraldada fondist vahendeid ülemmäärani 1 miljard eurot aastas.
2008. aastal eraldati kokku 260 411 197 eurot, sellest Ühendkuningriigile 162 387 985 eurot, Kreekale 89 769 009 eurot ja Sloveeniale 8 254 203 eurot.
Komisjon esitas paranduseelarve (nr 7/2008), et kirjendada vastavalt institutsioonidevahelise kokkuleppe punktile 26 2008. aasta eelarvesse teatud kulukohustuste ja maksete assigneeringud.
Prantsusmaa taotles fondist abi pärast orkaani Dean, mis 2007. aasta augustis tõi kahju Martinique’ile ja Guadeloupe’ile.
Kontrollinud, et taotlus vastab nõukogu määruse (EÜ) nr 2012/2002 abikõlblikkuse kriteeriumidele, teeb komisjon ettepaneku kasutada ELi Solidaarsusfondist vahendeid 12 780 000 euro ulatuses, mis eraldatakse finantsraamistiku rubriigi 3 b raames.
Raportöör kiidab heaks, et komisjoni ettepanek ELi Solidaarsusfondist vahendite kasutamise kohta on ainus punkt paranduseelarve projektis 7/2008, ning tuletab meelde, et 17. juuli 2008. aasta lepituskohtumisel avaldasid kaks eelarvepädevat institutsiooni (parlament ja nõukogu) ühisdeklaratsiooni, milles nad „[…] tervitavad komisjoni võetud kohustust, mille kohaselt koostatakse edaspidi kõik solidaarsusfondi kasutuselevõtmisest tingitud esialgsed paranduseelarve projektid üksnes seda eesmärki silmas pidades ”.
Institutsioonidevahelise kokkuleppe punkti 26 kohaselt tuleb pidada kolmepoolseid kõnelusi, enne kui eelarvepädevad institutsioonid annavad nõusoleku fondi vahendite kasutuselevõtmiseks.
Kuna paranduseelarve 7/2008, mis sisaldab otsuse ettepanekut, on kiireloomuline, leppisid mõlemad eelarvepädevad institutsioonid kokku lihtsustatud menetluses.
Regionaalarengukomisjon väljendas oma positiivset arvamust käesolevale raportile lisatud kirjas.
Kahjustuste ning komisjoni kavandatava abi suurus on järgmine:
(EUR)
Otsene kahju
Künnis
2,5 %-l põhinev summa
6 %-l põhinev summa
Kavandatava abi kogusumma
Prantsusmaa: orkaan Dean Guadeloupe'il ja Martinique'il
511 200 000
3 266 629 000
12 780 000
12 780 000
Kokku
12 780 000
Raportöör soovitab lisada heakskiidu komisjoni otsuse ettepaneku kohta käesolevale raportile.
REGIONAALARENGUKOMISJONI ARVAMUS
Hr Reimer Böge
Esimees
Eelarvekomisjon
Teema : Komisjoni ettepanek võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta (KOM(2008) 557 lõplik – 2008/2253(ACI) )
Austatud härra Böge
Lubamatu viivituse vältimiseks heakskiidu andmisel kõnealusele meetmele, mille eelarvekomisjon kavatseb esimesel võimalusel vastu võtta, on mul hea meel teatada, et regionaalarengukomisjon ei ole Solidaarsusfondi kasutuselevõtu vastu, et maksta Prantsusmaale 12 780 000 euro suurune summa vastavalt komisjoni ettepanekule ning kooskõlas 17. mai 2006. aasta institutsioonidevahelises kokkuleppes ja määruses (EÜ) nr 2012/2002 sätestatud eeskirjadega.
Lugupidamisega
Gerardo Galeote
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
13.10.2008
Lõpphääletuse tulemused
+:
–:
0:
23
1
Lõpphääletuse ajal kohal olnud liikmed
Laima Liucija Andrikienė, Reimer Böge, Szabolcs Fazakas, Salvador Garriga Polledo, Louis Grech, Catherine Guy-Quint, Jutta Haug, Ville Itälä, Anne E. Jensen, Janusz Lewandowski, Nils Lundgren, Vladimír Maňka, Gérard Onesta, Margaritis Schinas, Esko Seppänen, Nina Škottová, László Surján, Helga Trüpel, Kyösti Virrankoski, Ralf Walter
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esther De Lange, Michael Gahler, Rihards Pīks, Paul Rübig
