Kriminaalsanktsioonid ühenduse keskkonnaõiguse rikkumise puhul
Keskkond
2008-05-21 - 14:40
Saadikud toetavad komisjoni direktiivi ettepanekut, mille kohaselt tõsiseid keskkonnaõiguse rikkumisi tuleb kõikides liikmesriikides pidada kuritegudeks ning nende puhul tuleb kasutada kriminaalkaristusi.
Parlament ja nõukogu jõudsid ettepaneku osas kokkuleppele, mistõttu menetlus lõpeb esimese lugemisega.
Hartmut NASSAUER i (EPP-ED, DE) raporti vastu võtmisega andsid saadikud oma toetuse põhimõttele, et valitsused peavad kasutama kriminaalsanktsioone õigusvastase tegevuse eest, mis põhjustab või võib põhjustada inimese surma või tõsiseid kehavigastusi või olulist kahju õhu, pinnase või vee kvaliteedile, loomadele või taimedele, kui seda on tehtud tahtlikult või raske hooletuse tõttu.
Direktiiv ei puuduta riike ega avalik-õiguslikke organeid.
Kriminaalsanktsioonid ühenduse keskkonnakaitseõiguse tõsise rikkumise puhul
Heakskiidu saanud raporti eesmärk on tagada, et teatud tõsised keskkonnaõiguse rikkumised kuuluksid kõikides liikmesriikides kriminaalõiguse alla.
Kui mõnes liikmesriigis kasutatakse raportis loetletud rikkumiste puhul praegu vaid tsiviilsanktsioone, siis direktiivi jõustumisel peavad valitsused nende rikkumiste puhul hakkama kasutama tõhusaid, proportsionaalsed ning hoiatavaid kriminaalsanktsioone.
Parlament nõustus ka sellega, et direktiiv kehtib ainul ühenduse keskkonnaalase seadusandluse rikkumise puhul, vastavalt raporti lisas ära toodud nimekirjale.
Karistused kaitsealuste looma- või taimeliikidega kauplemise eest
Heakskiidetud nimekiri sisaldab nt järgmisi tegevusi , kui need põhjustavad või võivad põhjustada inimese surma või tõsiseid kehavigastusi või olulist kahju õhu, pinnase, vee kvaliteedile või loomadele või taimedele:
kiirguse õigusvastane heitmine õhku, pinnasesse või vette;
jäätmete õigusvastane ladustamine;
tuumamaterjali või muude ohtlike radioaktiivsete ainete õigusvastane tootmine, ladustamine või transportimine;
kaitsealuste looma- või taimeliikide õigusvastane omamine, kahjustamine, tapmine või nendega kauplemine;
kaitsealuse elupaiga seisundi õigusvastane kahjustamine;
osooni kahandavate ainete tootmine või nende levitamine.
Lisaks on kriminaalkuriteona karistatavad sellisele käitumisele õhutamine ja sellele kaasaaitamine.
Euroopa Kohtu otsus oktoobrist 2007
Lisaks muutis parlament ettepanekut nii, et see vastaks Euroopa Kohtu poolt 2007. aasta oktoobris tehtud otsusele.
Vastavalt Euroopa Kohtu otsusele on ELil õigus rakendada kriminaalsanktsioone ainult "õigustatud vajaduse" puhul, st ühise transpordi- ja keskkonnapoliitika valdkonnas.
Samas otsustas kohus, et EL ei saa sätestada kriminaalsanktsioonide laadi ning suurust.
Seetõttu kustutasid saadikud komisjoni ettepanekust lõigu, mis käsitles sanktsioonide suurust ning ajalist kestvust.
Liikmesriigid peavad direktiivi üle võtma kahe aasta jooksul.
Hartmut NASSAUER (EPP-ED, DE)
Dokument: A6-0154/2008
Menetlus: Kaasotsustamismenetlus (***I)
Arutelu: 19.05.2008
Hääletus: 21.05.2008
20080520IPR29449 Euroopa Parlamendi resolutsiooni leiate alates 22. maist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
