LÕPLIK
A6-0285/2006
18.9.2006
*
RAPORT
Ettepanek võtta vastu nõukogu määrus, millega muudetakse määrust (EÜ) nr 2667/2000 Euroopa Ülesehitusameti kohta
(KOM(2006)0162 – C6‑0170/2006 – 2006/0057(CNS))
Väliskomisjon
Raportöör:
Jelko Kacin
PE 374.462v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................8
EELARVEKONTROLLIKOMISJONI ARVAMUS...................................................................9
MENETLUS..............................................................................................................................13
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus, millega muudetakse määrust (EÜ) nr 2667/2000 Euroopa Ülesehitusameti kohta
( KOM(2006)0162 – C6‑0170/2006 – 2006/0057(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2006)0162 )
ELTs seni avaldamata. ;
– võttes arvesse EÜ asutamislepingu artikli 181a lõike 2 esimest lauset, mille alusel nõukogu konsulteeris Euroopa Parlamendiga ( C6‑0170/2006 );
– võttes arvesse kodukorra artiklit 51;
– võttes arvesse väliskomisjoni raportit ja eelarvekontrollikomisjoni arvamust ( A6‑0285/2006 ),
1. kiidab komisjoni ettepaneku muudetud kujul heaks;
2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
PÕHJENDUS 5 A (uus)
(5 a) ELi ulatusliku osaluse säilitamiseks piirkonnas peaks komisjon tagama, et asjaomane kompetentsus, mille ülesehitusamet on omandatud asjaomastele riikidele tehnilist ja finantsabi andes, ei läheks kohustuste üleandmise käigus kaduma ning et vajalik töö jätkumine oleks garanteeritud.
Selgitus
Et kindlustada ja täiendavalt edendada reformiprotsessi kõnealuses piirkonnas, on vajalik tagada, et ülesehitusameti olemasolu jooksul kogunenud teadmised ja saavutatud tehniline kompetentsus antakse delegatsioonidele üle.
Muudatusettepanek
2
ARTIKKEL 1 A (uus)
Artikkel 1 a
Aruanded
1.
Selguse ja läbipaistvuse huvides annab komisjon Euroopa Parlamendile ja nõukogule kvartaliaruandeid, esitades üleminekukava toimimise üksikasjad, kaasa arvatud ülesannete jaotus ülesehitusameti ja komisjoni asjaomaste delegatsioonide vahel ning nende koostöö üksikasjad üleminekuperioodil.
Lisaks ülevaatele sellest, kuidas üleminek praktikas toimub kõigis asjaomastes riikides, eriti aga endises Jugoslaavia Makedoonia Vabariigis, pidades silmas tema kandidaatriigi staatust, osutavad aruanded ka üleminekuprotsessi ajakavale ja pärast eelmise aruande esitamist saavutatud eesmärkidele ning püstitatavaile uutele sihtidele.
2.
Komisjon määratleb lõikes 1 viidatud aruannete kontekstis üksikasjalikult
a) meetmed, mida ta kavatseb pärast ameti sulgemist võtta, et edendada piirkondlikke projekte, näiteks riikidevahelist koostööd hõlmavad ning piiriülese infrastruktuuri projektid;
b) kavad komisjoni delegatsioonide ja/või büroode ajakohastamiseks pärast Serbia ja Montenegro vabariikide lahutamist.
Aruanne sisaldab ka ettepanekuid nende delegatsioonide ja/või büroode uuendamiseks, mis tegelevad Kosovo tulevase staatusega.
SELETUSKIRI
Nõukogule ja parlamendile 23. detsembril 2005. aastal esitatud aruandes tegi komisjon ettepaneku lõpetada Euroopa Ülesehitusameti tegevus, pikendades samas selle tegevust praeguse staatuse ja volitustega kahe aasta võrra kuni 31. detsembrini 2008.
Ameti ja CARDS programmi tegevus lõpetatakse järk-järgult ning asendatakse komisjoni delegatsioonide ja büroodega, mis hakkavad haldama uut rahastamisvahendit IPA (ühinemiseelne vahend).
Raportöör toetab kõnealust ettepanekut, kuid juhib tähelepanu asjaolule, et ülesehitusameti tegevuse lõpetamine langeb kokku otsustava perioodiga Lääne-Balkani riikide arengus.
Oluline on, et üleminekuperiood viiakse läbi tõhusal viisil nurjumisteta, et kindlustada juba saavutatud edusamme ning täiendavalt edendada piirkondlikku stabiilsust.
Lisaks nõuab kohustuste delegatsioonidele üleandmine põhjalikku planeerimist, võttes nõuetekohaselt arvesse muutuvaid poliitilisi asjaolusid, et tagada kohustuste üleandmise ajakava korrapärane järgimine.
Üleminek ei tohiks kuidagi takistada ülesehitusametil kiiresti reageerimast poliitilistest sündmustest tulenevatele abivajadustele kõnealusel maa-alal.
14.7.2006
EELARVEKONTROLLIKOMISJONI ARVAMUS
Saaja: väliskomisjon
Ettepanek võtta vastu nõukogu määrus, millega muudetakse määrust (EÜ) nr 2667/2000 Euroopa Ülesehitusameti kohta
( KOM(2006)0162 - C6-0170/2006 - 2006/0057(CNS) )
Arvamuse koostaja:
Edit Herczog
LÜHISELGITUS
Nõukogule ja parlamendile 23. detsembril 2005. aastal esitatud aruandes tegi komisjon ettepaneku lõpetada Euroopa Ülesehitusameti tegevus, pikendades samas selle tegevust praeguse staatuse ja volitustega kahe aasta võrra kuni 31. detsembrini 2008.
Ameti ja CARDS programmi tegevus lõpetatakse järk-järgult ning asendatakse komisjoni delegatsioonide ja büroodega, mis hakkavad haldama uut rahastamisvahendit IPA (ühinemiseelne vahend).
Arvamuse koostaja on seisukohal, et Euroopa Ülesehitusameti tegevuse võimalik järkjärguline lõpetamine ei tohiks toimuda kindlaksmääratud ajakava alusel.
Ülesehitusametile tuleks eraldada piisavalt eelarvevahendeid töölepingute pakkumiseks vajadusel 2008. aasta lõpuni, et amet saaks oma missiooni lõpule viia ja ületada lühiajaliste volituste probleemi sobiva tööjõu värbamisel.
Komisjon peaks hoolikalt kontrollima neid eelarvevahendeid, mida ei ole kasutatud olemasolevate töölepingute pikendamiseks.
Usaldusväärse finantsjuhtimise tõhustamise ja tagamise tähtsust on raske ülehinnata, mistõttu peavad komisjon ja ülesehitusamet tegema tihedat koostööd ÜRO ajutise missiooniga Kosovos (UNMIK) jt finantseerimisasutustega, eesmärgiga tagada hangete läbipaistvus ja tõhustada eelarvekontrolli.
Kontrollikojal tuleb paluda ülesehitusameti tööd hoolikalt jälgida ja teavitada tulemustest Euroopa Parlamenti.
Muudatusettepanekud
Eelarvekontrollikomisjon palub vastutaval väliskomisjonil lisada oma raportisse järgmised muudatusettepanekud:
Komisjoni ettepanek
Euroopa Parlamendi muudatusettepanekud
Muudatusettepanek
1
PÕHJENDUS 5
(5) Nimetatud aruandes tegi komisjon ettepaneku lõpetada Euroopa Ülesehitusameti tegevus, kuid pikendada selle olemasolu praeguste volituste ning staatusega siiski veel kahe aasta võrra kuni 31. detsembrini 2008, et lõpetada järk-järgult selle tegevus CARDS programmi raames .
(5) Nimetatud aruandes tegi komisjon ettepaneku lõpetada Euroopa Ülesehitusameti tegevus, kuid pikendada selle olemasolu veel kahe aasta võrra .
Nagu soovitas Euroopa Parlament 2004. aasta eelarve täitmisele heakskiidu andmisel 1 , peaks Euroopa Ülesehitusameti võimalik järkjärguline sulgemine toimuma mitte vastavalt eelnevalt kindlaksmääratud ajakavale, vaid sõltuma poliitilistest ja majanduslikest kriteeriumitest ning arengutest, kasutades täiel määral ära Euroopa Ülesehitusameti kogemuste ja oskusteabe lisandväärtust;
_____________
1 Vastuvõetud tekstid, 27.4.2006, P6_TA(2006)0157 ja P6_TA(2006)0169 .
Muudatusettepanek 2
PÕHJENDUS 5 A (uus)
(5 a) Enne kaugeleulatuvate tagajärgedega otsuse vastuvõtmist peaks komisjon koostama aruande ja selles selgitama, kas delegatsioonide mudeli abil oleks võimalik täita Euroopa Ülesehitusametile seatud ülesandeid samasuguse asjatundlikkusega.
Muudatusettepanek 3
PÕHJENDUS 5 B (uus)
(5 b) Delegatsioonide/büroode loomist võiks siiski vajadusel kaaluda, võttes arvesse vajadust piirkondliku stabiilsuse järele ja pöörates tähelepanu Kosovo staatust käsitleva ÜRO Julgeolekunõukogu otsuse ajakavale.
MENETLUS
Pealkiri
Ettepanek võtta vastu nõukogu määrus, millega muudetakse määrust (EÜ) nr 2667/2000 Euroopa Ülesehitusameti kohta
Viited
KOM(2006)0162 – C6-0170/2006 - 2006/0057(CNS)
Vastutav komisjon
AFET
Arvamuse esitaja(d) istungil teada andmise kuupäev
CONT 13.6.2006
Tõhustatud koostöö – istungil teada andmise kuupäev
Arvamuse koostaja nimetamise kuupäev
Edit Herczog 20.4.2006
Endine arvamuse koostaja
Arutamine parlamendikomisjonis
19.6.2006
13.7.2006
Vastuvõtmise kuupäev
13.7.2006
Lõpphääletuse tulemused
+:
–:
0:
20
Lõpphääletuse ajal kohal olnud liikmed
Inés Ayala Sender, Herbert Bösch, Mogens N.J. Camre, Paulo Casaca, Petr Duchoň, Szabolcs Fazakas, Markus Ferber, Ona Juknevičienė, Edith Mastenbroek, Jan Mulder, Borut Pahor, José Javier Pomés Ruiz, Bart Staes, Margarita Starkevičiūtė, Alexander Stubb
Lõpphääletuse ajal kohal olnud asendusliige/asendusliikmed
Valdis Dombrovskis, Robert Goebbels, Edit Herczog, Bill Newton Dunn, Paul Rübig
Lõpphääletuse ajal kohal olnud asendusliige/asendusliikmed (kodukorra art 178 lg 2)
MENETLUS
Pealkiri
Ettepanek võtta vastu nõukogu määrus, millega muudetakse määrust (EÜ) nr 2667/2000 Euroopa Ülesehitusameti kohta
Viited
KOM(2006)0162 – C6–0170/2006 – 2006/0057(CNS)
EPga konsulteerimise kuupäev
2.6.2006
Vastutav komisjon istungil teada andmise kuupäev
AFET 13.6.2006
Arvamuse esitaja(d) istungil teada andmise kuupäev
BUDG 13.6.2006
CONT 13.6.2006
INTA 13.6.2006
Arvamuse esitamisest loobumine otsuse kuupäev
INTA 19.4.2006
BUDG
25.4.2006
Raportöör(id) nimetamise kuupäev
Jelko Kacin 3.5.2006
Arutamine parlamendikomisjonis
11.7.2006
12.9.2006
Vastuvõtmise kuupäev
12.9.2006
Lõpphääletuse tulemused
+:
–:
0:
29
1
Lõpphääletuse ajal kohal olnud liikmed
Panagiotis Beglitis, Simon Coveney, Giorgos Dimitrakopoulos, Maciej Marian Giertych, Jana Hybášková, Anna Ibrisagic, Toomas Hendrik Ilves, Ioannis Kasoulides, Joost Lagendijk, Vytautas Landsbergis, Cecilia Malmström, Annemie Neyts-Uyttebroeck, Vural Öger, Alojz Peterle, João de Deus Pinheiro, Mirosław Mariusz Piotrowski, Bernd Posselt, Libor Rouček, José Ignacio Salafranca Sánchez-Neyra, György Schöpflin, Gitte Seeberg, István Szent-Iványi, Charles Tannock, Paavo Väyrynen, Inese Vaidere, Josef Zieleniec
Lõpphääletuse ajal kohal olnud asendusliige/asendusliikmed
Irena Belohorská, Tunne Kelam, Erik Meijer, Marcello Vernola
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
18.9.2006
