Suuliselt vastatav küsimus O-0184/2010
komisjonile
Kodukorra artikkel 115
Ivo Vajgl
,
Pino Arlacchi
,
Izaskun Bilbao Barandica
,
Luigi de Magistris
,
Carl Haglund
,
Ramon Tremosa i Balcells
fraktsiooni ALDE nimel Teema: Olukorra halvenemine Lääne-Saharas
Arvukate teadete kohaselt on olukord okupeeritud Lääne-Sahara aladel viimaste nädalate jooksul tunduvalt halvenenud.
Üle 12 000 saharawi mehe, naise ja lapse on kodulinnadest lahkunud ja püstitanud telklaagrid linnade El Aaiúni, Es-Smara ja Boujdouri lähistele.
Põhjuseks on protest Lääne-Sahara loodusvarade jätkuva ekspluateerimise vastu, elanike raske sotsiaalmajandusliku olukorra vastu ning asjaolu, et Maroko keeldub kangekaelselt lubamast ÜRO-l korraldada vaba ja õiglast rahvahääletust Lääne-Sahara saatuse kohta.
Lisaks niigi halvenevale olukorrale lasksid Maroko sõjaväelased, kes laagreid valvavad, 24. oktoobril maha 14aastase poisi nimega Al-Nagem Al-Qarhi.
Teadete kohaselt lasti ta maha autos, millega viidi parajasti varusid ühte saharawi protestilaagrisse.
Paljud laagrielanikud on haigestunud Maroko armee poolt blokeeritud piirkondades tekkinud uutes, ebainimlikes tingimustes.
Olukord Lääne-Sahara ja Tindoufi laagrites võib viia ettearvamatute tagajärgedega humanitaarkatastroofini.
1.
Kas komisjon kavatseb nõuda, et Maroko valitsus:
– tagaks humanitaarabi ja muude varude takistusteta jõudmise laagrites asuvate tsiviilelanikeni;
– lõpetaks saharawi rahvast diskrimineeriva poliitika ja nende inimõiguste rikkumise ning samuti rahvale kuuluvate loodusvarade rüüstamise;
– austaks oma rahvusvahelisi kohustusi ja lubaks Lääne-Sahara inimestel piiranguteta otsustada oma tuleviku üle vabal ja õiglasel rahvahääletusel, mida soovitab ÜRO Julgeolekunõukogu?
2.
Milliseid muid meetmeid kavatseb komisjon selles küsimuses võtta?
