9.6.2011 B7-0343/2011 RESOLUTSIOONI ETTEPANEK vastavalt kodukorra artiklile 120
Maria Skłodowska-Curie’le Nobeli preemia määramise sajanda aastapäeva tähistamine
Małgorzata Handzlik
,
Jolanta Emilia Hibner
,
Danuta Jazłowiecka
,
Lidia Joanna Geringer de Oedenberg
,
Sophie Auconie
,
Marielle Gallo
,
Françoise Grossetête
,
Elisabeth Morin-Chartier
PE465.634v01-00 B7‑0343/2011 Euroopa Parlamendi resolutsiooni ettepanek Maria Skłodowska-Curie’le Nobeli preemia määramise sajanda aastapäeva tähistamise kohta
Euroopa Parlament ,
– võttes arvesse, et möödunud on sada aastat ajast, kui Maria Skłodowska-Curie’le anti Nobeli preemia loodusliku radioaktiivsuse avastamise eest (aastal 1903) ning puhta raadiumi eristamise eest (aastal 1911);
– võttes arvesse kodukorra artiklit 120,
A. arvestades Maria Skłodowska-Curie panust radioaktiivsuse ning muuhulgas vähiravi uuringute arengusse;
B. arvestades, et loodusliku radioaktiivsuse avastamine 20. sajandil tegi võimalikuks uuringute jätkamise aine struktuuri, atomistika, kiirguskeemia, kunstliku radioaktiivsuse ning meditsiinis ka radiodiagnostika, väliskiiritusravi, brahhüteraapia ja tuumameditsiini vallas;
C. arvestades, et Maria Skłodowska-Curie oli erakordne isiksus – ta oli kõikide aegade suurim naisteadlane, aga ka ühtse Euroopa esindaja oma kahe kodumaa, Poola ja Prantsusmaa tõttu;
D. arvestades, et Maria Skłodowska-Curie on endiselt ainus naine, kes on Nobeli preemia pälvinud kaks korda,
1. rõhutab Maria Skłodowska-Curie panust teaduse arengusse tänu füüsika, keemia ja meditsiini olemust muutnud otsustava tähtsusega avastustele;
2. imetleb Maria Skłodowska-Curie’d, kes tõestas, et naisel on võimalik saavutada ülemaailmne ajatu kuulsus;
3. imetleb naisi, kes on sookvootide vaidluse ajal tõestanud, et on võimelised saavutama tohutut professionaalset edu;
4. on seisukohal, et Maria Skłodowska-Curie saavutused muidu meeste pärusmaaks olnud teaduse vallas olid teistele naistele suurepäraseks eeskujuks;
5. rõhutab, et liikmesriigid peaksid pingutama töö- ja pereelu ühitamist võimaldavate tingimuste loomise nimel;
6. palub, et jätkataks innovaatilisi teadusuuringuid, eriti selliseid, mille eesmärk on inimelude päästmine.
